Diari Oficial de la Generalitat Valenciana


Sumari del DOGV 9820, del 03-04-2024 (2024/2701)

ORDRE 1/2024, de 26 de marc, de la Conselleria d'Hisenda, Economia i Administració Pública, per la qual es desplega el Reglament orgànic i funcional de la Conselleria d'Hisenda, Economia i Administració Pública.
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2024/03/26/1/dof/vci/html**

### Dades del document

Número de DOGV
:   9820

Data del DOGV
:   03-04-2024

Secció del DOGV
:   I. DISPOSICIONS GENERALS

Número del document
:   2024/2701


Data del document
:   26-03-2024

Organisme emissor
:   Conselleria d'Hisenda, Economia i Administració Pública

Tipus de document
:   Ordre

Anàlisi jurídica

 Descriptors 

:   * Conselleria d'Hisenda, Economia i Administració Pública
    * organització administrativa
    * legislació
    * política regional
    * administració regional

Atenció: versió en procés d'actualització

ORDRE 1/2024, de 26 de marc, de la Conselleria d'Hisenda, Economia i Administració Pública, per la qual es desplega el Reglament orgànic i funcional de la Conselleria d'Hisenda, Economia i Administració Pública. [2024/2701]  
Índex  
  
Preàmbul  
Títol I. Disposicions generals  
Article 1. Objectiu  
Article 2. Dependència del nivell administratiu dels servicis centrals de la Conselleria d'Hisenda, Economia i Administració Pública  
  
Article 3. Dependència del nivell administratiu dels servicis territorials de la Conselleria d'Hisenda, Economia i Administració Pública  
  
Títol II. Servicis centrals de la Conselleria d'Hisenda, Economia i Administració Pública  
Capítol I. Nivell administratiu de la Secretaria Autonòmica d'Hisenda i Finançament  
Secció I. Unitats administratives de la Direcció General de Pressupostos  
Article 4. Unitats administratives de la Direcció General de Pressupostos  
Article 5. Subdirecció General d'Elaboració, Programació Pressupostària i Relacions Financeres amb les Entitats Locals  
Article 6. Subdirecció General de Tresoreria  
Article 7. Subdirecció General de Costos de Personal i Control Financer del Sector Públic Instrumental  
Article 8. Subdirecció General d'Anàlisi i Avaluació de Polítiques de Gasto  
Secció II. Unitats administratives de la Direcció General de Tributs i Joc  
Article 9. Unitats administratives de la Direcció General de Tributs i Joc  
Article 10. Subdirecció General de Tributs  
Article 11. Subdirecció General de Joc  
Secció III. Unitats administratives de la Direcció General de Finançament  
Article 12. Unitats administratives de la Direcció General de Finançament  
Article 13. Subdirecció General de Finançament Autonòmic  
Article 14. Subdirecció General de Política Financera  
Capítol II. Nivell administratiu de la Secretaria Autonòmica d'Economia  
Secció I. Unitats administratives de la Direcció General d'Economia  
  
Article 15. Unitats administratives de la Direcció General d'Economia  
Article 16. Subdirecció General d'Anàlisi i Planificació Econòmica  
  
Article 17. Subdirecció General de Model Econòmic  
Secció II. Unitats administratives de la Direcció General de Patrimoni  
Article 18. Unitats administratives de la Direcció General de Patrimoni  
Article 19. Subdirecció General de Patrimoni  
Secció III. Unitats administratives de la Direcció General de Fons Europeus i Sector Públic  
Article 20. Unitats administratives de la Direcció General de Fons Europeus i Sector Públic  
Article 21. Subdirecció General de Projectes i Fons Europeus  
Article 22. Subdirecció General d'Assessorament, Suport i Assistència Tècnica  
Article 23. Subdirecció General del Sector Públic  
Capítol III. Nivell administratiu de la Secretaria Autonòmica d'Administració Pública  
Secció I. Unitats administratives de la Direcció General de Funció Pública  
Article 24. Unitats administratives de la Direcció General de Funció Pública  
Article 25. Subdirecció General de Règim Jurídic i Relacions Sindicals  
Article 26. Subdirecció General de Promoció Professional  
Article 27. Subdirecció General de Classificació de Llocs de Treball i Registre de Personal  
Secció II. Unitats administratives de la Direcció General de Tecnologies de la Informació i les Comunicacions  
Article 28. Unitats administratives de la Direcció General de Tecnologies de la Informació i les Comunicacions  
Article 29. Subdirecció General de Coordinació i Gestió de les TIC  
  
Article 30. Subdirecció General de Sistemes i Gestió del Lloc de Treball  
Article 31. Subdirecció General de Modernització  
Article 32. Subdirecció General de Telecomunicacions  
Article 33. Subdirecció General d'Informàtica Departamental  
Article 34. Subdirecció General d'Informàtica per a Justícia i Hisenda, Economia i Administració Pública  
Article 35. Subdirecció General de Ciberseguretat  
Secció III. Unitats administratives de la Subdirecció General d'Atenció a la Ciutadania  
Article 36. Subdirecció General d'Atenció a la Ciutadania  
Secció IV. Unitats administratives de la Subdirecció General d'Inspecció General de Servicis  
Article 37. Subdirecció General d'Inspecció General de Servicis  
  
Capítol IV. Nivell administratiu de la Intervenció General i de la Direcció General de la Intervenció  
Article 38. Unitats administratives de la Intervenció General i de la Direcció General de la Intervenció  
Capítol V. Nivell administratiu del Jurat Economicoadministratiu  
Article 39. Nivell administratiu del Jurat Economicoadministratiu  
Capítol VI. Nivell administratiu de la Subsecretaria  
Article 40. Unitats administratives de la Subsecretaria  
Article 41. Secretaria General Administrativa  
Article 42. Subdirecció General del Gabinet Tècnic  
Article 43. Subdirecció general de la Junta Superior de Contractació Administrativa de la Generalitat Valenciana  
Article 44. Subdirecció General de la Central de Compres de la Generalitat Valenciana  
Article 45. Subdirecció General de Contractació  
Títol III. Servicis Territorials de la Conselleria d'Hisenda, Economia i Administració Pública  
Article 46. Organització territorial de la Conselleria  
Article 47. Servicis territorials  
Article 48. Direccions territorials  
Article 49. Secretaries territorials  
Article 50. Règim de substitucions en les direccions territorials  
  
Disposicions addicionals  
Primera. Atribució de funcions de l'extint del Servici de Joc o de la Secretaria de l'extinta Comissió Tècnica de Joc  
Segona. Atribució de funcions del Servici Central de Contractació a la Subdirecció General de la Junta Superior de Contractació Administrativa de la Generalitat Valenciana  
Disposició transitòria  
Única. Assumpció temporal de competències per part de la Direcció General de Funció Pública  
Disposició derogatòria  
Única. Derogació normativa  
Disposicions finals  
Primera. Desplegament reglamentari  
Segona. Entrada en vigor  
  
  
PREÀMBUL  
  
El Decret 10/2023, de 19 de juliol, del president de la Generalitat, determina el nombre i la denominació de les conselleries, i les seues atribucions, entre les quals es troba la Conselleria d'Hisenda, Economia i Administració Pública, amb competències en matèria d'hisenda, economia, finançament, sector públic empresarial i fundacional de la Generalitat i consorcis no sanitaris adscrits a la Generalitat, patrimoni, projectes i fons europeus, tecnologies de la informació i la comunicació de l'Administració, i funció pública.  
Per la seua part, el Decret 112/2023, de 25 de juliol, del Consell, establix l'estructura orgànica bàsica de la Presidència i de les conselleries de la Generalitat, i desplega l'esmentat Decret 10/2023, del president, i el Decret 12/2023, de 20 de juliol, del president de la Generalitat, pel qual es determinen les secretaries autonòmiques de l'Administració del Consell. El títol IV ordena l'estructura i les competències dels òrgans superiors i directius de la Conselleria d'Hisenda, Economia i Administració Pública. L'article 49 del Decret 112/2023, relatiu a l'organització de la Conselleria d'Hisenda, Economia i Administració Pública, determina que, mitjançant una Orde de la Conselleria, es desplegarà, de conformitat amb el que dispose el Reglament orgànic i funcional de la Conselleria d'Hisenda, Economia i Administració Pública, el nivell administratiu.  
Després de publicar-se en el DOGV núm. 9661, de 14 d'agost de 2023; el Decret 133/2023, de 10 d'agost, del Consell, pel qual s'aprova el Reglament orgànic i funcional de la Conselleria d'Hisenda, Economia i Administració Pública, i en el DOGV núm. 9698, de 5 d'octubre de 2023, el Decret 169/2023 que el modifica, és procedent el seu desplegament reglamentari, a fi de regular el nivell administratiu de la Conselleria d'Hisenda, Economia i Administració Pública, nivell que està constituït per totes les unitats dependents directament dels òrgans superiors i del nivell directiu.  
Per tot això, de conformitat amb el que establixen els articles 28.e, 37, 65 i 72 de la Llei 5/1983, de 30 de desembre, del Consell, i les competències que atribuïx el Decret 133/2023, de 10 d'agost de 2023, del Consell, pel qual s'aprova el Reglament orgànic i funcional de la Conselleria d'Hisenda, Economia i Administració Pública,  
  
  
ORDENE  
  
TÍTOL I  
Disposicions generals  
  
Article 1. Objectiu  
1. L'objectiu d'esta orde és regular el nivell administratiu de la Conselleria d'Hisenda, Economia i Administració Pública, en desplegament del Decret 133/2023, de 10 d'agost, del Consell, pel qual s'aprova el Reglament orgànic i funcional de la Conselleria d'Hisenda, Economia i Administració Pública (d'ara en avant, Decret 133/2023).  
  
2. El desplegament d'este nivell administratiu es du a terme, en esta disposició, quant a subdireccions generals i direccions de servici.  
  
Article 2. Dependència del nivell administratiu dels servicis centrals de la Conselleria d'Hisenda, Economia i Administració Pública  
El nivell administratiu dels servicis centrals de la Conselleria d'Hisenda, Economia i Administració Pública, de conformitat amb el Decret 133/2023, es troba sota la dependència dels següents òrgans superiors i centres directius:  
1. Secretaria Autonòmica d'Hisenda i Finançament, de la qual depenen les direccions generals següents:  
a) Direcció General de Pressupostos  
b) Direcció General de Tributs i Joc  
c) Direcció General de Finançament  
  
2. Secretaria Autonòmica d'Economia, de la qual depenen les direccions generals següents:  
a) Direcció General d'Economia  
b) Direcció General de Patrimoni  
c) Direcció General de Fons Europeus i Sector Públic  
3. Secretaria Autonòmica d'Administració Pública, de la qual depenen les direccions generals següents:  
a) Direcció General de Funció Pública  
b) Direcció General de Tecnologies de la Informació i les Comunicacions  
  
4. Intervenció General, de la qual depèn la Direcció General de la Intervenció.  
  
5. Subsecretaria  
  
Article 3. Dependència del nivell administratiu dels servicis territorials de la Conselleria d'Hisenda, Economia i Administració Pública  
  
El nivell administratiu dels servicis territorials de la Conselleria d'Hisenda, Economia i Administració Pública, de conformitat amb el Decret 133/2023, depèn orgànicament de la Subsecretaria, i, funcionalment, dels òrgans superiors i els centres directius d'esta, en funció de la matèria.  
  
  
TÍTOL II  
Servicis centrals de la Conselleria d'Hisenda, Economia i Administració Pública  
  
CAPÍTOL I  
Nivell administratiu de la Secretaria Autonòmica d'Hisenda i Finançament  
  
SECCIÓ I  
Unitats administratives de la Direcció General de Pressupostos  
  
Article 4. Unitats administratives de la Direcció General de Pressupostos  
Per a desenvolupar les seues competències, la Direcció General de Pressupostos s'estructura en les unitats següents:  
1. Subdirecció General d'Elaboració, Programació Pressupostària i Relacions Financeres amb les Entitats Locals, de la qual depenen estos servicis:  
a) Servici d'Elaboració i Programació Pressupostària  
b) Servici d'Administració del Pressupost  
c) Servici d'Ordenació de les Relacions Financeres amb les Entitats Locals i Coordinació Juridicopressupostària  
d) Servici de Gestió d'Ingressos i Finançament Afectat  
  
2. Subdirecció General de Tresoreria, de la qual depenen els servicis següents:  
a) Servici de Gestió de Pagaments  
b) Servici de Gestió Fiscal  
c) Servici d'Anàlisi i Seguiment de la Gestió de Tresoreria  
d) Servici de Gestió Financera  
  
3. Subdirecció General de Costos de Personal i Control Financer del Sector Públic Instrumental, de la qual depenen estos servicis:  
  
a) Servici d'Avaluació de Costos de Personal  
b) Servici de Gestió Econòmic Financer del Sector Públic Instrumental  
c) Servici d'Anàlisi i Control Financer del Sector Públic Instrumental  
d) Servici de Coordinació de Nòmines  
  
4. Subdirecció General d'Anàlisi i Avaluació de Polítiques de Gasto, de la qual depenen estos servicis:  
a) Servici de Planificació Estratègica i Suport al Nou Sistema d'Informació Economicofinancer de la Generalitat  
b) Servici d'Estudis i Anàlisis de Polítiques de Gastos i el seu Finançament  
  
5. Sota la dependència directa de la Direcció General es troba el Servici de Coordinació i Planificació de la Direcció General, que té atribuïdes estes funcions:  
a) Coordinar els treballs d'abast transversal que desenvolupen les diferents subdireccions generals.  
b) Participar en l'estudi i l'elaboració d'informes de rendició de comptes als diferents òrgans de control interns i externs.  
c) Coordinar amb el gabinet de la persona titular de la conselleria i amb el gabinet tècnic l'elaboració de la documentació de suport conseqüència de les funcions de control i fiscalització del Consell desenvolupades per les Corts.  
d) Coordinar amb altres unitats i organismes de la Conselleria, com ara la Tresoreria, l'Agència Tributària Valenciana i la Intervenció General, necessàries per a executar i desenvolupar adequadament funcions compartides.  
e) Fer tasques de coordinació amb els òrgans competents per raó de la matèria, i assistència per a la posada en marxa i la gestió pressupostària dels mecanismes associats als Fons de Recuperació «Next Generation».  
  
Article 5. Subdirecció General d'Elaboració, Programació Pressupostària i Relacions Financeres amb les Entitats Locals  
Correspon a la Subdirecció General d'Elaboració, Programació Pressupostària i Relacions Financeres amb les Entitats Locals assessorar la persona titular de la Direcció General de Pressupostos, i donar-li suport i assistència tècnica. Així mateix, li correspon coordinar i supervisar la programació i la planificació pressupostària anual i plurianual de la Generalitat, així com de la gestió i l'execució pressupostària d'ingressos i gastos de la Generalitat i dels seus organismes i entitats. També li correspon la coordinació i el seguiment dels escenaris anuals i plurianuals consolidats en el marc de la normativa d'estabilitat i sostenibilitat financera. Finalment, li correspon planificar, dirigir, controlar, coordinar i supervisar l'activitat dels servicis sota la seua dependència que s'indiquen a continuació:  
  
1. Servici d'Elaboració i Programació Pressupostària, que té atribuïdes les funcions següents:  
a) Preparar, desenvolupar i coordinar el procés d'elaboració de l'avantprojecte de Llei de pressupostos de la Generalitat, així com l'anàlisi i, si és el cas, la implantació de noves tècniques d'elaboració del pressupost.  
b) Fer els treballs necessaris i preparar la documentació complementària corresponent a l'avantprojecte anual de pressupostos per a elevar-lo al Consell.  
c) Coordinar l'elaboració dels escenaris pressupostaris anuals i plurianuals d'acord amb els objectius d'estabilitat de la Comunitat, i la normativa d'estabilitat pressupostària i sostenibilitat financera, així com l'actualització i el seguiment d'estos.  
d) Coordinar i preparar el subministrament de la informació que siga requerida en relació amb els pressupostos de la Generalitat, tant per l'Administració de l'Estat, com els òrgans intern i extern.  
e) Coordinar les actuacions competència de la Direcció General de Pressupostos durant el procés de tancament i liquidació de l'exercici.  
f) Dur a terme la coordinació i el seguiment de les actuacions sotmeses a la Comissió Delegada del Consell d'Hisenda i Assumptes Econòmics relativa a autoritzacions i/o excepcions de determinats expedients de gastos.  
g) Dur-ne a terme qualsevol altra que se li encomane en relació amb les matèries que li són pròpies.  
  
2. Servici d'Administració del Pressupost, que té atribuïdes les funcions següents:  
a) Analitzar i tramitar les modificacions i els ajustos pressupostaris de la Generalitat.  
b) Analitzar i tramitar les modificacions en els límits per a comprometre gasto en exercicis futurs que regula l'article 40 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ara en avant, Llei 1/2015).  
c) Coordinar les actuacions competència de la Direcció General de Pressupostos durant el procés d'obertura de l'exercici i inici de la gestió del pressupost de cada any.  
d) Elaborar i subministrar la informació relativa al pressupost i les seues modificacions que cal incloure en el Compte General i els Comptes Anuals.  
e) Fer el seguiment i l'anàlisi de l'evolució i de l'execució dels crèdits pressupostaris, i de les modificacions pressupostàries, així com del seu impacte plurianual consolidable per a exercicis futurs.  
f) Dur a terme la coordinació amb els òrgans responsables de la gestió econòmica existents en les diferents conselleries.  
g) Col·laborar amb la Intervenció General en les operacions de tancament pressupostari i d'incorporació de resultats.  
h) Dur-ne a terme qualsevol altra que se li encomane en relació amb les matèries que li són pròpies.  
  
3. Servici d'Ordenació de les Relacions Financeres amb les Entitats Locals i Coordinació Juridicopressupostària, que té atribuïdes les funcions següents:  
a) Analitzar, avaluar i tramitar els expedients de compensació de deutes contrets per les entitats locals regulats en el Decret 17/2015, de 6 de febrer, del Consell, pel qual s'establix el procediment per a la compensació d'ofici dels deutes contrets per les entitats locals de la Comunitat Valenciana i el seu sector públic (d'ara en avant, Decret 17/2015).  
  
b) Elaborar els informes que preveu l'article 26 de la Llei 1/2015.  
  
c) Coordinar totes les actuacions necessàries per a preparar el text articulat de l'avantprojecte de Llei anual de pressupostos.  
d) Efectuar la formalització administrativa i comptable de les transferències relatives a la participació dels municipis en els tributs de l'Estat i la participació de les diputacions en els tributs de l'Estat i en la recaptació obtinguda per l'Organisme Nacional de Loteries i Apostes de l'Estat.  
e) Donar suport jurídic a totes les actuacions efectuades en l'àmbit competencial de la Direcció General de Pressupostos.  
f) Dur-ne a terme qualsevol altra que se li encomane en relació amb les matèries que li són pròpies.  
  
4. Servici de Gestió d'Ingressos i Finançament Afectat, amb les funcions següents:  
a) Estudiar, analitzar i efectuar el seguiment dels recursos del sector públic valencià en coordinació, quan siga procedent, amb el Servici d'Anàlisi i Avaluació del Finançament Autonòmic.  
b) Coordinar les relacions financeres amb altres administracions i ens públics en cooperació, quan siga procedent, amb el Servici d'Anàlisi i Avaluació del Finançament Autonòmic.  
c) Tramitar i formalitzar les propostes d'ingressos de la Generalitat, que no estiguen adscrits a altres centres directius.  
d) Dur a terme el seguiment, la formalització i el control dels ingressos de la Generalitat i del seu sector públic, així com del finançament afectat.  
e) Coordinar i preparar el subministrament de la informació que siga requerida en relació amb els ingressos de la Generalitat, tant per l'Administració de l'Estat com els òrgans de control intern i extern.  
f) Dur-ne a terme qualsevol altra que se li encomane en relació amb les matèries que li són pròpies.  
  
Article 6. Subdirecció General de Tresoreria  
La Subdirecció General de Tresoreria atén l'objectiu bàsic de gestionar i administrar tots els recursos financers de la Generalitat i les seues entitats autònomes, així com la gestió de tresoreria i disponibilitats líquides del sector públic de la Generalitat. Així mateix, li correspon assessorar la persona titular de la Direcció General de Pressupostos i donar-li suport i assistència tècnica.  
També li correspon realitzar les funcions que establix la Tresoreria en la Llei 1/2015. Per a desenvolupar estes funcions, correspon a la Subdirecció General de Tresoreria planificar, dirigir, controlar, coordinar i supervisar els servicis següents:  
1. Servici de Gestió de Pagaments, que té atribuïdes estes funcions:  
  
a) Coordinar les actuacions necessàries per a gestionar correctament pagaments de la Tresoreria de la Generalitat, en les diferents modalitats, i fer-ne el seguiment.  
b) Elaborar informes d'execució de pagaments i amb deutes a entitats o empreses proveïdores.  
c) Gestionar l'execució d'ordes d'embargament que haja de dur a terme la Generalitat a instància d'òrgans judicials i administratius.  
d) Efectuar les formalitzacions comptables de pagaments i ingressos.  
e) Gestionar les compensacions comptables amb tercers que no siguen entitats locals ni derivades de deutes tributaris.  
f) Coordinar i fer el seguiment de les actuacions per a gestionar correctament avals i fiances a favor de la Generalitat, i de la caixa de depòsits i fiances.  
  
2. Servici de Gestió Fiscal, que té atribuïdes estes funcions:  
  
a) Fer els tràmits i les gestions necessàries per a assegurar el compliment adequat de les obligacions fiscals de la Generalitat com a subjecte passiu tributari, davant de l'Agència Estatal d'Administració Tributària.  
b) Supervisar el funcionament dels sistemes d'informació que donen suport a l'elaboració dels models fiscals i proposar, si és el cas, les modificacions necessàries per a garantir la qualitat de la informació fiscal de la Generalitat.  
c) Coordinar el subministrament d'informació fiscal per part de les conselleries amb responsabilitats en la matèria i fomentar la col·laboració i l'harmonització de procediments.  
d) Estudiar i analitzar la normativa d'aplicació en matèria fiscal, fer el seguiment dels canvis normatius i adaptar els procediments vigents als nous requeriments en la matèria.  
e) Preparar instruccions destinades als centres gestors, amb l'objectiu d'unificar criteris i procediments de gestió en matèria tributària i resoldre incidències.  
f) Coordinar la comunicació de la Generalitat amb l'Agència Estatal d'Administració Tributària, fomentant la col·laboració institucional.  
  
  
3. Servici d'Anàlisi i Seguiment de la Gestió de Tresoreria, que té atribuïdes estes funcions:  
a) Efectuar la gestió i l'explotació de la informació necessària per a calcular el període mitjà de pagament a entitats o empreses proveïdores de les administracions públiques de conformitat amb la normativa estatal sobre la matèria, tant de la Generalitat com del seu sector públic.  
  
b) Vetlar pel compliment del termini màxim de pagament a entitats o empreses proveïdores que establix la normativa vigent en matèria de morositat.  
c) Analitzar i actualitzar mensualment les estadístiques referents als imports pendents de pagament, als pagaments efectuats i als terminis de pagament dels diferents conceptes de la Tresoreria de la Generalitat.  
d) Analitzar i avaluar les desviacions produïdes en els terminis establits per a les operacions de pagament de tresoreria i de la seua incidència en el compliment dels terminis màxims de pagament de la Generalitat i del seu sector públic.  
e) Formular propostes conduents a fomentar la reducció dels terminis de pagament a proveïdors i creditors en general, amb l'objectiu de reduir les ràtios de les operacions de pagament de la Generalitat i del seu sector públic.  
f) Supervisar i coordinar l'elaboració d'informació destinada a altres òrgans de l'Administració autonòmica.  
g) Elaborar estudis relacionats amb la formulació i el seguiment dels objectius de la gestió de la Tresoreria de la Generalitat.  
h) Qualsevol altra que se li encomane o derivada de la normativa aplicable en relació amb les matèries que li siguen pròpies.  
  
4. Servici de Gestió Financera, que té atribuïdes estes funcions:  
  
a) Coordinar totes les actuacions necessàries per a assegurar la gestió correcta dels ingressos de la Tresoreria de la Generalitat, i fer-ne el seguiment.  
b) Coordinar les relacions, les comunicacions i la gestió diària amb les entitats financeres.  
c) Proposar i desenvolupar la planificació de l'endeutament de la Tresoreria a curt termini, de disposició i consignació de recursos financers entre les entitats de crèdit, així com del funcionament normal dels productes i els comptes gestionats per la Tresoreria.  
d) Coordinar i informar els contractes de servicis financers de tresoreria a la Generalitat i el sector públic instrumental de la Generalitat amb entitats financeres  
e) Gestionar totes les actuacions necessàries per a obtindre el finançament a curt termini per a assegurar la liquiditat suficient de la Tresoreria, i per a cobrir, totalment o parcialment, riscos de tipus d'interés o d'un altre tipus, inherents a les operacions de la Tresoreria.  
f) Impulsar la instauració de procediments de gestió coordinada dels fons de tresoreria del sector públic instrumental de la Generalitat.  
  
  
Article 7. Subdirecció General de Costos de Personal i Control Financer del Sector Públic Instrumental  
Correspon a la Subdirecció General de Costos de Personal i Control Financer del Sector Públic Instrumental assessorar la persona titular de la Direcció General de Pressupostos i donar-li suport i assistència tècnica. Així mateix, li correspon planificar, dirigir, controlar, coordinar i supervisar l'activitat dels servicis que en depenen que s'indiquen a continuació:  
1. Servici d'Avaluació de Costos de Personal, que té atribuïdes les funcions següents:  
a) Analitzar, avaluar i validar els pressupostos relatius a gastos de capítol I dels diferents sectors de personal al servici de la Generalitat i de les corresponents relacions de llocs de treball.  
b) Fer l'anàlisi, l'informe i el seguiment en l'aplicació de totes les actuacions administratives de les quals es deriven conseqüències econòmiques, en matèria de retribucions i indemnitzacions del personal al servici de la Generalitat.  
c) Emetre els informes preceptius que preveu la legislació vigent que afecten costos de personal, tant per la variació de plantilles com per la modificació de les condicions retributives del personal al servici de la Generalitat.  
d) Estudiar i quantificar els costos del personal actiu, així com establir els mecanismes d'informació sobre estos costos.  
e) Desenvolupar i executar, en coordinació amb les unitats administratives responsables en matèria d'universitats, les competències que la legislació de caràcter bàsic atribuïx a les comunitats autònomes, respecte de les àrees de règim economicofinancer i gastos de personal de les universitats públiques de la Comunitat Valenciana.  
  
2. Servici de Gestió Economicofinancer del Sector Públic Instrumental que té atribuïdes les funcions següents:  
a) Elaborar els informes exigits per la normativa reguladora del procediment de gestió del pressupost de la Generalitat per a la creació de nous llocs de treball o modificació dels ja existents, en l'àmbit de les entitats del Sector Públic Instrumental de la Generalitat.  
  
b) Tramitar les autoritzacions prèvies per a la contractació de personal laboral en l'àmbit de les entitats de dret públic de la Generalitat, entitats públiques empresarials de la Generalitat, societats mercantils de la Generalitat, fundacions del sector públic de la Generalitat i consorcis adscrits a la Generalitat, en els supòsits previstos en les lleis de pressupostos de la Generalitat, subjectant-se als criteris i condicions establits en la normativa reguladora del procediment de gestió del pressupost de la Generalitat.  
c) Analitzar, informar i fer el seguiment de les modificacions de les condicions retributives, així com de totes aquelles situacions de les quals es deriven conseqüències econòmiques, en matèria de retribucions i indemnitzacions del personal al servici de les entitats del Sector Públic Instrumental.  
d) Tramitar les propostes d'autorització de la massa salarial anual del personal laboral al servici de les entitats del Sector Públic Instrumental de la Generalitat.  
e) Tramitar els informes preceptius exigits per la normativa pressupostària per a la determinació o modificació de retribucions del personal laboral i no funcionari al servici de les entitats que integren el Sector Públic Instrumental de la Generalitat.  
f) Tramitar els informes i autoritzacions que s'exigisquen per la normativa reguladora del procediment de gestió del pressupost de la Generalitat i en la normativa per la qual s'establisquen els procediments d'autorització en matèria de despeses de personal, respecte del personal al servici de les entitats que integren el Sector Públic Instrumental de la Generalitat, així com la resta d'informes que s'exigisquen per la normativa reguladora del procediment de gestió del pressupost de la Generalitat.  
g) Participar en l'elaboració del pressupost de la Generalitat en allò que afecte les entitats del Sector Públic Instrumental.  
h) Realitzar qualsevol altra que li siga encomanada en relació amb les matèries que li són pròpies.  
  
3. Servici d'Anàlisi i Control Financer del Sector Públic Instrumental, que té atribuïdes les funcions següents:  
a) Analitzar, avaluar i realitzar el seguiment dels indicadors de gestió econòmica, pressupostària i financera de les entitats que integren el Sector Públic Instrumental de la Generalitat.  
b) Establir els mecanismes d'informació sobre els costos operatius de les entitats que integren el Sector Públic Instrumental de la Generalitat, identificar la seua composició i quantificar el seu import.  
c) Analitzar i avaluar els pressupostos de les entitats que integren el Sector Públic Instrumental de la Generalitat, amb vista a determinar la seua consistència i impacte econòmic en el pressupost de la Generalitat.  
d) Analitzar, avaluar i quantificar les necessitats de finançament de les entitats del Sector Públic Instrumental.  
e) Estudiar i quantificar els costos del personal actiu del Sector Públic Instrumental, així com establir els mecanismes d'informació sobre estos costos.  
f) Estudi i elaboració d'informes preceptius exigits per la normativa vigent, per al Sector Públic Instrumental.  
g) Realitzar qualsevol altra que li siga encomanada en relació amb les matèries que li són pròpies.  
  
4. Servici de Coordinació de Nòmines, que té atribuïdes les funcions següents:  
a) Coordinar i controlar els processos de nòmines del personal al servici de la Generalitat i altres òrgans de l'Administració Autonòmica, així com els costos socials vinculats a estos i elaborar les normes i les directrius per a la confecció de la nòmina, així com de les seues incidències i variacions, de tot el personal al servici de la Generalitat.  
  
b) Fer propostes de millora de les aplicacions implicades en la gestió del pagament de retribucions.  
c) Informar i proposar accions formatives destinades a les persones usuàries del sistema de nòmina, així com la coordinació d'estes amb el servici d'informàtica amb funcions en l'àmbit de nòmines de la Direcció General de Tecnologies de la Informació i les Comunicacions.  
  
d) Coordinar, gestionar, controlar i pagar les assegurances socials, les mutualitats i els drets passius, així com fer el seguiment dels processos d'incapacitat temporal.  
e) Tramitar els expedients de reintegrament i de compensació de deutes per errors materials, en la nòmina del personal al servici de la Generalitat.  
  
Article 8. Subdirecció General d'Anàlisi i Avaluació de Polítiques de Gasto  
Correspon a la Subdirecció General d'Anàlisi i Avaluació de Polítiques de Gasto:  
a) Assessorar la persona titular de la Direcció General de Pressupostos i donar-li suport i assistència tècnica.  
b) Col·laborar amb la resta dels departaments implicats en les actuacions dirigides a millorar i modernitzar els procediments economicofinancers i de gestió pressupostària, especialment les funcions d'impuls, evolució i coordinació del nou Sistema d'Informació Economicofinancera de la Generalitat.  
c) Dirigir els projectes de planificació estratègica en matèria d'avaluació de polítiques de gasto, a fi d'obtindre més eficàcia i eficiència, en el marc de la planificació pressupostària del sector públic valencià.  
  
d) Fer el seguiment, l'anàlisi, l'avaluació i l'elaboració de propostes respecte de les polítiques pressupostàries de gastos i el seu finançament.  
  
e) Planificar, dirigir, controlar, coordinar i supervisar l'activitat dels servicis sota la seua dependència que s'indiquen a continuació:  
  
1. Servici de Planificació Estratègica i Suport al Nou Sistema d'Informació Economicofinancera de la Generalitat, que té atribuïdes les funcions següents:  
a) Participar en la coordinació de projectes de planificació estratègica en matèria d'avaluació de polítiques de gasto, a fi d'obtindre més eficàcia i eficiència, en el marc de la planificació pressupostària del sector públic valencià.  
b) Dirigir les activitats de seguiment i avaluació de les actuacions derivades dels plans estratègics, mitjançant l'anàlisi, l'avaluació i l'emissió d'alertes primerenques de les desviacions de les polítiques sectorials de gasto, per a complir els seus objectius.  
c) Proposar mesures tendents a corregir desequilibris en el compliment dels objectius, així com, si és el cas, a reassignar recursos que permeten una optimització del gasto públic.  
d) Dirigir l'anàlisi i el seguiment de les fitxes d'impacte pressupostari.  
e) Coordinar la implantació i l'evolució, en col·laboració amb la resta dels departaments competents, del Visor pressupostari i els possibles instruments que permeten complir els requeriments en matèria de transparència pressupostària i de seguiment de polítiques de gasto, establits en la normativa en vigor.  
f) Dur a terme les tasques d'assessorament, suport i assistència tècnica i gestió documental del Nou Sistema d'Informació Economicofinancera de la Generalitat, incloent-hi el control i la coordinació de la normativa i les instruccions que l'afecten procedents dels diferents departaments.  
g) Dur-ne a terme qualsevol altra que se li encomane en relació amb les matèries que li són pròpies.  
  
2. Servici d'Estudis i Anàlisis de Polítiques de Gastos i el seu Finançament, que té atribuïdes les funcions següents:  
a) Efectuar el seguiment de l'evolució i execució de les polítiques pressupostàries de gasto i el seu finançament i l'elaboració dels estudis i les propostes necessaris per al control adequat d'estes polítiques, dins de les directrius marcades pel Consell, així com fer l'anàlisi de la distribució territorial d'estes.  
b) Fer el seguiment de l'execució pressupostària de gastos amb la finalitat d'analitzar l'escenari de consolidació pressupostària, i col·laborar, amb la resta de departaments implicats, en la previsió dels marcs pressupostaris i dels Plans d'Estabilitat Financera.  
  
c) Dur a terme actuacions de col·laboració amb l'Autoritat Independent de Responsabilitat Fiscal (AIREF), juntament amb la resta dels departaments implicats, en els diferents programes d'anàlisi de gasto públic spending review que es duguen a terme en l'àmbit de la Generalitat.  
d) Desenvolupar les actuacions de col·laboració i participació en l'exercici de les funcions atribuïdes a esta subdirecció en el nou Sistema d'Informació Economicofinancer de la Generalitat. En este sentit, li correspon analitzar i coordinar la implantació de noves tècniques i metodologies de gestió economicofinancera, així com reformular processos i aplicacions de gestió en este sistema.  
  
e) Fer tasques de desenvolupament i millora d'informes i consultes en les ferramentes d'intel·ligència de negoci business intelligence de la Generalitat, en col·laboració amb la resta dels departaments afectats, per a fer un seguiment millor de les operacions de gestió economicofinanceres.  
f) Dur-ne a terme qualsevol altra que se li encomane en relació amb les matèries que li són pròpies.  
  
  
Secció II  
Unitats administratives de la Direcció General de Tributs i Joc  
  
Article 9. Unitats administratives de la Direcció General de Tributs i Joc  
Per a desenvolupar les seues competències, la Direcció General de Tributs i Joc s'estructura en les unitats administratives següents:  
1. Subdirecció General de Tributs, de la qual depèn el Servici d'Elaboració Normativa i Planificació  
2. Subdirecció General de Joc, de la qual depenen els servicis següents:  
a) Servici d'Autoritzacions i Homologacions de Joc  
b) Servici de Normes, Estudis i Procediments de Joc  
Article 10. Subdirecció General de Tributs  
1. Correspon a la Subdirecció General de Tributs assessorar la persona titular de la Direcció General de Tributs i Joc, i donar-li suport i assistència tècnica, en particular en les competències següents:  
a) Estudiar, elaborar i proposar a la Direcció General de Tributs i Joc les normes autonòmiques relatives a ingressos de naturalesa tributària, preus públics o fiances d'arrendaments urbans o de prestació de servicis i subministraments complementaris, incloent-hi l'elaboració de les memòries justificatives i economicofinanceres requerides a este efecte per la normativa aplicable.  
b) Analitzar, estudiar i informar sobre les qüestions de caràcter fiscal que afecten directament o indirectament la Comunitat Valenciana i elaborar les propostes de política fiscal.  
c) Elaborar instruccions i circulars per a complir normes autonòmiques, i contestar consultes escrites o emetre informes per a interpretar-les.  
d) Elaborar informes per a determinar la postura del Consell en relació amb iniciatives parlamentàries amb incidència en l'àmbit fiscal.  
e) Elaborar els models de declaració de tributs o preus públics de competència de la Generalitat.  
f) Redactar les propostes de resolució dels procediments de nul·litat de ple dret o declaració de lesivitat dels actes dictats en matèria tributària.  
g) Formular les estimacions pressupostàries d'ingressos la gestió dels quals siga de competència de la Generalitat i de la memòria de beneficis fiscals del pressupost de la Generalitat, així com el control del nivell d'execució dels ingressos de dret públic i dels beneficis fiscals de la Generalitat.  
h) Avaluar les propostes dels plans plurianuals de gestió i dels programes anuals d'actuació de l'Agència Tributària Valenciana per a la seua elevació a l'aprovació per la persona titular de la conselleria, així com totes les propostes i les iniciatives de millora que efectuen els òrgans competents d'esta agència en l'àmbit de la planificació i la programació de la seua activitat.  
i) Participar, en representació de la Generalitat, en els òrgans de coordinació normativa en matèria tributària, quan no corresponguen a la persona titular de la conselleria competent en matèria d'hisenda o al director o directora general.  
  
2. Així mateix, li correspon planificar, dirigir, controlar, coordinar i supervisar l'activitat del Servici d'Elaboració Normativa i Planificació, les funcions del qual es detallen a continuació:  
a) Assistir i assessorar la Subdirecció General de Tributs en l'exercici de les seues funcions, entre estes, l'elaboració i la tramitació normativa.  
b) Efectuar el seguiment de les normes que, en matèria tributària, preus públics i de fiances d'arrendaments urbans o de prestació de servicis i subministraments complementaris, es promulguen, a l'efecte de compilar-les i difondre-les.  
c) Elaborar les propostes de contestació a les queixes presentades en matèria de la competència de la direcció general davant del Defensor del Poble, el Síndic de Greuges o les altres institucions de defensa dels drets de la ciutadania o dels contribuents.  
d) Supervisar el sistema d'atenció de queixes, suggeriments i altres instruments de control de qualitat i avaluació dels servicis en l'àmbit de les competències de la Subdirecció General, i elaborar la proposta de contestació de les queixes formulades en l'àmbit de funcions de la Subdirecció General.  
e) Formular les propostes d'aprovació dels models de declaració i autoliquidació dels recursos de dret públic de la Hisenda Pública Valenciana.  
f) Supervisar i mantindre els portals tributaris, els repositoris electrònics, els manuals d'atenció i dels altres instruments de normalització, assistència, divulgació i informació en matèria tributària de competència de la Direcció General.  
g) Mantindre el fons documental de la Subdirecció General i formular, si és el cas, la proposta d'adquisició del fons documental esmentat.  
  
h) Qualsevol altra que, en el marc de les seues funcions respectives, encomanen al Servici la Direcció General de Tributs i Joc o la Subdirecció General de Tributs.  
  
Article 11. Subdirecció General de Joc  
Correspon a la Subdirecció General de Joc assessorar la persona titular de la Direcció General de Tributs i Joc, i donar-li suport i assistència tècnica. Així mateix, li correspon planificar, dirigir, controlar, coordinar i supervisar l'activitat dels servicis que en depenen que s'indiquen a continuació:  
  
1. Servici d'Autoritzacions i Homologacions de Joc, al qual corresponen les funcions següents:  
a) Programar, promoure i tramitar els expedients administratius en matèria de joc.  
b) Coordinar i impulsar la gestió en matèria de joc de les direccions territorials d'Hisenda, Economia i Administració Pública, així com cooperar en la recaptació i la inspecció de la tributació de joc.  
c) Gestionar el Registre de Persones Excloses d'Accés al joc.  
d) Qualsevol altra que, en el marc de les funcions atribuïdes a la Subdirecció General a la qual està adscrit el Servici, li encomanen la Direcció General de Tributs i Joc o la Subdirecció General de Joc.  
  
2. Servici de Normes, Estudis i Procediments de Joc, que té a càrrec seu les funcions següents:  
a) Fer el seguiment normatiu i elaborar normes, estudis, informes i anàlisis en matèria de joc.  
b) Informar les direccions territorials sobre les normes i els criteris que es dicten en matèria de joc.  
c) Coordinar i impulsar l'harmonització i la cooperació amb l'Administració de l'Estat i de les comunitats autònomes en matèria de joc.  
  
d) Promoure convenis de col·laboració o altres instruments amb les administracions locals en matèria de joc.  
e) Efectuar el seguiment de l'aplicació de les mesures dels plans del joc responsable i la seua efectivitat.  
f) Donar suport a la Comissió del Joc i a la preparació del seu informe anual.  
g) Proposar i col·laborar amb el centre directiu encarregat de les tecnologies de la informació i les comunicacions en la creació i manteniment de la pàgina web de la Comissió del Joc.  
h) Assistir la Comissió Tècnica de Coordinació Interadministrativa en matèria de joc.  
i) Programar, coordinar i impulsar les inspeccions en matèria de joc.  
  
j) Promoure i col·laborar amb el centre gestor encarregat de la formació de les policies locals i les unitats del Cos Nacional de Policia en la formació sobre la matèria de joc, de les referides policies locals i unitats del Cos Nacional de Policia adscrites a la Comunitat Valenciana.  
  
k) Proposar la incoació i tramitar expedients sancionadors per infraccions en matèria de joc, així com tramitar els recursos que s'interposen contra les resolucions que recaiguen en estos.  
l) Qualsevol altra que, en el marc de les funcions atribuïdes a la subdirecció general a la qual està adscrit el Servici, li encomane la Direcció General de Tributs i Joc o la Subdirecció General del Joc.  
  
  
  
Secció III  
Unitats administratives de la Direcció General de Finançament  
  
Article 12. Unitats administratives de la Direcció General de Finançament  
Per a desenvolupar les seues competències, la Direcció General de Finançament s'estructura en les unitats següents:  
1. Subdirecció General de Finançament Autonòmic, de la qual depenen els servicis següents:  
a) Servici d'Anàlisi i Avaluació del Finançament Autonòmic  
b) Servici de Foment, Difusió i Transferència de la Investigació en Economia Pública  
c) Servici d'Anàlisis i Estudis d'Economia Pública  
  
2. Subdirecció General de Política Financera, de la qual depenen els servicis següents:  
a) Servici d'Endeutament  
b) Servici de Gestió Financera  
c) Servici de Finançament del Sector Públic i Mercats  
d) Servici de Supervisió Financera d'Entitats Financeres  
e) Servici de Supervisió Administrativa d'Entitats Financeres  
  
3. Sota la dependència directa de la Direcció General està el Servici de Suport Jurídic i Legal, que té atribuïdes les funcions següents:  
  
a) Analitzar la normativa i la jurisprudència europea, estatal i autonòmica en les matèries pròpies de la Subdirecció General, i fer-ne el seguiment.  
b) Exercir la funció consultiva en matèria jurídica, informar de la idoneïtat jurídica dels expedients i els actes administratius que du a terme la Direcció General i resoldre les consultes relatives a l'àmbit competencial d'esta, en coordinació amb l'Advocacia General.  
  
c) Preparar i informar els projectes de disposicions normatives de caràcter general impulsats per la Direcció General.  
d) Preparar, supervisar i coordinar el procés de formalització dels instruments jurídics de naturalesa contractual que propose la Direcció en l'àmbit de les seues competències.  
e) Coordinar els assumptes que haja de remetre i analitzar l'Advocacia de la Generalitat.  
f) Qualsevol altra que se li encomane en relació amb les matèries que li són pròpies, sense perjuí de les funcions que en matèria d'informes jurídics corresponen a la Subsecretaria.  
  
Article 13. Subdirecció General de Finançament Autonòmic  
Correspon a la Subdirecció General de Finançament Autonòmic assessorar la persona titular de la Direcció General de Finançament i donar-li suport i assistència tècnica, així com planificar, dirigir, controlar, coordinar i supervisar l'activitat dels servicis sota la seua dependència que s'indiquen a continuació:  
  
1. Servici d'Anàlisi i Avaluació del Finançament Autonòmic, que té atribuïdes les funcions següents:  
a) Fer el seguiment i analitzar l'evolució dels ingressos públics, tant en el vessant cíclic com estructural, amb atenció especial als ingressos del model de finançament autonòmic.  
b) Realitzar previsions d'ingressos, especialment del model de finançament a curt i mitjà termini, en coordinació amb la Subdirecció General de Tributs i amb el Servici de Gestió d'Ingressos i Finançament Afectat.  
c) Analitzar les necessitats de finançament a curt i mitjà termini i la sostenibilitat de les finances autonòmiques.  
d) Analitzar i avaluar les propostes de reforma, estudis i qualsevol iniciativa relativa al model de finançament autonòmic i col·laborar en la formulació de propostes pròpies.  
e) Coordinar la gestió del Fons de Cooperació Interterritorial.  
f) Qualsevol altra que se li encomane en relació amb les matèries que li són pròpies.  
  
2. Servici de Foment, Difusió i Transferència de la Investigació en Economia Pública, que té atribuïdes les funcions següents:  
a) Fomentar la investigació acadèmica sobre economia pública, finançament d'hisendes territorials, del gasto públic i els diferents models de descentralització fiscal.  
b) Analitzar i proposar vies de col·laboració amb centres d'investigació, institucions i altres administracions públiques per a dur a terme projectes d'investigació d'interés mutu i la transferència de coneixements i habilitats competencials.  
c) Organitzar actuacions de difusió i divulgació en matèria d'economia pública, finançament d'hisendes territorials, del gasto públic i els diferents models de descentralització fiscal.  
d) Analitzar les necessitats de formació i proposar accions formatives que milloren la capacitació del personal empleat públic en matèria d'anàlisi de dades economicofinanceres i avaluació de la sostenibilitat de les finances públiques.  
e) Gestionar i actualitzar els continguts de la pàgina web de la Subdirecció.  
f) Qualsevol altra que se li encomane en relació amb les matèries que li són pròpies.  
3. Servici d'Anàlisis i Estudis d'Economia Pública, que té atribuïdes les funcions següents:  
a) Elaborar estudis comparats sobre gastos i ingressos d'Administracions Públiques i Comunitats Autònomes i sobre la distribució territorial dels recursos de l'Estat i de la inversió pública entre les comunitats autònomes.  
b) Analitzar, seleccionar i proposar altres línies pròpies i permanents d'estudi, fonamentalment en matèria d'anàlisi comparada dels condicionants del finançament autonòmic i les necessitats de gasto.  
  
c) Dissenyar i organitzar un sistema d'informació enfocat a l'anàlisi comparada de les hisendes autonòmiques.  
d) Dissenyar, organitzar i gestionar un fons documental en matèria d'economia pública, finançament d'hisendes territorials, del gasto públic i els diferents models de descentralització fiscal.  
e) Qualsevol altra que se li encomane en relació amb les matèries que li són pròpies.  
  
Article 14. Subdirecció General de Política Financera  
Correspon a la Subdirecció General de Política Financera assessorar la persona titular de la Direcció General de Finançament i donar-li suport i assistència tècnica, exercir les competències relatives a la supervisió de mediació d'assegurances i reassegurances privades i les que, derivades de la normativa estatal en matèria d'assegurances, afecten la Comunitat Valenciana, així com planificar, dirigir, controlar, coordinar i supervisar l'activitat dels servicis sota la seua dependència que s'indiquen a continuació:  
  
1. Servici d'Endeutament, que té atribuïdes les funcions següents:  
  
a) Elaborar l'estratègia anual sobre l'endeutament de la Generalitat i el seu sector públic, així com potenciar els mercats primaris i facilitar la liquiditat en els mercats secundaris.  
b) Negociar i proposar les operacions d'endeutament de la Generalitat.  
c) Negociar i proposar les operacions d'endeutament d'entitats locals, a sol·licitud d'estes.  
d) Dur a terme la gestió administrativa-comptable del deute de la Generalitat. Fer les propostes de comptabilització dels ingressos i els gastos derivats del deute de la Generalitat.  
e) Elaborar, gestionar i facilitar la informació requerida per l'Administració central, derivada de l'adhesió al Fons de Finançament de les Comunitats Autònomes.  
f) Qualsevol altra que se li encomane en relació amb les matèries que li són pròpies.  
  
2. Servici de Gestió Financera, que té atribuïdes estes funcions:  
  
a) Dur a terme la gestió financera del deute de la Generalitat i el seu sector públic, així com de les persones jurídiques que es classifiquen en el sector d'administracions públiques de la Comunitat Valenciana o en el sector de societats no financeres, d'acord amb la definició i la delimitació del Sistema Europeu de Comptes Nacionals i Regionals.  
b) Analitzar i estudiar, des del punt de vista del finançament, les operacions d'endeutament i derivats de la Generalitat.  
c) Negociar i proposar les operacions de derivats de la Generalitat. Així mateix, les de les entitats locals quan estes ho sol·liciten.  
d) Fer el seguiment i analitzar l'evolució dels tipus d'interés, divises i altres variables econòmiques i el seu impacte en el cost financer i valor de la cartera de deute de la Generalitat Valenciana. Fer el seguiment dels mercats primaris i secundaris de deute.  
  
e) Coordinar la relació de la Generalitat amb l'agència de qualificació i fer el seguiment de les qualificacions i de l'anàlisi.  
f) Preparar els estudis i presentacions de la Generalitat als inversors institucionals i fer el seguiment i el control del deute de la Generalitat davant del Banc d'Espanya.  
g) Qualsevol altra que se li encomane en relació amb les matèries que li són pròpies.  
  
3. Servici de Finançament del Sector Públic i Mercats, que té atribuïdes les funcions següents:  
a) Informar, tramitar i gestionar els avals de la Generalitat.  
b) Analitzar, estudiar i informar els crèdits de la Generalitat a favor del seu sector públic instrumental, d'altres entitats de caràcter públic, i d'altres persones jurídiques que es classifiquen en el sector d'administracions públiques de la Comunitat Valenciana o en el sector de societats no financeres, d'acord amb la definició i la delimitació del Sistema Europeu de Comptes Nacionals i Regionals. Així mateix, preparar la proposta de les característiques i les condicions generals d'estos crèdits i préstecs en funció de la seua finalitat.  
c) Controlar, fer el seguiment i supervisar el risc total per avals i garanties, i qualsevol altre risc contingent de la Generalitat, del seu sector públic instrumental, i d'altres persones jurídiques que es classifiquen en el sector administracions públiques de la Comunitat Valenciana o en el sector societats no financeres, d'acord amb la definició i la delimitació del Sistema Europeu de Comptes Nacionals i Regionals.  
  
d) Informar, gestionar i tramitar les operacions d'endeutament del sector públic, i d'altres persones jurídiques que es classifiquen en el sector administracions públiques de la Comunitat Valenciana o en el sector societats no financeres, d'acord amb la definició i la delimitació del Sistema Europeu de Comptes Nacionals i Regionals.  
e) Emetre els informes per assessorament en matèria financera que requerisca el Consell, l'Administració de la Generalitat i el seu sector públic.  
f) Coordinar i informar els convenis i els acords de col·laboració en matèria financera que hagen de subscriure els òrgans de l'Administració de la Generalitat Valenciana, les seues entitats autònomes i sector públic, amb entitats financeres.  
g) Estudiar, coordinar, gestionar i fer un seguiment i, si és el cas, preparar l'aprovació de les operacions de finançament extrapressupostari i de col·laboració publicoprivades, a l'efecte de valorar-ne la viabilitat sense afectar l'estabilitat pressupostària i al deute de la Generalitat.  
  
h) Exercir les funcions relatives a les competències assignades a la Generalitat en matèria de mercat de valors, així com gestionar i tramitar els expedients administratius derivats de les competències en mercat de valors atribuïdes a la Generalitat.  
i) Gestionar les operacions de finançament amb els organismes multilaterals de finançament de la Generalitat, del seu sector públic instrumental, i d'altres persones jurídiques que es classifiquen en el sector administracions públiques de la Comunitat Valenciana o en el sector de societats no financeres, d'acord amb la definició i la delimitació del Sistema Europeu de Comptes Nacionals i Regionals, tot això en coordinació amb el Servici d'Endeutament.  
j) Estudiar i proposar solucions a problemes d'índole economicofinancera.  
k) Qualsevol altra que se li encomane en relació amb les matèries que li són pròpies.  
  
4. Servici de Supervisió d'Entitats Financeres, que té atribuïdes les funcions següents:  
a) Analitzar la situació patrimonial, econòmica i financera de les caixes d'estalvi, cooperatives de crèdit i cooperatives amb secció de crèdit que, en l'àmbit de la supervisió prudencial, siguen competència de la Generalitat.  
b) Exercir la funció inspectora sobre les entitats indicades en la lletra a).  
c) Formular propostes de requeriments, instruccions o recomanacions a les entitats indicades en la lletra a.  
d) Exercir les funcions relatives a les competències supervisores atribuïdes en les disposicions vigents sobre fundacions sorgides per transformació de caixes d'estalvis, i sobre les fundacions d'obra social de les caixes d'estalvis, si és el cas, juntament amb els seus monts de pietat.  
e) Exercir les funcions relatives a les competències supervisores sobre els prestadors i els intermediaris immobiliaris d'acord amb la normativa reguladora dels contractes de crèdit immobiliari, la supervisió prudencial dels quals siga competència de la Generalitat en els termes que dispose la legislació bàsica estatal, així com la mateixa legislació autonòmica.  
f) Qualsevol altra que se li encomane en relació amb les matèries que li són pròpies.  
5. Servici de Supervisió Administrativa d'Entitats Financeres, que té atribuïdes les funcions següents:  
a) Tramitar les sol·licituds d'autorització administrativa, així com l'emissió d'informes que siguen preceptius legalment per a dur a terme actes i operacions per part de les caixes d'estalvi, les cooperatives de crèdit i les cooperatives amb secció de crèdit, que en l'àmbit de la supervisió prudencial siguen competència de la Generalitat.  
b) Tramitar els expedients sancionadors que corresponguen legalment per la comissió d'infraccions de normes d'ordenació i disciplina, en l'exercici de la potestat sancionadora sobre les entitats que s'indiquen en la lletra a).  
c) Elaborar les propostes de modificació de la regulació autonòmica sobre les entitats que s'indiquen en la lletra a.  
d) Gestionar els registres oficials relatius a les entitats que s'indiquen en la lletra a, sense perjuí de les competències registrals que estiguen atribuïdes a altres òrgans de la Generalitat.  
e) Efectuar la inspecció, el control i la supervisió del compliment dels compromisos assumits per les entitats de qualsevol naturalesa que hagen resultat beneficiàries de qualsevol instrument financer establit per la Generalitat, o d'alguna de les seues entitats dependents, quan concórreguen circumstàncies especials que així ho aconsellen, a instàncies del Consell, i, en particular, el seguiment dels contractes de refiançament que mantinga la Generalitat amb societats de garantia recíproca.  
  
f) Qualsevol altra que se li encomane en relació amb les matèries que li són pròpies.  
  
  
CAPÍTOL II  
Nivell administratiu de la Secretaria Autonòmica d'Economia  
  
Secció I  
Unitats administratives de la Direcció General d'Economia  
  
Article 15. Unitats administratives de la Direcció General d'Economia  
Per a desenvolupar les seues competències, la Direcció General d'Economia s'estructura en les unitats següents:  
1. Subdirecció General d'Anàlisi i Planificació Econòmica, de la qual depenen els servicis següents:  
a) Servici d'Anàlisi i Avaluació de la Sostenibilitat Econòmica  
  
b) Servici d'Anàlisi de Conjuntura i Previsions Macroeconòmiques de l'Economia Valenciana  
c) Servici de Responsabilitat Social  
  
2. Subdirecció General de Model Econòmic, de la qual depenen estos servicis:  
a) Servici de Planificació i Seguiment del Model Econòmic  
b) Servici d'Impuls i Suport Tècnic del Model Econòmic  
c) Servici de Defensa de la Competència  
  
Article 16. Subdirecció General d'Anàlisi i Planificació Econòmica  
Correspon a la Subdirecció General d'Anàlisi i Planificació Econòmica assessorar la persona titular de la Direcció General d'Economia i donar-li suport i assistència tècnica, així com desenvolupar les competències atribuïdes a la direcció general en matèria d'estudi i avaluació de l'economia valenciana, d'orientació, planificació i seguiment de les polítiques econòmiques generals i de competitivitat sectorials i territorials, la promoció de l'economia sostenible, així com la coordinació i la supervisió de les activitats de qualificació i registre del que preveu la legislació per al foment de la responsabilitat social.  
  
També li corresponen les competències de difusió de l'economia valenciana i de l'avaluació i la coordinació de les polítiques de suport a la competitivitat socioeconòmica de la Comunitat Valenciana, en l'àmbit de les direccions generals de la Conselleria, i de la Conselleria amb la resta dels departaments del Consell, així com la coordinació interna dels servicis de la direcció general sota la seua dependència.  
Per a desenvolupar estes funcions, correspon a la Subdirecció General d'Anàlisi i Planificació Econòmica planificar, dirigir, controlar, coordinar i supervisar els servicis següents:  
1. Servici d'Anàlisi i Avaluació de la Sostenibilitat Econòmica, amb l'exercici de les funcions següents:  
a) Elaborar estudis i anàlisis econòmiques de caràcter temàtic, sectorial o territorial de la Comunitat Valenciana a fi d'identificar, definir i enfortir els factors d'especialització i potencialitat sectorial i polisectorial dels motors principals de la nostra economia regional.  
b) Dur a terme l'elaboració documental, la gestió de la participació en grups de treball i de la comunicació en el marc del procés de planificació de l'economia valenciana, de conformitat amb les directrius del Model Valencià de Desenvolupament Sostenible.  
c) Coordinar i orientar les actuacions econòmiques vinculades al procés de planificació de l'economia valenciana per part de participants públics i privats.  
d) Vetlar per la coherència social i econòmica de les polítiques i les iniciatives de millora de la competitivitat amb la política econòmica general de la Generalitat, així com avaluar l'impacte de les polítiques sectorials en el desenvolupament econòmic sostenible.  
e) Impulsar i assessorar projectes estratègics per a la promoció de l'economia sostenible i la competitivitat de l'economia valenciana, orientades a la vertebració i el reforç de la cadena de valor de les seues parts integrants.  
f) Gestionar les ferramentes de control d'execució dels indicadors i els objectius macroeconòmics inclosos en la planificació de l'economia valenciana.  
g) Dur a terme la proposta, l'avaluació, la gestió i el seguiment de convenis en les matèries que té atribuïdes.  
h) Efectuar la proposta, l'avaluació, la gestió i el seguiment d'actuacions de suport en les matèries que té atribuïdes.  
i) Dissenyar, coordinar i gestionar les ajudes destinades al foment i la divulgació de l'economia sostenible  
j) Qualsevol altra que se li encomane en relació amb les matèries que li són pròpies.  
  
2. Servici d'Anàlisi de Conjuntura i Previsions Macroeconòmiques de l'Economia Valenciana, amb l'exercici de les funcions següents:  
  
a) Elaborar els informes d'anàlisi econòmica d'oferta programada encaminats a conéixer millor la conjuntura econòmica valenciana i les seues perspectives.  
b) Elaborar informes d'anàlisi i predicció econòmica a demanda específica d'altres àrees de la Generalitat, encaminats a conéixer millor la conjuntura econòmica valenciana i les seues perspectives.  
c) Difondre els informes econòmics, a través dels canals disponibles, per als òrgans superiors de la Conselleria i la resta d'àrees interessades de l'Administració de la Generalitat, així com per a totes les persones usuàries externes interessades.  
d) Estudiar i analitzar la incidència de la regulació en la política econòmica, fomentar la millora i crear entorns de regulació favorables al creixement econòmic i a la competitivitat, tant sectorial com territorial, en un marc de política econòmica sostenible.  
e) Realitzar la gestió i l'explotació macroeconomètrica prospectiva de la informació econòmica disponible, a fi d'obtindre estimacions i previsions de les principals macromagnituds de l'economia valenciana en conjunt.  
f) Qualsevol altra que se li encomane en relació amb les matèries que li són pròpies.  
  
3. Servici de Responsabilitat Social, al qual correspon l'exercici de les funcions següents:  
a) Impulsar i dinamitzar els processos d'implantació de la cultura de la responsabilitat social en el conjunt de la societat valenciana.  
b) Impulsar i coordinar l'aplicació de les polítiques i els instruments de responsabilitat social en les administracions públiques valencianes i, especialment, en l'àmbit competencial de la Generalitat i el seu sector públic.  
c) Fomentar la investigació de noves fórmules d'aplicació de la responsabilitat social i elaborar els estudis, les anàlisis comparatives, les avaluacions i els informes necessaris per a implantar-les a la Comunitat Valenciana.   
d) Promoure el coneixement i la difusió de la responsabilitat social en la societat en general a través de la formació, les publicacions, els premis, els incentius o el foment de les col·laboracions entre el sector públic i el privat, mitjançant el disseny, la coordinació i la gestió de qualsevol instrument jurídic que contribuïsca al foment i la divulgació de la responsabilitat social.  
e) Impulsar la creació d'un marc d'actuació en matèria de responsabilitat social que sistematitze d'una manera clara i accessible per a la ciutadania els processos, les metodologies i els instruments existents en esta matèria.  
f) Impulsar la participació ciutadana en l'àmbit de la responsabilitat social mitjançant processos diferents de les consultes populars.  
g) Fomentar les relacions de la Comunitat Valenciana amb altres comunitats autònomes en matèria de responsabilitat social.  
h) Dissenyar, coordinar i gestionar, si és el cas, les ajudes destinades al foment i la divulgació de la responsabilitat social.  
i) Gestionar, mantindre i fer les actualitzacions oportunes de tot el procediment que permet el desenvolupament i la gestió del Registre d'Entitats Valencianes Socialment Responsables i les inscripcions corresponents en este.  
j) Qualsevol altra que se li encomane en relació amb les matèries que li són pròpies.  
  
Article 17. Subdirecció General de Model Econòmic  
A la Subdirecció General de Model Econòmic, respecte de les competències d'anàlisi, planificació, impuls, gestió, programació i difusió del nou model econòmic de la Comunitat Valenciana, així com de defensa de la competència, li correspon assessorar la persona titular de la Direcció General d'Economia i donar-li suport i assistència tècnica, així com planificar, dirigir, controlar, coordinar i supervisar l'activitat dels servicis sota la seua dependència que s'indiquen a continuació:  
  
1. Servici de Planificació i Seguiment del Model Econòmic, al qual s'assignen les funcions següents:  
a) Fer la planificació estratègica i el seguiment de l'execució de les polítiques que determine el Consell en matèria de model econòmic, mitjançant el disseny i el desenvolupament, en col·laboració amb la resta dels departaments del Consell i agents públics i privats implicats, dels instruments estratègics i operatius que faciliten la programació i l'impuls del model econòmic de la Comunitat Valenciana.  
  
b) Donar suport al conjunt d'unitats directives i administratives de la Conselleria en la posada en marxa de polítiques que contribuïsquen al canvi de model econòmic i impulsar les iniciatives que proposen sobre esta qüestió altres departaments del Govern Valencià.  
  
c) Elaborar propostes d'instruccions i procediments per a la planificació estratègica i la seua ordenació que afavorisquen l'impuls de la transformació d'un model econòmic basat en el coneixement, la innovació i la sostenibilitat productiva, mediambiental i social.  
d) Dur a terme la coordinació amb altres nivells de l'Administració de la Generalitat en matèria de model econòmic, i proposar mesures orientadores als diferents departaments del Govern Valencià que afavorisquen la transformació del model econòmic valencià, des de la perspectiva dels ingressos i gastos públics, perquè siga més sostenible, innovador i competitiu.  
e) Implementar, desenvolupar i mantindre un sistema de seguiment estratègic i programàtic dels plans d'acció per a la transformació del model productiu que s'establisquen, així com la identificació dels plans i els programes vinculats amb el model econòmic que aproven altres òrgans i entitats del Consell.  
f) Desenvolupar en el nivell operatiu un sistema de seguiment, control i avaluació dels resultats, mitjançant la recopilació i l'anàlisi de dades estadístiques i la resta d'informació des d'una perspectiva econòmica, social i mediambiental que permeta elaborar i difondre documents propis.  
g) Establir i mantindre un sistema d'informació amb els principals indicadors economicofinancers, sectorials, pressupostaris, socials i mediambientals i de gestió del sector públic a través d'un quadre de comandament que centralitze les dades i les informacions, en col·laboració i sense perjuí de les competències en esta matèria de la direcció general competent en matèria de tecnologies de la informació i les comunicacions.  
h) Elaborar informes anuals de seguiment dels plans d'acció que s'aproven, de manera que es reflectisca l'evolució del sistema d'indicadors operatius i d'execució dels programes vinculats amb la transformació del model econòmic.  
i) Proposar la gestió i la tramitació de qualsevol instrument juridicoadministratiu per a desplegar i executar les funcions enumerades anteriorment.  
j) Qualsevol altra que se li encomane en relació amb les matèries que li són pròpies.  
  
2. Servici d'Impuls i Suport Tècnic del Model Econòmic, al qual s'assignen les funcions següents:  
a) Elaborar, gestionar i desenvolupar les iniciatives d'ajudes i subvencions que, pel seu alt impacte, el seu caràcter transversal i integral, siguen afavoridores de la transformació del model econòmic en les seues dimensions productiva, social i mediambiental, sense perjuí de les atribucions específiques d'altres òrgans superiors i directius dels departaments del Consell.  
b) Coordinar i impulsar vies de col·laboració mitjançant acords i convenis amb universitats, institucions públiques i altres entitats privades que contribuïsquen a afavorir la transferència de coneixements en matèria de transformació del model econòmic valencià.  
c) Realitzar i difondre, a través de qualsevol instrument jurídic, estudis i documents sobre nous desenvolupaments i models transformadors que servisquen de referència per a la sostenibilitat productiva, social i mediambiental.  
d) Gestionar i promocionar el coneixement mitjançant l'organització d'actuacions de divulgació i de la publicació a través dels canals de comunicació disponibles, dels informes periòdics i documents que es consideren d'interés.  
e) Donar suport a la Subdirecció General en la comunicació i la difusió d'actuacions pròpies de les seues competències, en coordinació amb el Gabinet de Premsa i les unitats de la Subsecretaria, mitjançant l'elaboració de continguts en matèria de transformació del model econòmic.  
f) Supervisar i mantindre actualitzats els continguts del portal de la Subdirecció, així com dissenyar i elaborar els models, els formularis de sol·licituds, les guies, els manuals i qualsevol instrument de normalització necessari en l'exercici de les funcions de la Subdirecció General.  
g) Analitzar els procediments administratius de concessió de subvencions en que intervé la Subdirecció per a la configuració de tràmits electrònics i l'adaptació als requeriments documentals i dels processos per a utilitzar les aplicacions corporatives en el marc de l'administració electrònica.  
h) Analitzar, fer-ne el seguiment i implementar la normativa en matèria de protecció de dades, així com la coordinació oportuna amb les unitats de la Subsecretaria i la Delegació de Protecció de Dades Personals.  
i) Proposar la resolució del Pla de Control de Subvencions i coordinar l'execució, per mitjans propis o externs, dels processos de verificació que corresponguen a les subvencions atorgades.  
j) Realitzar la tramitació economicopressupostària, davant dels òrgans competents, de les línies de subvenció que corresponguen als programes econòmics de la Subdirecció, tant relatives a procediments concurrencials com a línies de concessió directa, convenis i acords de col·laboració.  
k) En coordinació amb la resta de les unitats administratives de la Subdirecció, elaborar la proposta d'avantprojecte de pressupost anual, fer el seguiment del gasto i l'execució dels fons assignats, així com les tasques de control a instàncies dels òrgans de fiscalització corresponents, referides als programes econòmics de la Subdirecció.  
  
l) En col·laboració amb les unitats de la Subdirecció, efectuar la gestió administrativa i impulsar els tràmits en tots els procediments administratius, incloent-hi la contractació administrativa, que haja d'executar la Subdirecció General en l'exercici de les seues funcions.  
m) En general, el suport tècnic a tots els processos competència de la Subdirecció, així com qualsevol altra que se li encomane en relació amb les matèries que li són pròpies.  
  
3. Servici de Defensa de la Competència, amb l'exercici de les funcions següents:  
a) Instruir, inspeccionar, investigar i realitzar la proposta de resolució en els procediments sancionadors en matèria de defensa de la competència que haja de resoldre la Comissió de Defensa de la Competència de la Comunitat Valenciana.  
b) Resoldre les qüestions incidentals, proposar les multes coercitives en el cas d'incompliment del deure de col·laboració establit en la legislació de defensa de la competència, així com proposar l'adopció de mesures cautelars.  
c) Vigilar i fer el seguiment de l'execució i el compliment de les resolucions dictades per la Comissió de Defensa de la Competència de la Comunitat Valenciana i, si és el cas, proposar a esta la imposició de multes coercitives.  
d) Elaborar i proposar a la Comissió de Defensa de la Competència de la Comunitat Valenciana els informes que haja d'emetre en l'exercici de les seues competències consultives, així com els relatius a la impugnació d'actes administratius i disposicions generals de rang inferior a la llei dels quals es deriven obstacles al manteniment d'una competència efectiva en els mercats.  
e) Adoptar mesures sobre l'aplicació dels mecanismes d'assignació d'assumptes establits en la legislació de coordinació de les competències de l'Estat i les Comunitats Autònomes en matèria de defensa de la competència.  
f) Realitzar les funcions que haja de dur a terme la Direcció General d'Economia com a punt de contacte en la Comunitat Valenciana de la legislació en matèria de garantia de la unitat de mercat.  
  
g) Qualsevol altra que se li encomane en relació amb les matèries que li són pròpies.  
  
  
Secció II  
Unitats administratives de la Direcció General de Patrimoni  
  
Article 18. Unitats administratives de la Direcció General de Patrimoni  
Per a desenvolupar les seues competències, la Direcció General de Patrimoni compta amb la Subdirecció General de Patrimoni, de la qual depenen els servicis següents:  
  
1. Servici de Patrimoni Immobiliari  
2. Servici de Gestió Immobiliària  
3. Servici de Gestió Econòmica del Patrimoni i del Parc Mòbil  
4. Servici Administrador de la Ciutat Administrativa 9 d'octubre  
5. Servici d'Administració del Complex Logístic i Arxiu Intermedi de la Generalitat  
6. Servici d'Herències Intestades  
7. Servici d'Optimització i Dinamització del Patrimoni de la Generalitat  
  
Article 19. Subdirecció General de Patrimoni  
A la Subdirecció General de Patrimoni, respecte de les competències referides al patrimoni de la Generalitat i la seua gestió immobiliària i econòmica, així com el parc mòbil de la Generalitat, li correspon assessorar la persona titular de la Direcció General de Patrimoni i donar-li suport i assistència tècnica, així com planificar, dirigir, controlar, coordinar i supervisar l'activitat dels servicis sota la seua dependència que s'indiquen a continuació:  
  
1. Servici de Patrimoni Immobiliari, al qual s'assignen les funcions següents:  
a) Tramitar els expedients d'adquisició de béns immobles a títol onerós i gratuït; permuta, alienació, explotació i cessions de béns immobles i drets immobiliaris patrimonials.  
b) Tramitar els expedients d'afectacions i desafectacions, mutacions demanials, adscripcions i desadscripcions, així com les reversions de béns immobles.  
c) Tramitar els expedients de contractació d'arrendament dels immobles que necessite la Generalitat per a complir les seues finalitats i la modificació, la subrogació i la resolució dels contractes corresponents.  
d) Regularitzar registralment els béns immobles de la Generalitat.  
e) Efectuar la coordinació i el seguiment de les actuacions urbanístiques que afecten els immobles patrimonials de la Generalitat adscrits al centre directiu competent en matèria de patrimoni.  
f) Gestionar les actuacions juridicoadministratives que afecten els béns immobles patrimonials de la Generalitat adscrits al centre directiu competent en matèria de patrimoni.  
g) Elaborar els informes preceptius sobre béns immobles quan corresponga emetre'ls a la conselleria competent en matèria de patrimoni, i concretament sobre els convenis relacionats amb el patrimoni immobiliari de la Generalitat i sobre les utilitzacions del domini públic.  
  
h) Emetre els informes d'autoritzacions i concessions de béns immobles previstes en la legislació de patrimoni sobre béns immobles de domini públic, a excepció dels béns corresponents a la Ciutat Administrativa 9 d'octubre (CA9O) i al Complex Logístic i Arxiu de l'Administració.  
i) Impulsar la defensa dels béns immobles de la Generalitat, així com la gestió dels immobles patrimonials no adscrits a un altre departament, sense perjuí de les competències que en esta matèria poden correspondre a altres departaments o òrgans.  
j) Qualsevol altra que se li encomane en relació amb les matèries que li són pròpies.  
  
2. Servici de Gestió Immobiliària, al qual s'assignen les funcions següents:  
a) Redactar els projectes i dirigir les obres dels edificis administratius de la Generalitat, o de qualsevol altra àrea que se li encomane. A més, la gestió dels projectes i la direcció, el seguiment i el control de les obres en la seua fase d'execució, coordinant els equips tècnics responsables, elaboració d'estudis de viabilitat i plans d'actuació d'obres, coordinació i direcció dels equips tècnics en cas de convenis de col·laboració, tot això referit als immobles adscrits a esta conselleria i de les altres que manquen d'una unitat administrativa equivalent.  
  
b) Fer el seguiment, la recopilació i la sistematització de la normativa de caràcter tècnic en relació amb els projectes i les obres esmentats. També elaborar avanços d'instruccions i recomanacions per a la redacció de projectes d'obres i, si és el cas, d'informes tècnics.  
c) Coordinar i dirigir el manteniment dels immobles patrimonials de la Generalitat.  
d) Prestar assessorament i suport tècnic en matèria de gestió immobiliària a altres òrgans de la Generalitat, així com coordinar i dirigir, si és el cas, actuacions concretes en la matèria.  
e) Emetre els informes tècnics de valoració i de taxació dels béns immobles sobre els quals té competència la Direcció General de Patrimoni, així com la seua gestió urbanística.  
f) Prestar el suport requerit per l'Oficina de Supervisió de Projectes per a efectuar les funcions dels projectes i obres d'esta oficina establides en la legislació de contractes del sector públic, així com verificar que s'han tingut en compte les disposicions de caràcter legal o reglamentari i la normativa tècnica que resulte aplicable a cada un dels tipus d'avantprojectes i projectes d'obra, la supervisió de les quals exigisca la legislació vigent, sempre que no estiguen atribuïdes a altres servicis, i exercir estes funcions per a altres òrgans de la Generalitat quan així es determine.  
g) Qualsevol altra que se li encomane en relació amb les matèries que li són pròpies.  
  
3. Servici de Gestió Econòmica del Patrimoni i del Parc Mòbil, al qual s'assignen les funcions següents:  
a) Fer la gestió econòmica pressupostària del patrimoni de la Generalitat, en coordinació amb els servicis de la Secretaria General Administrativa i atenent els criteris de la Intervenció General.  
  
b) Elaborar la proposta d'avantprojecte del pressupost anual dels programes de la Direcció General de Patrimoni gestionats a través de la Subdirecció General de Patrimoni, així com la gestió econòmica d'estos, a excepció de la derivada del Servici Administrador de la CA9O, i del Servici d'Administració del Complex Logístic i Arxiu Intermedi de la Generalitat, planificant i controlant les inversions patrimonials de la Generalitat, i fent el seguiment i la rendició dels ingressos d'esta naturalesa.  
c) Gestionar i tramitar les actualitzacions de les rendes reportades pels immobles que la Generalitat té en règim d'arrendament.  
d) Fer la gestió centralitzada de l'Impost sobre Béns Immobles de la Generalitat, incloent-hi el control, la comprovació i el pagament.  
  
e) Efectuar el control i la gestió economicopressupostària del parc mòbil del Consell i la seua administració, incloent-hi l'alienació, la cessió, l'assegurament i l'adscripció de tots els vehicles.  
f) Fer la gestió de les peticions de vehicles catalogats del parc mòbil del Consell i la seua administració, així com les funcions assignades pel Decret 106/2000, de 18 de juliol, del Govern Valencià, pel qual es regula el parc mòbil del Govern Valencià i la seua administració, i disposicions de desplegament en relació amb l'adquisició, per compra, de vehicles no catalogats del parc mòbil del Consell i la seua administració o la seua adquisició per arrendament, sense perjuí de les que, si és el cas, es determinen en la norma de creació i regulació de la Central de Compres de la Generalitat.  
g) Dur a terme el manteniment dels vehicles del parc mòbil centralitzat del Consell i la seua administració, la programació, l'autorització i la supervisió de les revisions i les intervencions de taller que cal fer en estos vehicles.  
h) Mantindre i actualitzar l'inventari general de tots els vehicles de la Generalitat.  
i) Coordinar l'inventari de béns mobles, sense perjuí de les competències d'alienació i adquisició corresponents a altres departaments de la Conselleria.  
j) Coordinar l'inventari d'accions i participacions en el capital de societats mercantils i altres títols valor i la gestió de les competències que la Llei 14/2003, de 10 de abril, de Patrimoni de la Generalitat Valenciana atribuïx a la Conselleria competent en matèria de patrimoni en relació amb estos títols.  
k) Dur a terme la gestió econòmica dels ingressos i els gastos extrapressupostaris relatius als expedients d'herències intestades que es tramiten en la Subdirecció General de Patrimoni, així com la formalització dels pressupostos, de la liquidació d'estos expedients.  
l) Qualsevol altra que se li encomane en relació amb les matèries que li són pròpies.  
  
4. Servici Administrador de la Ciutat Administrativa 9 d'octubre, al qual s'assignen les funcions següents, sense perjuí de les que corresponen a la Secretaria General Administrativa de la Conselleria d'Hisenda, Economia i Administració Pública.  
a) Efectuar la redacció i el seguiment del compliment de la normativa d'organització i funcionament intern.  
b) Analitzar les necessitats, l'impuls i l'estudi per a la implantació de nous models de gestió.  
c) Coordinar la gestió, el control i la supervisió dels servicis generals, les dependències i les instal·lacions.  
d) Controlar les operacions, la gestió i la resolució de les incidències de manteniment d'instal·lacions.  
e) Fer el seguiment d'actuacions de reforma i/o adequació de l'immoble.  
f) Efectuar el control, la supervisió i el seguiment de l'execució del trasllat de personal i mitjans materials a la CA9O.  
g) Optimitzar, redistribuir i assignar els espais.  
h) Efectuar la tramitació i la proposta de resolució de les concessions demanials i les autoritzacions d'ocupació emparades en la Llei 14/2003, de 10 de abril, de Patrimoni de la Generalitat Valenciana en relació amb la CA9O.  
i) Coordinar l'elaboració de la proposta de l'avantprojecte de pressupostos que afecten els servicis comuns de la CA9O.  
j) Dur a terme els projectes, els objectius i les activitats que se li assignen, així com qualsevol altra que li encomanen els òrgans dels quals depenga orgànicament o funcionalment en relació amb les matèries que li són pròpies.  
  
5. Servici d'Administració del Complex Logístic i Arxiu Intermedi de la Generalitat, al qual s'assignen les funcions següents, sense perjuí de les competències que la Llei 3/2005, de 15 de juny, de la Generalitat, d'Arxius, atribuïx a la conselleria competent en matèria de cultura:  
  
a) Coordinar l'elaboració de la proposta de l'avantprojecte de pressupostos corresponents als servicis comuns del Complex Logístic i d'Arxiu Intermedi de la Generalitat.  
b) Fer-se càrrec de la direcció i la gestió tècnica del Complex, incloent-hi la direcció i la gestió del manteniment d'este, l'assessorament logístic sobre el disseny dels magatzems i la coordinació entre les diferents conselleries usuàries per a dur a terme una correcta funcionalitat i seguretat integral de l'edifici.  
c) Redactar la normativa d'organització i funcionament intern del Complex i fer el seguiment del compliment.  
d) Coordinar la gestió, el control i la supervisió dels servicis generals, les dependències i les instal·lacions.  
e) Fer el control d'operacions, gestió i resolució de les incidències de manteniment de les instal·lacions.  
f) Optimitzar, redistribuir i assignar els espais.  
g) Segons el Decret 50/2018, de 27 d'abril, del Consell, pel qual es regula la gestió documental, l'organització i el funcionament dels arxius de la Generalitat, este servici s'ocuparà del bon funcionament de l'Arxiu Intermedi de la Generalitat i de la coordinació de l'ingrés en este arxiu dels documents i les unitats arxivístiques des dels arxius centrals de les diverses conselleries, per a la qual cosa s'establiran criteris unitaris per a la transferència d'estos.  
  
h) Conservar la documentació semiactiva fins a la seua eliminació o transferència per a conservar-la permanentment als arxius històrics, així com la supervisió de les condicions de conservació, inventari i gestió de consultes de la documentació depositada en este.  
  
i) Coordinar l'accés de béns mobles al Complex, la gestió del seu depòsit i el seu inventari i la reassignació, si és el cas, a departaments de la Generalitat interessats en estos, tret dels procedents de procediments judicials o vinculats a estos.  
j) Qualsevol altra que se li encomane en relació amb les matèries que li són pròpies.  
  
6. Servici d'Herències Intestades, al qual corresponen les funcions següents:  
a) Iniciar d'ofici els procediments per a la declaració de la Generalitat com a hereua intestada.  
b) Dur a terme els actes i les comprovacions que resulten necessaris per a determinar la procedència dels drets successoris de l'Administració de la Generalitat.  
c) Instruir els expedients d'acceptació de les herències a benefici d'inventari.  
d) Investigar els béns mobles i immobles procedents de l'herència, amb la finalitat de determinar-ne la rendibilitat.  
e) Aprovar la relació de béns i drets que integren el cabal hereditari.  
  
f) Inscriure en el Registre de la Propietat els béns immobles que conformen el cabal hereditari, regularitzar la situació cadastral i donar-los d'alta en l'Inventari General de Béns i Drets de la Generalitat.  
  
g) Coordinar amb el Servici de Gestió Econòmica del Patrimoni i del Parc Mòbil, a l'efecte de liquidació per este últim, del cabal hereditari.  
h) Alienar els béns immobles del cabal hereditari, amb una taxació prèvia, i depuració física i jurídica, per mitjà dels procediments de subhasta o adjudicació directa.  
i) Mantindre la informació en el web de la Conselleria d'Hisenda, Economia i Administració Pública i GVA Oberta, respecte de les matèries de la seua competència i sense perjuí de les funcions atribuïdes a altres unitats administratives.  
j) Qualsevol altra que se li encomane en relació amb les matèries que li són pròpies.  
  
7. Servici d'Optimització i Dinamització del Patrimoni de la Generalitat, al qual s'assignen les funcions següents:  
a) Obtindre un diagnòstic precís i actualitzat de la disponibilitat immobiliària de la Generalitat.  
b) Planificar de manera global i integrada les necessitats d'immobles per a la prestació de servicis públics.  
c) Posar a la disposició dels departaments de la Generalitat els immobles sense ús o explotació i elaborar propostes d'assignació d'estos.  
d) Proposar solucions alternatives (compra, arrendament, promoció d'actuacions en altres immobles de titularitat de la Generalitat) en el cas de no disponibilitat d'immobles adequats.  
e) Efectuar la formació, la conservació, l'actualització i la custòdia de l'Inventari General de Béns i Drets de la Generalitat, així com elaborar instruccions per als organismes autònoms respecte de la formació del seu inventari.  
f) Investigar i regularitzar cadastralment els béns immobles de la Generalitat.  
g) Coordinar les funcionalitats dels visors patrimonials i altres ferramentes informàtiques relacionades amb l'Inventari de béns i drets de la Generalitat, sense perjuí de les competències que en esta matèria poden correspondre a la DGTIC.  
h) Efectuar la gestió tècnica dels immobles de la Generalitat i assumir a este efecte la supervisió, l'elaboració d'informes i la formulació de propostes, així com l'organització i la coordinació de la gestió esmentada.  
i) Qualsevol altra que se li encomane en relació amb les matèries que li són pròpies.  
  
  
Secció III  
Unitats administratives de la Direcció General de Fons Europeus i Sector Públic  
  
Article 20. Unitats administratives de la Direcció General de Fons Europeus i Sector Públic  
Per a desenvolupar les seues competències, la Direcció General de Fons Europeus i Sector Públic s'estructura en les unitats següents:  
1. Subdirecció General de Projectes i Fons Europeus, de la qual depenen els servicis següents:  
a) Servici de Política Regional de la Unió Europea i la Comunitat Valenciana  
b) Servici del Fons Social Europeu  
c) Servici de Verificació dels Fons Europeus  
d) Servici d'Anàlisi, Ordenació i Suport Tècnic a Procediments dels Programes Operatius  
e) Servici de Coordinació d'Ajudes Estatals  
f) Servici de Suport, Informació i Anàlisi de Programes i Projectes Europeus  
  
2. Subdirecció General d'Assessorament, Suport i Assistència Tècnica, de la qual depèn el servici següent:  
Servici d'Assessorament, Suport i Assistència Tècnica dels Fons Europeus No Estructurals  
  
3. Subdirecció General del Sector Públic, de la qual depenen els servicis següents:  
a) Servici de Planificació i Ordenació del Sector Públic  
b) Servici de Seguiment, Avaluació i Anàlisi Econòmica del Sector Públic  
c) Servici d'Anàlisi d'Estructures de Llocs de Treball i Gestió d'Informació del Sector Públic  
  
Article 21. Subdirecció General de Projectes i Fons Europeus  
Correspon a la Subdirecció General de Projectes i Fons Europeus assessorar la persona titular de la Direcció General de Fons Europeus i Sector Públic i donar-li suport i assistència tècnica, especialment pel que fa a:  
a) Atendre l'objectiu bàsic d'aprofitar al màxim els recursos pressupostaris procedents de la Unió Europea, mitjançant el seu coneixement i difusió, i la garantia del compliment de les polítiques europees en matèria de gestió dels fons.  
b) Coordinar la programació que es plasmarà en forma de programes finançats amb fons competència de la Direcció General de Fons Europeus i Sector Públic en col·laboració amb l'Administració general de l'Estat, als organismes europeus per al seu cofinançament, i recaptar prèviament la informació als diferents centres gestors.  
  
c) Coordinar-se amb les autoritats de gestió i auditoria dels programes en les quals la Direcció General de Fons Europeus i Sector Públic és Organisme Intermedi.  
d) Coordinar-se amb òrgans de l'Administració autonòmica, estatal i comunitària amb els quals hagen de relacionar-se els servicis en els quals s'estructura esta Subdirecció General en relació amb les tasques que la Direcció General de Fons Europeus i Sector Públic té encomanades.  
e) Elaborar la proposta d'avantprojecte del pressupost anual del programa de la Direcció General de Fons Europeus i Sector Públic, així com la gestió econòmica d'este.  
f) Coordinar el seguiment dels ingressos procedents de fons competència de la Direcció General.  
g) Atendre les sol·licituds d'informació i els assumptes que se li requerisquen en relació amb les matèries que li són pròpies, en col·laboració amb la resta d'unitats.  
h) Coordinar les qüestions del personal adscrit a la Direcció General.  
i) Dur a terme la coordinació general de les actuacions administratives i del compliment de les normes reguladores corresponents, la competència de les quals és atribuïda a la Direcció General.  
j) Coordinar la planificació, execució i avaluació de les estratègies d'informació i comunicació dels programes cofinançats amb els fons estructurals.  
k) Coordinar la promoció d'altres programes en matèria de finançament comunitari, així com la participació en qualsevol convocatòria europea que tinga caràcter estratègic per a la Comunitat Valenciana.  
  
Així mateix, li correspon planificar, dirigir, controlar, coordinar i supervisar l'activitat dels servicis sota la seua dependència que s'indiquen a continuació, excepte per al Servici de Verificació dels Fons Europeus, per al qual, en nom d'una separació de funcions reforçada, només exercirà les funcions de planificació, direcció i coordinació.  
  
1. Servici de Política Regional de la Unió Europea i la Comunitat Valenciana, que té atribuïdes les funcions següents:  
a) Planificar les actuacions de la Generalitat susceptibles de rebre finançament del Fons Europeu de Desenvolupament Regional (FEDER) de la Unió Europea.  
b) Col·laborar en l'elaboració dels programes del FEDER coordinadament amb l'Administració general de l'Estat i la Comissió Europea, així com els projectes, i prèviament recaptar informació dels diferents centres gestors.  
c) Gestionar les aplicacions informàtiques adequades per a la gestió del FEDER, sota la coordinació de la direcció general que tinga atribuïdes les competències en matèria de tecnologies de la informació i les comunicacions.  
d) Dur a terme el seguiment de l'execució dels programes del FEDER.  
e) Dur a terme l'estudi i la proposta d'instruccions i coordinació amb el Servici de Verificació dels Fons Europeus per a l'organització i coordinació correctes de les tasques que calga dur a terme als centres gestors implicats en la gestió del FEDER, i vetlar per l'elegibilitat del gasto.  
f) Retre comptes davant de l'Administració general de l'Estat i la Comissió Europea del grau d'execució dels programes.  
g) Donar suport i organitzar l'assistència tècnica als centres gestors del FEDER.  
  
2. Servici del Fons Social Europeu, que té atribuïdes les funcions següents:  
a) Planificar les actuacions de la Generalitat susceptibles de rebre finançament del Fons Social Europeu (FSE).  
b) Col·laborar en l'elaboració dels programes de l'FSE coordinadament amb l'Administració general de l'Estat i la Comissió Europea, així com els projectes, i prèviament recaptar informació dels diferents centres gestors.  
c) Gestionar les aplicacions informàtiques adequades per a la gestió de les competències d'este servici sota la coordinació de la direcció general que tinga atribuïdes les competències en matèria de tecnologies de la informació i les comunicacions.  
d) Dur a terme el seguiment de l'execució dels programes de l'FSE.  
  
e) Dur a terme l'estudi i la proposta d'instruccions i la coordinació amb el Servici de Verificació dels Fons Europeus per a l'organització i la coordinació correctes de les tasques que cal dur a terme en els centres gestors implicats, i vetlar per l'elegibilitat del gasto.  
  
f) Retre comptes davant de l'Administració general de l'Estat i la Comissió Europea del grau d'execució dels programes.  
g) Donar suport a l'assistència tècnica als centres gestors de l'FSE i organitzar-la.  
  
3. Servici de Verificació dels Fons Europeus, que té atribuïdes les funcions següents:  
a) Assegurar el compliment de les normes nacionals i comunitàries aplicables, en particular, sobre la subvencionabilitat dels gastos, la contractació pública, les ajudes estatals (incloent-hi les normes sobre l'acumulació d'ajudes), la protecció del medi ambient i la igualtat d'oportunitats, tot això sense perjuí de les competències de control financer i comptable atribuïdes a la Intervenció General de la Generalitat.  
  
b) Conéixer els programes de la Comunitat Valenciana que en cada moment tinguen atorgat finançament comunitari, per a identificar correctament les operacions que cal seleccionar per a verificar-los, així com establir-ne els mètodes de selecció.  
c) Establir els procediments que s'han d'emprar en les verificacions i documentar els mètodes i els sistemes.  
d) Executar els treballs de verificació en els terminis convinguts, en els diferents centres gestors de la Generalitat.  
e) Arxivar i conservar degudament tota la documentació relativa a les verificacions, a fi de posar-la a la disposició dels òrgans de control de l'Administració general de l'Estat i de la Unió Europea quan es requerisca.  
f) Dur a terme l'estudi i la proposta d'instruccions per a l'organització i la coordinació correctes de les tasques que cal dur a terme en els centres gestors implicats, en coordinació amb els Servicis de Política Regional de la Unió Europea i la Comunitat Valenciana i del Fons Social Europeu.  
g) Atendre les visites de control que reba la Generalitat per part dels òrgans de control de la Unió Europea, de l'Administració general de l'Estat o d'altres instàncies, fins al tancament i arxivament definitiu de cada manera d'intervenció comunitària.  
  
4. Servici d'Anàlisi, Ordenació i Suport Tècnic a Procediments dels Programes Operatius, que té atribuïdes les funcions següents:  
  
a) Descriure els procediments de l'organisme intermedi.  
b) Analitzar les necessitats d'informació específica associada al compliment dels indicadors de productivitat i resultats, i establir sistemes d'alerta en col·laboració amb la direcció general que tinga atribuïdes les competències en matèria de tecnologies de la informació i les comunicacions.  
c) Coordinar i impulsar de manera ordenada amb els centres gestors les tasques d'avaluació dels programes FEDER i FSE, així com elaborar els documents preceptius.  
d) Analitzar, dissenyar, programar i implantar ferramentes informàtiques per a la gestió, el seguiment, el control de gestió, el control extern de les actuacions dels Fons Estructurals i d'Inversió Europeus (FEIE), sota la coordinació de la direcció general que tinga atribuïdes les competències en matèria de tecnologies de la informació i les comunicacions.  
e) Coordinar i impulsar de manera ordenada amb els centres gestors les tasques de comunicació i visibilitat dels programes FEDER i FSE, així com elaborar els documents preceptius.  
f) Estudiar i preparar la participació de la Comunitat Valenciana en processos relacionats amb el finançament europeu, com ara dictàmens, esmenes, consultes públiques i enquestes d'interés per a la Comunitat Valenciana.  
g) Aplicar la política de correcció de desequilibris territorials a la Comunitat Valenciana, mitjançant la gestió de diferents programes d'incentius al sector privat, com el Programa d'Incentius Regionals.  
  
h) Impulsar, coordinar i supervisar la posada en marxa de les mesures antifrau efectives i proporcionades, tenint en compte els riscos que s'hagen detectat, pel que fa a la gestió i el control financer dels programes FEDER i FSE.  
5. Servici de Coordinació d'Ajudes Estatals, que té atribuïdes estes funcions:  
a) Conéixer, difondre i assessorar sobre la normativa comunitària rellevant en matèria d'ajudes públiques, així com elaborar els informes, les consultes i les al·legacions necessaris a les propostes de nova normativa efectuades per la Comissió Europea.  
b) Supervisar i analitzar els efectes de la compatibilitat dels règims d'ajudes i les ajudes individuals, així com les seues modificacions concedides amb càrrec als pressupostos de l'Administració de la Generalitat o del sector públic instrumental des de l'Administració autonòmica amb la política comunitària de control d'ajudes de l'Estat.  
c) Elaborar i emetre un informe de compatibilitat de les ajudes públiques que concedisca la Generalitat, així com de les seues modificacions en els termes que establix el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, en compliment del que disposa el Tractat de funcionament de la Unió Europea i la resta del dret comunitari derivat.  
d) Tramitar les sol·licituds efectuades pels centres gestors de la Generalitat, de l'informe que, si és el cas, calga emetre respecte de les ajudes o les modificacions d'ajudes que puguen acollir-se a un règim de minimis, així com de les ajudes que no complisquen els requisits de l'article 107.1 del Tractat de Funcionament de la Unió Europea (TFUE) i estiguen cofinançades amb fons de la Unió Europea. Així mateix, revisar totes les ajudes públiques a les quals no siga aplicable l'article 107.1 del TFUE.  
e) Controlar les mesures d'ajuda que hagen de ser objecte de comunicació o notificació i comunicar a la Comissió Europea les ajudes exemptes de notificació sobre la base de reglaments d'exempció, així com la prenotificació o la notificació de les ajudes d'Estat que no poden acollir-se a un reglament d'exempció.  
f) Elaborar el preceptiu informe anual, a la Comissió Europea, sobre l'execució de les ajudes d'Estat concedides en l'exercici anterior per la Generalitat, en coordinació amb els centres gestors d'estes.  
  
g) Atendre i tramitar els requeriments de la Comissió Europea relatius a les ajudes d'Estat concedides per la Generalitat, en coordinació amb el Ministeri d'Afers Exteriors, Unió Europea i Cooperació, així com exercir la resta de funcions que estiguen atribuïdes a la Direcció General de Fons Europeus i Sector Públic en relació amb la coordinació i control d'ajudes públiques, en el marc de la política de la competència de la Unió Europea.  
  
6. Servici de Suport, Informació i Anàlisi de Programes i Projectes Europeus, que té atribuïdes estes funcions:  
a) Conéixer i coordinar totes les fonts de finançament europees diferents dels Fons Estructurals i d'Inversió Europeus i difondre-les a tots els organismes de la Generalitat i del seu sector públic instrumental, mitjançant la promoció de la participació d'estos en les diferents convocatòries que es concreten, i analitzar el retorn d'este finançament per a conéixer la realitat europea de la Comunitat Valenciana, construir aliances amb altres regions europees o facilitar el seu posicionament internacional òptim, entre altres.  
b) Conéixer i fer el seguiment dels projectes europeus en els quals participe la Generalitat i el seu sector públic instrumental finançats mitjançant una altra mena de fons diferents dels Fons Estructurals i d'Inversió Europeus, a través de convocatòries d'ajudes o instruments financers convocats per la UE.  
c) Informar entitats beneficiàries potencials de la societat valenciana, així com altres departaments de la Generalitat i el seu sector públic instrumental, sobre programes europeus, convocatòries de projectes, cerques de socis, configuració de consorcis i licitacions, entre altres iniciatives, en l'àmbit de la Unió Europea, i col·laborar en la difusió de resultats de projectes europeus amb participació valenciana.  
  
d) Conéixer, difondre i assessorar sobre els diferents programes i projectes en el marc de la cooperació territorial europea i supervisar les tasques relacionades amb l'Oficina Interact València.  
e) Promocionar i coordinar el posicionament de la Generalitat i el seu sector públic instrumental en la participació en programes competitius, iniciatives, estratègies, plans, projectes o accions que tinguen caràcter estratègic per a la Comunitat Valenciana.  
f) Conéixer, informar i assessorar respecte de finançament de caràcter competitiu amb origen fora de la Comissió Europea: altres institucions europees, Consell d'Europa, Organització Europea per a la Cooperació Econòmica, Sistema de Nacions Unides, bancs internacionals de desenvolupament o qualsevol altra organització territorial o internacional.  
g) Promocionar i dinamitzar els programes europeus en matèria de formació i integració professional, així com la participació en qualsevol convocatòria europea que tinga per finalitat el perfeccionament professional, així com gestionar el programa Eurodissea en l'àmbit de la Comunitat Valenciana.  
h) Coordinar la gestió del programa ALMA en l'àmbit de la Comunitat Valenciana.  
  
Article 22. Subdirecció General d'Assessorament, Suport i Assistència Tècnica  
Correspon a la Subdirecció General d'Assessorament, Suport i Assistència Tècnica l'assessorament, el suport i l'assistència tècnica a la persona titular de la Direcció General de Fons Europeus i Sector Públic, en totes les actuacions finançades amb fons europeus diferents dels fons estructurals i no atribuïts a la Subdirecció General de Projectes i Fons Europeus, en particular en les competències següents:  
  
1. Donar suport a la coordinació de les direccions de programes de les conselleries, a les quals corresponen les competències següents:  
a) Fixar objectius concrets per al programa assignat segons els objectius estratègics que establisca la Conselleria.  
b) Planificar el programa des de l'inici fins a la finalització, incloent-hi terminis, fites i processos.  
c) Elaborar, amb caràcter previ, l'estratègia de direcció i execució del programa, que aprovarà l'òrgan titular i que formarà part del compromís de gestió. Iniciar el programa i impulsar les actuacions necessàries per a executar-lo.  
d) Controlar periòdicament l'execució del programa i adequar les actuacions que s'hi inclouen, si és necessari, per a garantir i optimitzar-ne l'execució.  
e) Proposar les millores necessàries per a assolir els objectius del programa. Coordinar i col·laborar amb els centres gestors i directius en el desplegament del programa.  
f) Coordinar-se amb els òrgans directius responsables de l'acció de govern i participar en les comissions de coordinació, avaluació i seguiment que es convoquen.  
g) Assessorar la Subsecretaria en relació amb l'elaboració d'instruccions.  
h) Informar els òrgans superiors sobre el progrés i l'execució del programa, i emetre els informes detallats que resulten necessaris.  
i) Assegurar una comunicació interna fluida i adequada als fins del programa.  
j) Elaborar o supervisar el pressupost necessari per a l'execució del programa.  
k) Conéixer minuciosament la normativa aplicable en el programa.  
l) Altres funcions que li siguen assignades per estar determinades en normes referides a la gestió de fons propis de les convocatòries.  
  
2. Dissenyar, a proposta de les conselleries, el pla de formació anual, dins del pla de formació de l'òrgan competent en matèria de formació del funcionariat.  
3. Elaborar i mantindre actualitzat el Manual Estàndard de Procediments.  
4. Elaborar i mantindre actualitzada la Guia Pla de Control.  
5. Elaborar tota la documentació de caràcter bàsic i comú que facilite l'execució dels fons no estructurals.  
6. Seguir els gastos i els ingressos dels fons europeus no estructurals de la seua competència.  
7. Atendre els requeriments d'informació dels diferents òrgans de control i recaptar a este efecte la informació que les direccions de programes han de subministrar.  
8. Col·laborar en el subministrament d'informació comptable i de seguiment de fites i objectius, i proposar les modificacions que es necessiten.  
9. Impulsar l'establiment d'instruments comuns de consultes i fòrums.  
10. Coordinar i supervisar la difusió d'informació relativa al Pla de recuperació, transformació i resiliència (PRTR) a través del portal web d'Hisenda i de GVA Oberta.  
11. Impulsar, controlar i supervisar la plataforma externa d'informació i consultoria de fons europeus no estructurals de la seua competència (GVANEXT).  
12. Qualsevol altra funció que li encomane la Direcció General de Fons Europeus i Sector Públic o derive de la normativa vigent en cada moment en l'àmbit de les seues competències i especialment en relació amb els fons no estructurals de la seua competència.  
13. Així mateix, li correspon planificar, dirigir, controlar, coordinar i supervisar les activitats del Servici d'Assessorament, Suport i Assistència Tècnica dels Fons Europeus No Estructurals de la seua competència, les funcions del qual s'indiquen a continuació.  
a) Coordinar els òrgans gestors de Generalitat i sector públic instrumental en la configuració del sistema d'informació de gestió i seguiment del sistema d'informació de gestió del PRTR (d'ara en avant, CoFFEE).  
b) Organitzar i coordinar tècnicament el procediment i format de la informació que cal remetre al sistema de gestió i seguiment CoFFEE.  
c) Atendre els òrgans gestors i canalitzar les incidències en el sistema d'informació de gestió i seguiment CoFFEE.  
d) Mantindre la interlocució amb l'Oficina d'Informàtica del Ministeri (OIP), amb la Secretaria General de Fons Europeus (SGFE) i amb la direcció general competent en matèria de tecnologies de la informació i comunicacions de la Generalitat Valenciana.  
  
Article 23. Subdirecció General del Sector Públic  
A la Subdirecció General del Sector Públic, respecte de les competències d'anàlisi, planificació, ordenació, seguiment i avaluació del sector públic instrumental de la Generalitat (excepte els seus organismes autònoms i els consorcis sanitaris adscrits), li correspon assessorar la persona titular de la Direcció General de Fons Europeus i Sector Públic i donar-li suport i assistència tècnica, així com planificar, dirigir, controlar, coordinar i supervisar l'activitat dels servicis sota la seua dependència que s'indiquen a continuació:  
  
1. Servici de Planificació i Ordenació del Sector Públic, al qual correspon exercir estes funcions:  
a) Elaborar propostes normatives sobre ordenació i la reglamentació del sector públic.  
b) Elaborar propostes d'instruccions, directrius i procediments de planificació estratègica i organització que calga implantar en el sector públic.  
c) Analitzar mesures i polítiques desenvolupades per altres administracions públiques entorn del seu sector públic.  
d) Dur a terme la coordinació amb altres nivells de l'Administració de la Generalitat i, si és el cas, amb altres administracions públiques en matèria de normativa i regulació del sector públic.  
e) Preparar els informes jurídics que siguen preceptius d'acord amb la normativa vigent en matèria de sector públic en l'àmbit de les funcions pròpies del servici.  
f) Qualsevol altra que se li encomane o derivada de la normativa vigent, en relació amb les matèries que li són pròpies.  
  
2. Servici de Seguiment, Avaluació i Anàlisi Econòmica del Sector Públic, al qual correspon exercir estes funcions:  
  
a) Efectuar el seguiment, l'anàlisi i l'avaluació de la situació patrimonial, econòmica, financera i de gestió del sector públic i dels informes dels òrgans responsables del seu control financer.  
b) Elaborar i efectuar el seguiment i l'avaluació de plans, programes, projectes i altres actuacions en matèria de reestructuració i racionalització economicofinancera i patrimonial i de gestió de les entitats del sector públic, i elaborar i supervisar estudis d'impacte sobre l'eficàcia de les mesures d'ordenació i reestructuració.  
c) Efectuar el seguiment i l'anàlisi dels plans d'acció, els contractes programa i instruments similars elaborats per les entitats del sector públic a partir dels límits dels escenaris pressupostaris plurianuals.  
d) Dur a terme el seguiment de l'evolució del sector públic en l'Inventari d'Ens de la Comunitat Autònoma, sense perjuí de les funcions atribuïdes a la Intervenció General.  
e) Preparar els informes que siguen preceptius d'acord amb la normativa vigent, en l'àmbit de les funcions pròpies del Servici.  
f) Preparar els informes d'assessorament per a l'Administració de la Generalitat i dels requeriments d'informació en relació amb les matèries pròpies del Servici.  
g) Elaborar propostes i fer el seguiment de normes, instruccions, directrius i procediments, en l'àmbit de les funcions pròpies del Servici, així com posar en marxa mesures tendents a la seua coordinació.  
  
h) Qualsevol altra que se li encomane o derivada de la normativa vigent, en relació amb les matèries que li són pròpies.  
  
3. Servici d'Anàlisi d'Estructures de Llocs de Treball i Gestió d'Informació del Sector Públic, al qual correspon exercir estes funcions:  
  
a) Obtindre informació referent a les relacions de llocs de treball (RLT), o un instrument similar, elaborades pels ens del sector públic, així com definir procediments i instruccions per a elaborar estes relacions de llocs.  
b) Efectuar l'anàlisi i l'estudi, així com elaborar els informes sobre les propostes de relació de llocs de treball i les seues modificacions o un instrument similar, presentades per les entitats obligades a publicar-la.  
  
c) Proposar auditories de personal en les entitats en què, per les seues característiques i circumstàncies, siga aconsellable fiscalitzar la gestió dels recursos humans, amb l'abast que es determine.  
  
d) Dur a terme el manteniment i la gestió de la informació del sector públic en la pàgina web de la Generalitat, així com l'anàlisi i la publicació de nous continguts amb vista a proporcionar informació de manera clara, concisa i transparent, en col·laboració amb altres nivells de l'Administració de la Generalitat.  
e) Fer el seguiment de la informació remesa pels ens del sector públic en relació amb les instruccions i les sol·licituds que efectue esta Direcció General.  
f) Qualsevol altra que se li encomane o derivada de la normativa vigent, en relació amb les matèries que li siguen pròpies.  
  
  
CAPÍTOL III  
Nivell administratiu de la Secretaria Autonòmica d'Administració Pública  
  
Secció I  
Unitats administratives de la Direcció General de Funció Pública  
  
Article 24. Unitats administratives de la Direcció General de Funció Pública  
Per a desenvolupar les seues funcions, la Direcció General de Funció Pública s'estructura en les unitats següents:  
  
1. Subdirecció General de Règim Jurídic i Relacions Sindicals, de la qual depenen els servicis següents:  
a) Servici de Règim Jurídic i Procediments de Personal  
b) Servici de Relacions Sindicals i Coordinació Institucional  
  
2. Subdirecció General de Promoció Professional, de la qual depenen estos servicis:  
a) Servici de Provisió de Llocs  
b) Servici de Carrera Professional  
c) Servici d'Avaluació de l'Acompliment  
  
3. Subdirecció General de Classificació de Llocs de Treball i Registre de Personal, de la qual depenen els servicis següents:  
a) Servici de Classificació i Anàlisi d'Estructures de Llocs de Treball  
b) Servici de Registre de Personal  
  
  
Article 25. Subdirecció General de Règim Jurídic i Relacions Sindicals  
Correspon a la Subdirecció General de Règim Jurídic i Relacions Sindicals assessorar la persona titular de la Direcció General de Funció Pública i donar-li suport i assistència tècnica. Així mateix, sota la supervisió de la persona titular de la Direcció General, li correspon planificar, dirigir, controlar, coordinar i supervisar l'execució dels projectes, els objectius o les activitats que se li assignen, així com els servicis i les unitats administratives que se li adscriguen.  
Per a complir les funcions esmentades en el paràgraf anterior, la Subdirecció General de Règim Jurídic i Relacions Sindicals s'estructura en els servicis següents, als quals corresponen les funcions que s'indiquen:  
  
1. Servici de Règim Jurídic i Procediments de Personal, al qual corresponen les funcions següents:  
a) Elaborar els projectes normatius en matèria de funció pública en l'àmbit de l'Administració de la Generalitat.  
b) A proposta de la Subsecretaria o òrgans equivalents dels organismes, elaborar els informes que ha d'emetre la Conselleria en relació amb els avantprojectes de llei i els projectes de disposicions generals que es referisquen a estructura orgànica, mètodes de treball i personal elaborats per les altres conselleries o organismes.  
c) Elaborar informes i estudis en matèria de funció pública amb la finalitat de facilitar les decisions d'ordenació dels recursos humans que corresponga adoptar a la direcció general esmentada en el seu àmbit competencial.  
d) Elaborar i proposar els criteris de coordinació adequats per a aplicar la normativa de funció pública de l'Administració de la Generalitat.  
  
e) Realitzar el seguiment de la implementació del teletreball en l'Administració de la Generalitat en el marc de les competències que, de conformitat amb la normativa vigent, tinga atribuïda la Direcció General.  
f) Col·laborar amb la direcció general competent en tecnologies de la informació i les comunicacions en la implementació i desenvolupament de les ferramentes informàtiques de control horari i gestió de permisos i llicències del personal empleat públic de l'Administració de la Generalitat.  
g) Tramitar i gestionar els procediments jurídics relatius a les jubilacions, el règim d'incompatibilitats i les situacions administratives del personal de l'Administració de la Generalitat, que no estiguen atribuïts a altres subdireccions generals de la Direcció General o a altres òrgans o unitats administratives de la Generalitat.  
h) Tramitar el procediment per a la resolució de les llicències o les reduccions de jornada del personal de l'Administració de la Generalitat en els termes que preveu la normativa vigent.  
i) Qualsevol altra que se li encomane en relació amb les matèries que li són pròpies.  
  
2. Servici de Relacions Sindicals i Coordinació Institucional, al qual corresponen les funcions següents:  
a) Assistir i assessorar tècnicament la Direcció General, així com la resta d'unitats dependents d'esta, en les relacions amb organitzacions sindicals, associacions professionals i representants del personal, derivades del que s'establix en la normativa vigent, i formular informes sobre la matèria quan se'l requerisca per a això.  
b) Elaborar la proposta de calendari de reunions, preparar, coordinar i gestionar el seguiment d'estes, així com exercir la secretaria de les taules de negociació col·lectiva.  
c) Preparar, coordinar i gestionar el seguiment dels processos electorals de les i els representants del personal empleat públic, així com les actuacions que se'n deriven.  
d) Tramitar i gestionar les designacions de les delegades i els delegats de prevenció del sector de funció pública.  
e) Donar suport administratiu a l'Oficina d'Atenció al Partícip, així com a la Comissió de Control del Pla de Pensions del Personal Empleat Públic de la Generalitat.  
f) Gestionar les convocatòries d'ajudes socials per al personal al servici de l'Administració de la Generalitat.  
g) Coordinar la informació i comunicació de les unitats dependents de la Direcció General amb les organitzacions sindicals i els òrgans de representació del personal.  
h) Participar, en representació de la Direcció General, en totes les qüestions que, en matèria de coordinació institucional, se li encomanen.  
  
i) Qualsevol altra que se li encomane en relació amb les matèries que li són pròpies.  
  
Article 26. Subdirecció General de Promoció Professional  
Correspon a la Subdirecció General de Promoció Professional assessorar la persona titular de la Direcció General de Funció Pública i donar-li suport i assistència tècnica. Així mateix, i amb la supervisió de la persona titular de la Direcció General, dirigix, controla, coordina i supervisa l'execució dels projectes, els objectius o les activitats que se li assignen, així com els servicis i les unitats administratives que se li adscriuen.  
Per a complir les funcions esmentades en l'apartat anterior, la Subdirecció General de Promoció Professional s'estructura en els servicis següents:  
  
1. Servici de Provisió de Llocs, al qual corresponen les funcions següents:  
a) Elaborar i gestionar les convocatòries de concursos de trasllats en l'àmbit de l'Administració de la Generalitat, així com donar suport tècnic i administratiu a les comissions avaluadores d'estos.  
  
b) Elaborar i gestionar les convocatòries de lliure designació en el mateix àmbit.  
c) Gestionar els nomenaments provisionals per millora d'ocupació, els canvis de lloc per motius de salut, així com la resta de formes de provisió temporal previstes normativament en l'àmbit de la Generalitat.  
  
d) Gestionar els processos derivats de les borses d'ocupació temporal constituïdes per l'Escola Valenciana d'Administració Pública per a la provisió dels llocs de treball de l'Administració de la Generalitat.  
  
e) Donar suport tècnic i administratiu a la Comissió de Seguiment de Borses d'Ocupació Temporal en tots els aspectes relacionats amb la gestió d'estes.  
f) Gestionar els processos de nomenament de personal funcionari interí i contractacions temporals en l'àmbit de l'Administració de la Generalitat.  
g) Gestionar els processos de nomenament del personal funcionari de carrera i contractació del personal laboral fix.  
h) Qualsevol altra que se li encomane en relació amb les matèries que li són pròpies.  
  
2. Servici de Carrera Professional, al qual corresponen les funcions següents:  
a) Tramitar els processos d'accés al sistema de carrera professional horitzontal.  
b) Tramitar la progressió de grau en el sistema de carrera professional horitzontal i el reconeixement del grau de desenvolupament professional.  
c) Tramitar i gestionar els procediments de reconeixement del nivell competencial i d'antiguitat.  
d) Qualsevol altra que se li encomane en relació amb les matèries que li són pròpies.  
  
3. Servici d'Avaluació de l'Acompliment, al qual corresponen les funcions següents:  
a) Gestionar l'avaluació de l'acompliment del treball del personal de l'Administració de la Generalitat, i aplicar el sistema i els procediments establits per l'òrgan que exercisca les competències en matèria d'Inspecció General de Servicis.  
b) Vetlar per l'aplicació dels principis de transparència, objectivitat, imparcialitat i no discriminació en els procediments d'avaluació.  
  
c) Col·laborar amb el servici que tinga atribuïdes les funcions de reconeixement de grau de carrera professional i proporcionar la informació necessària en relació amb l'avaluació del personal empleat públic.  
d) Qualsevol altra que se li encomane en relació amb les matèries que li són pròpies.  
  
Article 27. Subdirecció General de Classificació de Llocs de Treball i Registre de Personal  
Correspon a la Subdirecció General de Classificació de Llocs de Treball i Registre de Personal assessorar la persona titular de la Direcció General de Funció Pública i donar-li suport i assistència tècnica. Així mateix, sota la supervisió de la persona titular de la Direcció General, li correspon planificar, dirigir, controlar, coordinar i supervisar l'execució dels projectes, els objectius o les activitats que se li assignen, així com els servicis i les unitats administratives que se li adscriguen.  
  
Per a complir les funcions esmentades en el paràgraf anterior, la Subdirecció General de Classificació de Llocs de Treball i Registre de Personal s'estructura en els servicis següents, als quals corresponen les funcions que s'indiquen:  
  
1. Servici de Classificació i Anàlisi d'Estructures de Llocs de Treball, al qual corresponen les funcions següents:  
a) Tramitar i gestionar l'aprovació dels plans d'ordenació de recursos humans, així com dels procediments de reassignació d'efectius del personal al servici de l'Administració de la Generalitat.  
b) Gestionar i mantindre l'estructura del sistema de cossos i escales funcionarials i de l'agrupació professional funcionarial, així com l'adscripció i la integració del personal funcionarial a estos, en col·laboració amb la Subdirecció General de Promoció Professional.  
c) Gestionar i mantindre l'estructura del sistema de les agrupacions de llocs de treball.  
d) Gestionar la classificació de llocs de treball i elaborar la proposta de les seues relacions corresponents.  
e) Elaborar, tramitar i emetre informes en relació amb els projectes relatius al sistema retributiu del personal al servici de l'Administració de la Generalitat, en coordinació amb el departament competent en matèria de política pressupostària.  
  
2. Servici de Registre de Personal, al qual corresponen estes funcions:  
a) Gestionar, mantindre, analitzar i tractar la informació del registre de personal de l'Administració de la Generalitat, mitjançant l'actualització i l'administració dels fitxers automatitzats de dades de caràcter personal i de llocs de treball que li servixen de suport.  
b) Col·laborar en la preparació de la proposta de l'oferta d'ocupació pública, i facilitar a este efecte les dades necessàries per a elaborar-la a la Subdirecció General de Promoció Professional.  
c) Col·laborar amb la direcció general competent en tecnologies de la informació i les comunicacions en la implementació de les ferramentes informàtiques necessàries per a la tramitació administrativa i el processament de dades en matèria de personal empleat públic de l'Administració de la Generalitat.  
d) Coordinar la presa de requeriments funcionals dels processos que comprenga el sistema d'informació dels recursos humans gestionats per la direcció general competent en matèria de funció pública.  
  
e) Gestionar, actualitzar i mantindre l'arxiu d'expedients del personal la gestió dels quals correspon a la direcció general.  
f) Qualsevol altra que se li encomane en relació amb les matèries que li són pròpies.  
  
  
Secció II  
Unitats administratives de la Direcció General de Tecnologies de la Informació i les Comunicacions  
  
Article 28. Unitats administratives de la Direcció General de Tecnologies de la Informació i les Comunicacions  
Per a desenvolupar les seues competències, la Direcció General de Tecnologies de la Informació i les Comunicacions s'estructura en estes unitats:  
  
1. Subdirecció General de Coordinació i Gestió de les TIC, de la qual depenen els servicis següents:  
a) Servici de Coordinació de Projectes TIC i Qualitat  
b) Servici de Gestió Economicopressupostària de les TIC  
c) Servici d'Organització de les TIC  
  
2. Subdirecció General de Sistemes i Gestió del Lloc de Treball, de la qual depenen estos servicis:  
a) Servici de Sistemes  
b) Servici de Gestió del Lloc de Treball  
  
3. Subdirecció General de Modernització, de la qual depenen estos servicis:  
a) Servici d'Innovació i Modernització  
b) Servici de Components d'Administració Electrònica  
c) Servici de Sistemes Corporatius  
  
4. Subdirecció General de Telecomunicacions, de la qual depenen estos servicis:  
a) Servici de Comunicacions Corporatives  
b) Servici de Telefonia i Infraestructures Passives de Comunicacions  
c) Servici de Telecomunicacions  
  
5. Subdirecció General d'Informàtica Departamental, de la qual depenen estos servicis:  
a) Servici d'Informàtica en l'àmbit de Presidència, Transparència i Turisme  
b) Servici d'Informàtica en l'àmbit de Cultura i Esport, Universitats i Innovació Tecnològica  
c) Servici d'Informàtica en l'àmbit de Servicis Socials i Igualtat  
  
d) Servici d'Informàtica en l'àmbit d'Agricultura, Ramaderia, Pesca i Medi Ambient  
e) Servici d'Informàtica en l'àmbit de Territori, Infraestructures i Habitatge  
f) Servici d'Informàtica en l'àmbit d'Economia, Indústria, Comerç i Ocupació  
  
6. Subdirecció General d'Informàtica per a Justícia i Interior i Hisenda, Economia i Administració Pública, de la qual depenen els servicis següents:  
a) Servici d'Informàtica en l'àmbit d'Interior, Emergències i Administració Pública   
b) Servici d'Informàtica en l'àmbit d'Administració de Justícia  
  
c) Servici d'Informàtica en l'àmbit Economicofinancer  
d) Servici d'Informàtica en l'àmbit de Nòmines i Fons Europeus  
  
  
7. Subdirecció General de Ciberseguretat, de la qual depenen estos servicis:  
a) Servici de Ciberseguretat Corporativa  
b) Servici de Confiança Digital  
c) Servici de Ciberseguretat Industrial  
  
Article 29. Subdirecció General de Coordinació i Gestió de les TIC  
Correspon a la Subdirecció General de Coordinació i Gestió de les TIC assessorar la persona titular de la Direcció General de Tecnologies de la Informació i les Comunicacions i donar-li suport i assistència tècnica. Així mateix, li correspon planificar, dirigir, controlar, coordinar i supervisar les activitats dels servicis següents:  
  
1. Servici de Coordinació de Projectes TIC i Qualitat, que té atribuïdes estes funcions:  
a) Fer la planificació estratègica i el seguiment de l'execució de les polítiques marcades pel Consell en matèria de tecnologies de la informació i les comunicacions, incloent-hi la definició de les ferramentes tecnològiques necessàries i l'elaboració de la documentació associada.  
  
b) Donar suport a la Direcció General en la comunicació i la difusió d'actuacions de la Conselleria, en coordinació amb el gabinet de premsa, mitjançant l'elaboració de continguts en matèria de les TIC i l'actualització d'estos en les diferents plataformes de comunicació.  
  
c) Gestionar el coneixement, assignar dinàmicament els recursos humans pertanyents a la DGTIC en funció de les càrregues de treball i definir i proposar els plans de formació en matèria TIC tant per al personal de la DGTIC com per al personal al servici de l'Administració de la Generalitat.  
d) Coordinar els programes i els projectes que es duguen a terme en la DGTIC, i donar suport a la gestió de la cartera de projectes de la Direcció General.  
e) Definir la metodologia i implementar les millores pràctiques per a la gestió de projectes i servicis TIC i proporcionar les ferramentes tecnològiques necessàries, així com elaborar la documentació necessària.  
  
f) Impulsar models de col·laboració entre universitats, instituts tecnològics, empreses i Administració pública per a definir estàndards, criteris i recomanacions que garantisquen un nivell adequat de qualitat, seguretat i interoperabilitat dels sistemes d'informació que es desenvolupen i s'implanten a la Comunitat Valenciana.  
g) Implantar les mesures necessàries dins del seu àmbit de competència per a garantir la seguretat, la qualitat i la interoperabilitat exigibles als sistemes d'informació de la Generalitat, en coordinació amb els servicis de la direcció general competent en matèria de seguretat i administració electrònica.  
h) Donar suport a la Direcció General en la gestió de la qualitat en la prestació de servicis TIC i assegurar la qualitat dels productes i els servicis TIC que oferix la DGTIC, i proporcionar la definició de la metodologia, de les bones pràctiques i les ferramentes tecnològiques necessàries.  
i) Qualsevol altra funció de finalitat anàloga que se li encomane.  
  
  
2. Servici de Gestió Economicopressupostària de les TIC, que té atribuïdes les funcions següents.  
a) Fer la gestió economicopressupostària dels convenis, els acords i els protocols de col·laboració establits per la DGTIC.  
b) Fer la gestió economicopressupostària de les línies de subvenció en matèria TIC publicades per la DGTIC.  
c) Tramitar les propostes de gestió economicopressupostària de la DGTIC als òrgans competents.  
d) Dissenyar el pressupost i fer el seguiment de l'execució dels diferents programes pressupostaris, en coordinació amb les diferents unitats administratives de la Direcció General, així com el control i la gestió de la caixa fixa de la Direcció General.  
e) Identificar i analitzar les fonts de finançament externes per als projectes relatius a les TIC, en particular dels programes de finançament europeu, en cooperació amb la subdirecció general responsable de projectes i fons europeus.  
f) Preparar les propostes de projectes cofinançats amb fons externs i fer la gestió administrativa derivada d'este finançament d'acord amb les directrius que fixe la direcció general amb competència en fons europeus.  
g) Fer el seguiment i la gestió de la facturació vinculada a la contractació promoguda per la DGTIC en el seu àmbit de competències.  
h) Estudiar i analitzar els assumptes relacionats amb la gestió economicopressupostària dels diferents programes pressupostaris de la DGTIC, en col·laboració amb el Servici de Coordinació de Projectes TIC i Qualitat i amb el Servici d'Organització de les TIC.  
i) Coordinar i executar la programació econòmica de la DGTIC en coordinació amb les diferents unitats administratives d'esta, així com el seu seguiment, i mantindre actualitzades les ferramentes d'informació i gestió econòmica de la DGTIC.  
j) Coordinar i elaborar la informació econòmica que sol·liciten els òrgans superiors.  
k) Coordinar les diferents unitats administratives de la DGTIC en la gestió de projectes finançats amb fons europeus vetlant pel compliment de la normativa europea.  
l) Qualsevol altra funció de finalitat anàloga que se li encomane.  
  
  
3. Servici d'Organització de les TIC, que té atribuïdes les funcions següents:  
a) Fer propostes de reenginyeria i millora dels processos de gestió administrativa de la DGTIC i dels seus mètodes de treball, i col·laborar en la implantació de les mesures de racionalització, simplificació i optimització de la gestió de la Direcció General que es determinen, en coordinació amb els servicis corresponents de la conselleria que tinga les competències en simplificació administrativa.  
  
b) Coordinar, impulsar i elaborar les propostes de convenis, acords i protocols de col·laboració de la DGTIC fins que es formalitzen.  
  
c) Elaborar les convocatòries de gestió d'ajudes i subvencions en col·laboració amb les altres unitats de la DGTIC.  
d) Donar suport a la planificació i la gestió de recursos humans del personal adscrit a la DGTIC.  
e) Dissenyar i elaborar els models i els formularis de sol·licituds utilitzats en l'àmbit competencial de la Conselleria.  
f) Fer el seguiment de les normes promulgades i publicades en els diaris oficials que siguen d'interés per a la DGTIC, a l'efecte de compilar-les i difondre-les entre els altres servicis de la DGTIC.  
g) Elaborar la carta de servicis de TIC als òrgans de la Generalitat en coordinació amb totes les unitats administratives de la DGTIC.  
h) Ajudar en l'elaboració i la redacció de la normativa que emana del desenvolupament de les competències pròpies de la Direcció General, així com la recopilació i la difusió de normativa estatal i europea de l'àmbit TIC.  
i) Valorar i arxivar la documentació administrativa en qualsevol suport per a conservar-la i consultar-la en l'Arxiu Central de la Conselleria d'Hisenda, Economia i Administració Pública i, si és el cas, en l'Arxiu Intermedi i en l'Històric de la Generalitat.  
  
j) Analitzar, fer-ne el seguiment i implementar en la resta dels servicis de la DGTIC la normativa en matèria de protecció de dades, així com la coordinació oportuna amb la Delegació de Protecció de Dades Personals.  
k) Proposar a l'òrgan competent en matèria de formació del personal empleat públic l'itinerari de formació tant per al personal de la DGTIC com per al personal al servici de l'Administració de la Generalitat en matèria de TIC, a fi d'aconseguir que el personal assolisca i mantinga les habilitats i les competències necessàries en tecnologies de la informació i les comunicacions i en qualsevol altra disciplina relacionada amb les competències de la Direcció General.  
l) Qualsevol altra funció de finalitat anàloga que se li encomane.  
  
  
Article 30. Subdirecció General de Sistemes i Gestió del Lloc de Treball  
Correspon a la Subdirecció General de Sistemes i Gestió del Lloc de Treball assessorar la persona titular de la Direcció General de Tecnologies de la Informació i les Comunicacions, i donar-li suport i assistència tècnica. Així mateix, li correspon planificar, dirigir, controlar, coordinar i supervisar l'activitat dels servicis que en depenen que s'indiquen a continuació:  
  
1. Servici de Sistemes, que té atribuïdes estes funcions:  
a) Gestionar, mantindre, fer evolucionar i administrar la infraestructura de sistemes que sustenta les aplicacions i els servicis de tecnologies de la informació i les comunicacions, en l'àmbit de competències de la Direcció General, incloent-hi tot l'equipament industrial (climatització, subministrament elèctric, sistemes antiincendis, etc.) necessari per al funcionament correcte d'estes infraestructures.  
b) Definir i implantar els estàndards en sistemes de gestió de bases de dades corporatives, servidors d'aplicacions, frontals web i programari base per al funcionament de les aplicacions en coordinació amb la resta dels servicis de la Direcció General.  
c) Definir, aprovar i supervisar la implantació d'estàndards, criteris i recomanacions tècniques i d'utilització dels centres de processament de dades i sales tècniques en l'àmbit de competències de la Direcció General, així com la seua gestió, en coordinació amb els servicis amb competències en construcció i posada en marxa d'aplicacions.  
d) Implantar les mesures necessàries per a assegurar el funcionament correcte i la disponibilitat en la producció de les aplicacions.  
e) Implantar les mesures necessàries per a garantir la seguretat i la qualitat dels sistemes i de les infraestructures i les plataformes tecnològiques associades, en coordinació amb els servicis de la direcció general competent en matèria de seguretat i qualitat.  
f) Assessorar la Direcció General i altres departaments de la Generalitat i els seus organismes autònoms en matèria de sistemes, i promoure la coordinació i la cooperació de les actuacions en este àmbit.  
  
g) Gestionar i administrar les infraestructures de comunicacions situades en els Centres de Protecció de Dades (CPD) corporatius, en coordinació amb els servicis amb competències en comunicacions corporatives i seguretat.  
h) Planificar i supervisar les activitats de la societat mercantil de la Generalitat Infraestructures i Servicis de Telecomunicacions i Certificació, SAU, en l'àmbit d'activitat pròpia d'este servici.  
i) Qualsevol altra funció de finalitat anàloga que se li encomane.  
  
  
2. Servici de Gestió del Lloc de Treball, que té atribuïdes estes funcions:  
a) Gestionar i assistir el Centre d'Atenció a Usuaris (CAU-TIC), que dona servici als usuaris i usuàries TIC en l'àmbit de competències del Servici, així com l'atenció directa especialitzada (nivell 2) a estes persones usuàries.  
b) Realitzar la gestió, el manteniment i l'administració del material informàtic que conforma el lloc de treball, tant maquinari com programari, incloent-hi els sistemes d'impressió i digitalització en l'àmbit de competències de la DGTIC, llevat de l'Administració de justícia, a la qual es gestionen les compres d'este material, i l'àmbit de centres educatius.  
c) Definir, estandarditzar, homogeneïtzar i fer evolucionar el Lloc de Treball Normalitzat (LTN), que comprén els equipaments de maquinari i programari del lloc de treball tipus en l'àmbit de competències de la DGTIC, llevat de l'Administració de justícia, a la qual es proveïx de l'LTN general, i el Servici d'Informàtica en l'àmbit d'Administració de Justícia aplica les seues particularitats pròpies, i l'àmbit de centres educatius.  
d) Implantar les mesures tècniques i organitzatives per a garantir la seguretat, la qualitat, la disponibilitat, la integritat i ús eficient de qualsevol dispositiu relacionat amb el lloc de treball del personal empleat públic en coordinació amb els servicis amb funcions en seguretat i qualitat.  
e) Estudiar i aplicar solucions tecnològiques innovadores aplicades al lloc de treball del personal empleat públic.  
  
f) Assessorar la Direcció General i altres departaments de la Generalitat i els seus organismes autònoms en matèria d'equipament de lloc de treball, i promoure la coordinació i la cooperació de les actuacions en este àmbit.  
g) Qualsevol altra funció de finalitat anàloga que se li encomane.  
  
  
Article 31. Subdirecció General de Modernització  
Correspon a la Subdirecció General de Modernització assessorar la persona titular de la Direcció General de Tecnologies de la Informació i les Comunicacions i donar-li suport i assistència tècnica. Així mateix, li correspon planificar, dirigir, controlar, coordinar i supervisar l'activitat dels servicis sota la seua dependència que s'indiquen a continuació:  
  
  
1. Servici d'Innovació i Modernització, que té atribuïdes estes funcions:  
a) Estudiar, planificar i fer propostes innovadores per a implementar noves tècniques d'organització i instruments de treball de l'Administració autonòmica.  
b) Impulsar l'elaboració i l'execució de plans, programes i mesures de racionalització per a millorar l'eficiència i l'eficàcia de l'Administració autonòmica.  
c) Avaluar els plans, els programes i les mesures implantades i els seus resultats.  
d) Analitzar les tecnologies emergents i avaluar-ne l'aplicació en la millora de l'Administració de la Generalitat.  
e) Impulsar la implantació de la governança de la dada en la Generalitat.  
f) Promoure les mesures necessàries per a garantir la seguretat i la qualitat en les seues propostes, en coordinació amb els servicis amb funcions en seguretat i qualitat.  
g) Elaborar quadres de comandament i gestionar la informació, el coneixement i els sistemes d'intel·ligència de negoci (business intelligence, BI) i dades a gran escala (big data), amb l'objectiu d'assessorar els òrgans directius de la Generalitat en la presa de decisions, en coordinació amb el Servici de Coordinació de Projectes TIC i Qualitat.  
  
h) Qualsevol altra funció de finalitat anàloga que se li encomane.  
  
  
2. Servici de Components d'Administració Electrònica, que té atribuïdes estes funcions:  
a) Definir i gestionar el catàleg de solucions TIC corporatives que permeten a la ciutadania i a les empreses relacionar-se amb les administracions públiques a través de mitjans electrònics, així com les ferramentes que faciliten la gestió electrònica dels procediments en l'àmbit de l'Administració de la Generalitat i els seus organismes autònoms.  
  
b) Desenvolupar, implantar i mantindre les aplicacions del catàleg esmentat anteriorment, i possibilitar la integració d'altres sistemes d'informació de la Generalitat amb estes.  
  
c) Implantar les mesures necessàries per a garantir la seguretat, la qualitat i la interoperabilitat exigibles als sistemes d'informació de la Generalitat, en coordinació amb els servicis amb funcions en seguretat i qualitat.  
d) Assessorar la Direcció General i altres departaments de la Generalitat i els seus organismes autònoms en aspectes tècnics relacionats amb l'Administració electrònica.  
e) Cooperar amb altres administracions públiques per a impulsar l'Administració electrònica i els servicis públics interoperables.  
f) Qualsevol altra funció de finalitat anàloga que se li encomane.  
  
  
3. Servici de Sistemes Corporatius, que té atribuïdes estes funcions:  
  
a) Definir i gestionar el catàleg d'aplicacions corporatives en l'àmbit de competències de la Subdirecció General.  
b) Dur a terme la direcció, el desenvolupament, el manteniment i el suport de les aplicacions que es detallen en este catàleg.  
c) Implantar les mesures necessàries per a garantir la seguretat, la qualitat i la interoperabilitat exigibles als sistemes d'informació de la Generalitat i en les relacions amb les altres administracions i amb la ciutadania per mitjans electrònics, d'acord amb l'Esquema Nacional d'Interoperabilitat i amb l'Esquema Nacional de Seguretat, en coordinació amb els servicis amb funcions en seguretat i qualitat.  
d) Dirigir, desenvolupar i mantindre -i donar-los suport- les aplicacions informàtiques d'ús propi per a l'òrgan de la Generalitat Valenciana amb competències en tecnologies de la informació i les comunicacions (TIC).  
e) Qualsevol altra funció de finalitat anàloga que se li encomane.  
  
  
Article 32. Subdirecció General de Telecomunicacions  
Correspon a la Subdirecció General de Telecomunicacions assessorar la persona titular de la Direcció General de Tecnologies de la Informació i les Comunicacions i donar-li suport i assistència tècnica. Així mateix, li correspon planificar, dirigir, controlar, coordinar i supervisar l'activitat dels servicis que en depenen que s'indiquen a continuació:  
  
  
1. Servici de Comunicacions Corporatives, que té atribuïdes les funcions següents:  
a) Dissenyar i planificar la xarxa IP multiservici com a mitjà de transport del trànsit corporatiu de la Generalitat, així com proveir i gestionar els servicis corporatius de comunicacions: connectivitat de seus, plataformes de veu i videoconferència al personal empleat de la Generalitat i els seus organismes autònoms.  
b) Definir, aprovar i supervisar la implantació d'estàndards, criteris i recomanacions tècniques i d'utilització, que garantisquen un nivell adequat de qualitat, seguretat i interoperabilitat dels servicis de comunicacions corporatives.  
c) Dissenyar, planificar, dirigir i gestionar projectes relacionats amb la Xarxa Corporativa de la Generalitat i els seus organismes autònoms, entesa com les infraestructures i les plataformes tecnològiques per a la provisió de servicis corporatius de comunicacions al personal empleat de la Generalitat, incloent-hi els col·lectius de sanitat i educació.  
  
d) Proveir, gestionar i administrar els accessos a internet per a tota la Generalitat, així com els accessos des de l'exterior als recursos digitals que la Generalitat oferix a través d'internet.  
e) Proveir, gestionar i administrar els accessos i els servicis prestats a entitats locals i altres col·lectius, a través de les xarxes d'interconnexió amb altres administracions, en particular a l'Administració general de l'Estat.  
f) Proveir, gestionar i administrar les infraestructures actives de comunicacions en les seus de l'Administració de la Generalitat i els seus organismes autònoms, amb l'excepció dels centres sanitaris.  
g) Definir, aprovar i supervisar la implantació d'estàndards, criteris i recomanacions tècniques, que garantisquen un nivell adequat de qualitat, seguretat i interoperabilitat dels servicis de comunicacions corporatives, en coordinació amb els servicis amb funcions en seguretat, coordinació i qualitat.  
h) Implantar les mesures necessàries per a garantir la seguretat i la qualitat de les comunicacions corporatives i de les infraestructures i les plataformes tecnològiques associades, en coordinació amb els servicis amb funcions en seguretat i coordinació i qualitat.  
j) Qualsevol altra funció de finalitat anàloga que se li encomane.  
  
  
2. Servici de Telefonia i Infraestructures Passives de Comunicacions, que té atribuïdes les funcions següents:  
a) Dissenyar, planificar i proveir la infraestructura passiva de les xarxes de comunicacions en les seus de l'Administració de la Generalitat i els seus organismes autònoms.  
b) Dissenyar, planificar i gestionar els servicis a les persones usuàries de veu fixa i mòbil, servicis en mobilitat i servicis de videoconferència.  
c) Definir i supervisar la implantació d'estàndards, criteris i recomanacions tècniques de les infraestructures passives de comunicacions i de veu.  
d) Definir, aprovar i supervisar, amb la col·laboració de la resta de servicis de la DGTIC implicats, la connectivitat del sistema IoT.  
e) Definir i implantar bones pràctiques per a l'ús dels servicis de comunicacions corporatives, en coordinació amb el servici amb funcions en coordinació de projectes TIC i estàndards de qualitat.  
f) Qualsevol altra funció de finalitat anàloga que se li encomane.  
  
  
3. Servici de Telecomunicacions, que té atribuïdes estes funcions:  
  
a) Coordinar i supervisar el disseny i la planificació de la Xarxa de Transport Multiservici de la Generalitat, per a garantir-ne el rendiment i l'actualització tecnològica, i la qualitat del servici que oferix a la resta de xarxes pròpies.  
b) Coordinar i supervisar el disseny i la planificació de la Xarxa de Comunicacions Mòbils Digitals d'Emergències i Seguretat (Xarxa COMDES).  
c) Coordinar i supervisar el disseny i la planificació de la prestació del servici de difusió de ràdio i televisió digital de la Generalitat, i en particular el que es presta a la CVMC (Corporació Valenciana de Mitjans de Comunicació).  
d) Supervisar l'operació i el manteniment de les xarxes de telecomunicacions pròpies de la Generalitat i els seus organismes autònoms, en particular de la Xarxa COMDES, les xarxes per a la difusió de ràdio i televisió digital, i la Xarxa de Transport. Coordinar l'atenció a les persones usuàries.  
e) Gestionar els emplaçaments en què s'allotgen xarxes de la Generalitat.  
f) Organitzar i executar la tramitació d'ajudes per a les instal·lacions de sistemes de televisió digital via satèl·lit SATTDT  
g) Definir, aprovar i supervisar la implantació d'estàndards, criteris i recomanacions tècniques i d'utilització, que garantisquen un nivell adequat de qualitat, seguretat i interoperabilitat de les infraestructures i les xarxes de telecomunicacions de la Generalitat i els seus organismes autònoms.  
h) Planificar i supervisar les activitats de la societat mercantil de la Generalitat Infraestructures i Servicis de Telecomunicacions i Certificació, SAU, en l'àmbit d'activitat pròpia d'este servici.  
i) Qualsevol altra funció de finalitat anàloga que se li encomane.  
  
  
Article 33. Subdirecció General d'Informàtica Departamental  
Correspon a la Subdirecció General d'Informàtica Departamental assessorar la persona titular de la Direcció General de Tecnologies de la Informació i les Comunicacions i donar-li suport i assistència tècnica. Així mateix, li correspon:  
a) Gestionar la relació de la DGTIC amb els òrgans de la Generalitat en l'àmbit de Presidència de la Generalitat, la Vicepresidència Primera i Conselleria de Cultura i Esport, la Vicepresidència Segona i Conselleria de Servicis Socials, Igualtat i Habitatge, la Conselleria d'Agricultura, Ramaderia i Pesca, la Conselleria de Medi Ambient, Aigua, Infraestructures i Territori i la Conselleria d'Innovació, Indústria, Comerç i Turisme.  
b) Planificar, dirigir, controlar, coordinar i supervisar la plataforma de tramitació de subvencions per a la Generalitat.  
c) Planificar, dirigir, controlar, coordinar i supervisar l'activitat dels servicis sota la seua dependència que s'indiquen a continuació:  
  
1. Servici d'Informàtica en l'àmbit de Presidència, Transparència i Turisme, que té atribuïdes les funcions següents:  
a) Desenvolupar solucions TIC específiques de l'àmbit competencial:  
1r. Definir i gestionar el catàleg d'aplicacions en l'àmbit de presidència, participació, transparència, cooperació, qualitat democràtica i turisme.  
2n. Planificar, dissenyar, implantar i mantindre les aplicacions informàtiques d'ús específic en este àmbit competencial.  
3r. Configurar, desenvolupar i posar en marxa les ajudes que es convoquen en l'àmbit d'actuació d'este servici.  
4t. Garantir l'homogeneïtat i la integració de les aplicacions en el procés d'implantació d'estes.  
5é. Implantar les mesures necessàries per a garantir la seguretat, la qualitat i la interoperabilitat exigibles als sistemes d'informació de la Generalitat, en coordinació amb els servicis amb funcions en seguretat, qualitat i administració electrònica.  
b) Qualsevol altra funció de finalitat anàloga que se li encomane.  
  
2. Servici d'Informàtica en l'àmbit de Cultura i Esport, Universitats i Innovació Tecnològica, que té atribuïdes les funcions següents:  
  
a) Desenvolupar solucions TIC específiques de l'àmbit competencial  
1r. Definir i gestionar el catàleg d'aplicacions en l'àmbit de cultura, esport i universitats, investigació i innovació tecnològiques.  
2n. Planificar, dissenyar, implantar i mantindre les aplicacions informàtiques d'ús específic en este àmbit competencial.  
3r. Configurar, desenvolupar i posar en marxa les ajudes que es convoquen en l'àmbit d'actuació d'este servici.  
4t. Garantir l'homogeneïtat i la integració de les aplicacions en el procés d'implantació d'estes.  
5é. Implantar les mesures necessàries per a garantir la seguretat, la qualitat i la interoperabilitat exigibles als sistemes d'informació de la Generalitat, en coordinació amb els servicis de la direcció general competent en matèria de seguretat, qualitat i administració electrònica.  
  
b) Qualsevol altra funció de finalitat anàloga que se li encomane.  
  
3. Servici d'Informàtica en l'àmbit de Servicis Socials i Igualtat, que té atribuïdes les funcions següents:  
a) Desenvolupar solucions TIC específiques de l'àmbit competencial:  
1r. Definir i gestionar el catàleg d'aplicacions en l'àmbit d'atenció primària i servicis socials, igualtat, diversitat i joventut.  
2n. Planificar, dissenyar, implantar i mantindre les aplicacions informàtiques d'ús específic en este àmbit competencial.  
3r. Configurar, desenvolupar i posar en marxa les ajudes que es convoquen en l'àmbit d'actuació d'este servici.  
4t. Garantir l'homogeneïtat i la integració de les aplicacions en el procés d'implantació d'estes.  
5é. Implantar les mesures necessàries per a garantir la seguretat, la qualitat i la interoperabilitat exigibles als sistemes d'informació de la Generalitat, en coordinació amb els servicis amb funcions en seguretat, qualitat i administració electrònica.  
b) Qualsevol altra funció de finalitat anàloga que se li encomane.  
  
  
4. Servici d'Informàtica en l'àmbit d'Agricultura, Ramaderia, Pesca i Medi Ambient, que té atribuïdes les funcions següents:  
a) Desenvolupar solucions TIC específiques de l'àmbit competencial:  
1r. Definir i gestionar el catàleg d'aplicacions en l'àmbit d'agricultura, ramaderia, benestar animal, pesca, alimentació, política agrària comuna, aigua, medi ambient i caça.  
2n. Planificar, dissenyar, implantar i mantindre les aplicacions informàtiques d'ús específic en este àmbit competencial.  
3r. Configurar, desenvolupar i posar en marxa les ajudes que es convoquen en l'àmbit d'actuació d'este servici.  
4t. Garantir l'homogeneïtat i la integració de les aplicacions en el procés d'implantació d'estes.  
5é. Implantar les mesures necessàries per a garantir la seguretat, la qualitat i la interoperabilitat exigibles als sistemes d'informació de la Generalitat, en coordinació amb els servicis amb funcions en seguretat, qualitat i administració electrònica.  
b) Qualsevol altra funció de finalitat anàloga que se li encomane.  
  
  
5. Servici d'Informàtica en l'àmbit de Territori, Infraestructures i Habitatge que té atribuïdes les funcions següents:  
a) Desenvolupar solucions TIC específiques de l'àmbit competencial:  
1r. Definir i gestionar el catàleg d'aplicacions en l'àmbit de política territorial, urbanisme i paisatge, obres públiques, transports, costes, ports, aeroports, habitatge i arquitectura.  
2n. Planificar, dissenyar, implantar i mantindre les aplicacions informàtiques d'ús específic en este àmbit competencial.  
3r. Configurar, desenvolupar i posar en marxa les ajudes que es convoquen en l'àmbit d'actuació d'este servici.  
4t. Garantir l'homogeneïtat i la integració de les aplicacions en el procés d'implantació d'estes.  
5é. Implantar les mesures necessàries per a garantir la seguretat, la qualitat i la interoperabilitat exigibles als sistemes d'informació de la Generalitat, en coordinació amb els servicis amb funcions en seguretat, qualitat i administració electrònica.  
b) Qualsevol altra funció de finalitat anàloga que se li encomane.  
  
  
6. Servici d'Informàtica en l'àmbit d'Economia, Indústria, Comerç i Ocupació, que té atribuïdes les funcions següents:  
a) Desenvolupar solucions TIC específiques de l'àmbit competencial:  
1r. Definir i gestionar el catàleg d'aplicacions en l'àmbit d'economia, indústria, energia, sectors productius, comerç interior i exterior, fires sectorials i activitats promocionals, artesania, consum, treball, salut laboral, ocupació i formació.  
2n. Planificar, dissenyar, implantar i mantindre les aplicacions informàtiques d'ús específic en este àmbit competencial.  
3r. Configurar, desenvolupar i posar en marxa les ajudes que es convoquen en l'àmbit d'actuació d'este servici.  
4t. Garantir l'homogeneïtat i la integració de les aplicacions en el procés d'implantació d'estes.  
5é. Implantar les mesures necessàries per a garantir la seguretat, la qualitat i la interoperabilitat exigibles als sistemes d'informació de la Generalitat, en coordinació amb els servicis amb funcions en seguretat, qualitat i administració electrònica.  
b) Qualsevol altra funció de finalitat anàloga que se li encomane.  
  
  
Article 34. Subdirecció General d'Informàtica per a Justícia i Interior i Hisenda, Economia i Administració Pública  
Correspon a la Subdirecció General d'Informàtica per a Justícia i Hisenda, Economia i Administració Pública assessorar la persona titular de la Direcció General de Tecnologies de la Informació i les Comunicacions, i donar-li suport i assistència tècnica. Així mateix, li correspon:  
  
a) Gestionar la relació de la DGTIC amb la Conselleria d'Hisenda, Economia i Administració Pública i amb la Conselleria de Justícia i Interior.  
b) Planificar, dirigir, controlar, coordinar i supervisar l'activitat dels servicis sota la seua dependència que s'indiquen a continuació:  
  
1. Servici d'Informàtica en l'àmbit d'Interior, Emergències i Administració Pública, que té atribuïdes les funcions següents:  
a) Desenvolupar solucions TIC específiques de l'àmbit competencial:  
1r. Definir i gestionar el catàleg d'aplicacions en l'àmbit d'interior, emergències i administració pública.  
2n. Planificar, dissenyar, implantar i mantindre les aplicacions informàtiques d'ús específic en este àmbit competencial.  
3r. Garantir l'homogeneïtat i la integració de les aplicacions en el procés d'implantació d'estes.  
4t. Implantar les mesures necessàries per a garantir la seguretat, la qualitat i la interoperabilitat exigibles als sistemes d'informació de la Generalitat, en coordinació amb els servicis de la direcció general competent en matèria de seguretat, qualitat i administració electrònica.  
b) Qualsevol altra funció de finalitat anàloga que se li encomane.  
  
  
2. Servici d'Informàtica en l'àmbit d'Administració de Justícia, que té atribuïdes estes funcions:  
a) Desenvolupar solucions TIC específiques de l'àmbit competencial:  
1r. Definir i gestionar el catàleg d'aplicacions en l'àmbit de justícia.  
  
2n. Desenvolupar, implantar i mantindre les aplicacions del catàleg referides a l'àmbit judicial, tenint en compte la seua integració amb altres sistemes d'informació relacionats del Ministeri de Justícia i del Consell General del Poder Judicial. En este àmbit s'inclouen la gestió processal, la gravació i la documentació de vistes, els registres civils i la Fiscalia, així com qualsevol altre sistema que puga necessitar-se per a l'activitat pròpia de l'Administració de justícia.  
  
3r. Implantar les mesures necessàries per a garantir la seguretat, la qualitat i la interoperabilitat exigibles als sistemes d'informació de la Generalitat, en coordinació amb els servicis amb funcions en seguretat i qualitat.  
4t. Donar suport tècnic per a elaborar directrius i requisits tecnològics associats als procediments i la normativa pròpia en matèria judicial.  
  
5é. Distribuir, mantindre i administrar el material informàtic que conforma el lloc de treball, en l'àmbit de l'Administració de justícia, en col·laboració amb el servici d'esta direcció general que tinga assignades les funcions en matèria de gestió del lloc de treball.  
b) Qualsevol altra funció de finalitat anàloga que se li encomane.  
  
  
3. Servici d'Informàtica en l'àmbit Economicofinancer, que té atribuïdes estes funcions:  
a) Desenvolupar solucions TIC específiques de l'àmbit competencial:  
1r. Definir i gestionar el catàleg d'aplicacions en els àmbits de comptabilitat, tresoreria, pressupostos, patrimoni, Central de Compres i Junta Superior de Contractació, així com qualsevol altre sistema corporatiu que puga necessitar-se per a l'activitat pròpia de les matèries d'hisenda en l'àmbit econòmic financer.  
2n. Desenvolupar, implantar i mantindre les aplicacions del catàleg esmentat anteriorment, i possibilitar la integració amb estes d'altres sistemes d'informació de la Generalitat.  
  
3r. Implantar les mesures necessàries per a garantir la seguretat, la qualitat i la interoperabilitat exigibles als sistemes d'informació de la Generalitat, en coordinació amb els servicis amb funcions en seguretat i qualitat.  
4t. Proporcionar el suport tècnic per a elaborar directrius i requisits tecnològics associats als procediments i la normativa pròpia en matèria d'hisenda, així com assistència tècnica a totes les entitats del sector públic administratiu que sol·liciten usar els sistemes d'informació en matèria de gestió pressupostària i, en el marc dels compromisos i les obligacions assumits en la Llei orgànica, 2/2012, de 27 d'abril, d'Estabilitat Pressupostària i Sostenibilitat Financera, sempre que estos sistemes d'informació cobrisquen les necessitats requerides per a la seua gestió.  
b) Qualsevol altra funció de finalitat anàloga que se li encomane.  
  
  
4. Servici d'Informàtica en l'àmbit de Nòmines i Fons Europeus, que té atribuïdes estes funcions:  
a) Desenvolupar solucions TIC específiques de l'àmbit competencial:  
1r. Definir i gestionar el catàleg d'aplicacions en els àmbits de gestió de la nòmina i gestió de fons europeus de la Generalitat, així com qualsevol altre sistema corporatiu que puga necessitar-se per a l'activitat pròpia de les matèries d'hisenda, llevat de les de l'àmbit econòmic financer.  
  
2n. Desenvolupar, implantar i mantindre les aplicacions del catàleg esmentat anteriorment, i possibilitar la integració amb estes d'altres sistemes d'informació de la Generalitat.  
  
3r. Implantar les mesures necessàries per a garantir la seguretat, la qualitat i la interoperabilitat exigibles als sistemes d'informació de la Generalitat, en coordinació amb els servicis amb funcions en seguretat i qualitat.  
4t. Proporcionar el suport tècnic per a elaborar directrius i requisits tecnològics associats als procediments i la normativa pròpia en matèria d'hisenda, així com assistència tècnica a totes les entitats del sector públic administratiu que sol·liciten usar els sistemes d'informació en matèria de gestió pressupostària i, en el marc dels compromisos i les obligacions assumits en la Llei orgànica, 2/2012, de 27 d'abril, d'Estabilitat Pressupostària i Sostenibilitat Financera, sempre que estos sistemes d'informació cobrisquen les necessitats requerides per a la seua gestió.  
b) Qualsevol altra funció de finalitat anàloga que se li encomane.  
  
  
Article 35. Subdirecció General de Ciberseguretat  
Correspon a la Subdirecció General de Ciberseguretat assessorar la persona titular de la Direcció General de Tecnologies de la Informació i les Comunicacions i donar-li suport i assistència tècnica. Així mateix, li correspon definir i desenvolupar l'Estratègia de Ciberseguretat de la Comunitat Valenciana en els àmbits de tecnologies de la informació i les comunicacions i industrial, dirigir i gestionar el Centre de Seguretat TIC de la Comunitat Valenciana (CSIRT-CV), exercir la direcció única en les operacions de ciberseguretat per a gestionar crisis i incidències de ciberseguretat en la Generalitat, planificar i supervisar les activitats de la societat mercantil de la Generalitat «Infraestructures i Servicis de Telecomunicacions i Certificació», SAU ISTEC en matèria de confiança electrònica i certificació aplicada a l'àmbit de competències de la DGTIC, així com donar suport a la direcció i als òrgans competents en matèria de seguretat en la resposta a les possibles situacions de crisis de ciberseguretat que puguen tindre impacte a la Comunitat Valenciana.  
  
Així mateix, li correspon planificar, dirigir, controlar, coordinar i supervisar l'activitat dels servicis sota la seua dependència que s'indiquen a continuació:  
  
1. Servici de Ciberseguretat Corporativa, que té atribuïdes estes funcions:  
a) Gestionar i dirigir la seguretat de les tecnologies de la informació i les comunicacions de la DGTIC.  
b) Elaborar i revisar la política i l'organització de la seguretat de la informació, així com la normativa de desenvolupament.  
c) Elaborar i aprovar les directrius per a considerar la seguretat de la informació durant tot el cicle de vida dels actius i els processos.  
d) Definir les mesures i els controls necessaris per a mantindre els nivells de seguretat requerits en els projectes de la DGTIC.  
e) Verificar el compliment dels criteris d'acceptació en matèria de seguretat abans de posar en servici els sistemes.  
f) Definir mesures i controls establits en la normativa de protecció de dades i de l'Esquema Nacional de Seguretat, així com fer les auditories tècniques de seguretat exigibles segons la normativa vigent.  
  
g) Fer l'anàlisi de riscos TIC dels sistemes d'informació, proposar salvaguardes i validar els plans de continuïtat de les instal·lacions, les xarxes, els sistemes i els equips físics i de tecnologia de la informació sobre les quals descansa el funcionament dels servicis essencials.  
  
h) Promoure la formació i la conscienciació en matèria de seguretat de la informació a través de l'òrgan competent en matèria de formació i del CSIRT-CV.  
i) Coordinar amb el CSIRT-CV les accions necessàries per a desenvolupar els projectes i les iniciatives del seu àmbit de competències.  
j) Qualsevol altra funció de finalitat anàloga que se li encomane.  
  
  
2. Servici de Confiança Digital, que té atribuïdes estes funcions:  
  
a) Gestionar i dirigir les accions de seguretat TIC dirigides a la societat valenciana: ciutadania, empreses, sector públic instrumental i administracions públiques en l'àmbit de la Comunitat Valenciana.  
b) Desenvolupar estratègies d'impuls i suport de la millora contínua de la ciberseguretat TI en empreses, sector públic instrumental i administracions locals.  
c) Donar suport a les entitats locals i al sector públic instrumental en la millora contínua de la ciberseguretat mitjançant la implantació de l'Esquema Nacional de Seguretat i la millora de la prevenció, la detecció i la resposta a ciberincidents.  
d) Generar una cultura de ciberseguretat a la Comunitat Valenciana mitjançant el desplegament de plans de formació i conscienciació per als diferents col·lectius.  
e) Coordinar amb el CSIRT-CV les accions necessàries per a desenvolupar els projectes i les iniciatives del seu àmbit de competències.  
f) Qualsevol altra funció de finalitat anàloga que se li encomane.  
  
  
3. Servici de Ciberseguretat Industrial, que té atribuïdes estes funcions:  
a) Gestionar i dirigir les accions de seguretat industrial dirigides a la societat valenciana: ciutadania, empreses, sector públic instrumental i administracions públiques en l'àmbit de la Comunitat Valenciana.  
b) Dirigir l'operatiu del Pol de Ciberseguretat Industrial de la Comunitat Valenciana.  
c) Desplegar l'Estratègia de ciberseguretat industrial valenciana.  
d) Coordinar les activitats de ciberseguretat industrial dels diferents sectors industrials a la Comunitat Valenciana.  
e) Desenvolupar estratègies d'impuls i suport de la millora contínua de la ciberseguretat industrial en els diferents àmbits i sectors de la Comunitat Valenciana.  
f) Gestionar ajudes a la millora de la ciberseguretat de les empreses de la Comunitat Valenciana.  
g) Promoure la generació d'un ecosistema valencià de ciberseguretat com a dinamitzador de l'activitat econòmica relacionada amb l'aplicació de la ciberseguretat a la Comunitat Valenciana, la tracció d'empreses especialitzades i la generació de coneixement.  
h) Coordinar amb el CSIRT-CV les accions necessàries per a desplegar els projectes i les iniciatives del seu àmbit de competències.  
i) Qualsevol altra funció de finalitat anàloga que se li encomane.  
  
Secció III  
Unitats administratives de la Subdirecció General d'Atenció a la Ciutadania  
  
Article 36. Subdirecció General d'Atenció a la Ciutadania  
1. Sota la dependència directa de la Secretaria Autonòmica d'Administració Pública, s'adscriu la Subdirecció General d'Atenció a la Ciutadania, a la qual correspon l'assessorament, el suport i l'assistència tècnica a la persona titular de la secretaria autonòmica en matèria d'atenció a la ciutadania, així com planificar, dirigir, controlar, coordinar i supervisar l'activitat dels servicis sota la seua dependència que s'indiquen a continuació:  
a) Servici de Canals d'Atenció a la Ciutadania  
b) Servici de Sistemes d'Informació d'Atenció a la Ciutadania i Millora Contínua  
  
2. Correspon al Servici de Canals d'Atenció a la Ciutadania exercir les funcions següents:  
a) Gestionar i coordinar l'activitat i el servici dels canals d'atenció a la ciutadania en la Generalitat i dictar les instruccions que siguen necessàries.  
b) Coordinar i donar instruccions per a implantar en la Generalitat les oficines d'assistència en matèria de registre previstes en la Llei 39/2015, d'1 d'octubre, del procediment administratiu comú de les administracions públiques.  
c) Gestionar les oficines PROP d'atenció presencial a la ciutadania de la Generalitat.  
d) Coordinar les infraestructures tecnològiques d'atenció a la ciutadania en les oficines PROP en col·laboració amb el centre directiu competent en tecnologies de la informació i la comunicació.  
e) Atendre, en les oficines PROP, les incidències que es produïsquen relatives als seus recursos humans i materials.  
f) Impulsar els convenis amb entitats locals per a mantindre oficines PROP mixtes i fer-ne el seguiment.  
g) Gestionar el servici 012, que inclou els canals de veu, xat de text i videotelefonada en llenguatge de signes, així com els sistemes d'autoprovisió que es desenvolupen per a permetre resoldre consultes dels usuaris o usuàries sense intervenció d'agents.  
h) Gestionar els canals digitals d'atenció a la ciutadania, que inclouen la guia PROP electrònica, la bústia de la ciutadania i el butlletí de novetats PROP de tràmits i ocupació pública, així com altres servicis digitals d'atenció ciutadana i informació administrativa que puguen crear-se en entorns web, xarxes socials o per a terminals mòbils.  
  
i) Impulsar millores d'accessibilitat en els canals d'atenció a la ciutadania per a facilitar l'atenció a les persones amb diversitat funcional, i contribuir així a la lluita contra la bretxa digital.  
j) Col·laborar amb els òrgans de la Generalitat competents en matèria de formació del personal empleat públic per a la formació de les persones que exercixen l'atenció directa en la ciutadania.  
k) Impulsar la creació de xarxes de col·laboració amb servicis d'atenció a la ciutadania d'altres administracions públiques espanyoles i europees.  
l) Gestionar les funcions assignades a l'òrgan directiu competent en atenció a la ciutadania atribuïdes en el Decret 41/2016, de 15 d'abril, del Consell, pel qual s'establix el sistema per a la millora de la qualitat dels servicis públics i l'avaluació dels plans i programes en l'Administració de la Generalitat i el seu sector públic instrumental, o la normativa que el substituïsca. En particular, la resposta a les queixes relatives al servici d'informació 012 i al de les oficines PROP que no corresponguen a les direccions territorials.  
m) Qualsevol altra que se li encomane en relació amb les matèries que li són pròpies.  
  
3. Correspon al Servici de Sistemes d'Informació d'Atenció a la Ciutadania i Millora Contínua exercir les funcions següents:  
  
a) Coordinar, homogeneïtzar i validar la informació que continga el catàleg de procediments administratius de la Generalitat i el seu sector públic, establit en el Decret 165/2010, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, dirigits a institucions, persones jurídiques o físiques, i normalitzar-ne els formularis. Coordinar, normalitzar i efectuar el seguiment de les convocatòries d'ocupació pública.  
b) Coordinar la guia de persones i departaments i dur a terme en l'últim cas la seua evolució o adaptació a l'estructura orgànica i funcional vigent.  
c) Gestionar i millorar el Sistema d'Informació d'Atenció a la Ciutadania (SIAC) com a font d'informació integral per als canals d'atenció a la ciutadania.  
d) Coordinar els departaments de la Generalitat i donar-los les instruccions necessàries perquè la informació administrativa per a l'atenció a la ciutadania siga clara, completa i actualitzada, i promoure els mecanismes de coordinació i col·laboració que siguen necessaris.  
e) Impulsar els òrgans de la Generalitat competents en matèria de formació de les empleades i els empleats públics i col·laborar en la realització de cursos específics de formació per al personal responsable en la gestió del catàleg de procediments, i de la guia de persones i departaments en les diferents conselleries i organismes públics.  
  
f) Coordinar i organitzar les dades i les estadístiques generades pels diferents sistemes d'informació de la xarxa i els canals d'atenció a la ciutadania per a facilitar la presa de decisions i millorar la qualitat de l'atenció a la ciutadania.  
g) Impulsar la innovació en la xarxa d'atenció a la ciutadania mitjançant l'estudi i la implantació de noves solucions basades en tecnologies emergents i en la gestió de dades per a millorar l'eficàcia i l'eficiència de la xarxa d'atenció a la ciutadania; tot això, de manera coordinada amb l'òrgan competent en tecnologies de la informació i les comunicacions.  
h) Coordinar la planificació i el seguiment del pla d'atenció a la ciutadania i promoure la cultura de la planificació i l'avaluació en el sistema d'atenció a la ciutadania.  
i) Impulsar l'excel·lència i la millora contínua en el sistema d'atenció a la ciutadania, realitzant d'estudis de detecció de necessitats i de satisfacció amb el servici dels seus usuaris i usuàries, l'anàlisi de processos, l'avaluació de la qualitat del sistema d'atenció i la gestió de projectes de millora en este àmbit.  
j) Elaborar i mantindre cartes de servici per als canals d'atenció a la ciutadania.  
k) Donar suport a les diferents comissions i grups de treball en què participe la subdirecció general en matèria d'atenció a la ciutadania, preparant tota la documentació necessària, portant el seguiment dels acords assolits i exercint-ne la secretaria quan siga necessari.  
  
l) Qualsevol altra que se li encomane en relació amb les matèries que li són pròpies.  
  
  
Secció IV  
Unitats administratives de la Subdirecció General d'Inspecció General de Servicis  
  
Article 37. Subdirecció General d'Inspecció General de Servicis  
1. Correspon a la Subdirecció General de la Inspecció General de Servicis assessorar la persona titular de la Secretaria Autonòmica en matèria d'inspecció general de servicis i millora de la qualitat i donar-li suport i assistència tècnica. Així mateix, i sota la supervisió i la dependència directa de la persona titular de la Secretaria Autonòmica, li correspon planificar, dirigir, controlar, coordinar i supervisar l'execució de les funcions assignades a la Subdirecció.  
La persona titular de la Subdirecció tindrà la condició d'inspector o inspectora general de servicis.  
2. A la Subdirecció General de la Inspecció General de Servicis li corresponen les funcions següents:  
a) La inspecció general de totes les activitats i els servicis dels òrgans de l'Administració de la Generalitat i els ens del seu sector públic instrumental, vigilant i comprovant que el seu funcionament, així com la gestió dels programes i els recursos personals i materials, s'ajusten en tot moment a les normes que els siguen aplicables, en els termes definits per la Llei 22/2018, de 6 de novembre, de la Generalitat, d'inspecció general de servicis i del sistema d'alertes per a la prevenció de males pràctiques en l'Administració de la Generalitat i el seu sector públic instrumental.  
b) Investigar la possible existència d'irregularitats i infraccions de la legalitat vigent, i proposar, si és procedent, l'adopció de les mesures necessàries per a corregir totes les anomalies i les deficiències que puguen detectar-se.  
c) Desenvolupar el sistema i les actuacions de prevenció i anàlisi per a la detecció de riscos dirigits a evitar l'aparició d'irregularitats i males pràctiques en la gestió administrativa dels òrgans i entitats de la Generalitat.  
d) Impulsar, desenvolupar i coordinar Sistema Intern d'Informació de l'Administració de la Generalitat (SII-GVA), en compliment de la Llei 2/2023, de 20 de febrer, reguladora de la protecció de les persones que informen sobre infraccions normatives i de lluita contra la corrupció.  
e) Efectuar l'avaluació, el control i l'anàlisi de l'eficàcia i l'eficiència en la gestió mitjançant la realització d'anàlisis organitzatives i l'avaluació de plans i programes en els termes i amb l'abast que s'establisquen en els plans d'actuació de la Inspecció.  
f) Gestionar i tramitar les queixes presentades per incompliment del deure de resposta a les queixes i els suggeriments per part dels òrgans de l'Administració de la Generalitat i el seu sector públic instrumental.  
  
g) Desenvolupar les actuacions d'investigació i informe que li atribuïsquen els diferents protocols de prevenció davant de l'assetjament laboral, siga moral, discriminatori, sexual o per raó de sexe, en l'àmbit de l'Administració de la Generalitat i els seus organismes autònoms, així com realitzar activitats de coordinació i gestió de les unitats de resolució de conflictes de les províncies d'Alacant, Castelló i València.  
  
i) Efectuar el disseny i la implantació de l'avaluació de l'acompliment del treball del personal de l'Administració de la Generalitat, així com la coordinació de la informació sobre absentisme d'este personal proporcionada pels òrgans competents en matèria de personal.  
  
j) Col·laborar amb els òrgans de la Generalitat competents en matèria de formació del personal empleat públic en la realització de cursos específics relatius a matèries d'inspecció de servicis, qualitat i millora dels servicis públics; tot això, sense perjuí de les competències que puguen tindre atribuïdes altres centres directius.  
3. Amb caràcter complementari, la competència de la Inspecció General de Servicis podrà comprendre altres actuacions en relació amb els plans i els projectes de millora de la qualitat dels servicis públics, en els termes i amb el grau de participació que fixen els plans d'actuació de la Inspecció i el marc establit pel Decret 41/2016, de 15 d'abril, del Consell, pel qual s'establix el sistema per a la millora de la qualitat dels servicis públics i l'avaluació dels plans i els programes en l'Administració de la Generalitat i el seu sector públic instrumental. En este àmbit, la Inspecció assumirà la participació de la Generalitat en la Xarxa Interadministrativa de Qualitat en els Servicis Públics.  
  
4. Com a competència pròpia de la Inspecció General de Servicis, l'inspector o inspectora general de servicis haurà d'impulsar la coordinació de la resta d'òrgans i unitats administratives sectorials d'inspecció i control intern que hi haja en els diferents departaments, que tinguen com a objectiu supervisar el funcionament correcte dels servicis i les unitats dependents dels seus departaments respectius. A este efecte, ha de donar suport a la comissió coordinadora dels òrgans i les unitats d'inspecció i control que hi haja en l'àmbit de l'Administració de la Generalitat.  
5. Així mateix, correspon a la Inspecció General de Servicis elaborar, proposar i tramitar els seus plans d'actuació, així com realitzar les actuacions necessàries per a complir les obligacions de transparència i rendició de comptes de la seua activitat i, particularment, elaborar l'informe d'avaluació en què es done compte dels resultats aconseguits en l'execució del pla esmentat.  
6. En general, corresponen a la Inspecció General de Servicis totes les altres funcions de caràcter anàleg que resulten necessàries per a l'exercici òptim de la competència d'Inspecció General dels Servicis.  
  
  
  
CAPÍTOL IV  
Nivell administratiu de la Intervenció General i de la Direcció General de la Intervenció  
  
Article 38. Unitats administratives de la Intervenció General i de la Direcció General de la Intervenció  
1. L'estructura orgànica i funcional de la Intervenció General s'ajusta al que disposa el Reglament del cos superior d'interventors i auditors de la Generalitat, aprovat pel Decret 72/2005, de 8 d'abril, del Consell.  
  
2. La Intervenció General s'organitza en viceintervencions generals, intervencions delegades i intervencions delegades adjuntes.  
3. Les viceintervencions generals, amb rang de subdirecció general y sota la dependència directa de la persona titular de la Direcció General de la Intervenció, conformen l'estructura central de la Intervenció General, i són les següents:  
a) Viceintervenció General de Control Financer i Auditories  
b) Viceintervenció General de Control de Fons Comunitaris i Subvencions  
c) Viceintervenció General de Comptabilitat  
d) Viceintervenció General per a l'Administració Sanitària  
4. Les viceintervencions generals de Control Financer i Auditories, de Control de Fons Comunitaris i Subvencions i de Comptabilitat compten, respectivament, amb un Servici de Control Financer, un Servici de Control de Fons Europeus i un Servici de Coordinació d'Informació Comptable.  
5. La Direcció General de la Intervenció compta amb una Subdirecció General de Coordinació i amb un Servici de Coordinació i Suport Tècnic.  
6. A més de l'estructura central que es regula en els apartats anteriors, la Intervenció General té una Intervenció Delegada amb rang de subdirecció general, i sota la seua dependència una o diverses intervencions delegades adjuntes, amb rang de prefectura de servici, en els servicis centrals de les conselleries, en els servicis territorials d'Alacant i Castelló de la conselleria amb competències en matèria d'hisenda, i en la Tresoreria de la Generalitat, així com en les unitats administratives i els organismes les característiques i el volum pressupostari dels quals ho facen aconsellable.  
Les intervencions delegades en les conselleries amb competències en matèria d'educació i sanitat compten, sota la dependència de les seues respectives intervencions delegades adjuntes, amb un Servici de Fiscalització i Comptabilitat.  
  
  
CAPÍTOL V  
Nivell administratiu del Jurat Economicoadministratiu  
  
Article 39. Nivell administratiu del Jurat Economicoadministratiu  
1. El Jurat Economicoadministratiu depèn directament de la persona titular de la Conselleria d'Hisenda, Economia i Administració Pública. És l'òrgan administratiu col·legiat que resol les reclamacions economicoadministratives que s'interposen, en matèria de tributs propis, contra els actes administratius tributaris i determinades actuacions dels particulars en matèria tributària susceptibles de reclamació, així com contra les actuacions efectuades per l'Agència Tributària Valenciana que determine la legislació vigent. La seua organització i funcionament s'establixen en el Decret 60/2019, de 12 d'abril, d'organització i funcionament del Jurat Economicoadministratiu.  
  
2. El Jurat Economicoadministratiu està constituït per les persones titulars de la Presidència, de les vocalies, fins a un màxim de tres, i la de la Secretaria, totes amb veu i vot.  
3. Les persones titulars de la Presidència i de les vocalies es nomenaran entre el personal que tinga la condició de funcionari o funcionària de carrera pertanyent al cos superior tècnic d'inspectors de tributs de l'Administració de la Generalitat. La Presidència del Jurat Economicoadministratiu té rang de subdirecció general i les vocalies, de direcció de servici.  
  
  
  
CAPÍTOL VI  
Nivell administratiu de la Subsecretaria  
  
Article 40. Unitats administratives de la Subsecretaria  
Directament de la Subsecretaria depenen:  
  
1. La Secretaria General Administrativa, que compta amb els servicis següents:  
a) Servici d'Assumptes Generals  
b) Servici de Gestió Econòmica i Pressupostària  
c) Servici de Personal  
d) Servici de Coordinació i Suport Tècnic  
  
2. La Subdirecció General del Gabinet Tècnic, que compta amb els servicis següents:  
a) Servici d'Informes i Activitat Parlamentària  
b) Servici de Documentació, Publicacions i Estadística Departamental  
  
3. Subdirecció General de la Junta Superior de Contractació Administrativa de la Generalitat Valenciana, que compta amb els servicis següents:  
a) Servici de Classificació d'Empreses i Revisió de Preus  
b) Servici de Registres de Contractes i de Licitadors  
  
4. Subdirecció General de la Central de Compres de la Generalitat Valenciana, que compta amb els servicis següents:  
a) Servici de Compres Centralitzades de Subministraments  
b) Servici de Compres Centralitzades d'Obres i Servicis  
  
5. Subdirecció General de Contractació, que compta amb els servicis següents:  
a) Servici de Contractació de les TIC  
b) Servici de Contractació  
  
Article 41. Secretaria General Administrativa  
A la Secretaria General Administrativa, com a màxim òrgan del nivell administratiu li corresponen les funcions de:  
1. Ajudar la persona titular de la Subsecretaria de conformitat amb l'article 73 de la Llei 5/1983, de 30 de desembre, del Consell, i als efectes que establix l'article 19.3 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, per a l'Oficina de Supervisió de Projectes, sol·licitar l'assistència necessària per a supervisar els projectes que determine el responsable d'esta oficina.  
  
2. Exercir la Presidència de la Comissió de Transparència, de conformitat amb el que preveu l'article 68 del Decret 105/2017, de 28 de juliol, del Consell, de desplegament de la Llei 1/2022, de 13 d'abril, de la Generalitat, de transparència i bon govern de la Comunitat Valenciana.  
3. Planificar, dirigir, controlar, coordinar i supervisar l'activitat dels servicis sota la seua dependència que s'indiquen a continuació:  
3.1. Servici d'Assumptes Generals, al qual correspon exercir estes funcions:  
a) Analitzar, dissenyar, determinar i ordenar els criteris en relació amb les contractacions de servicis i subministraments relacionats amb els servicis generals i les dependències comunes, conduents a racionalitzar usos i consums de mitjans materials i instal·lacions.  
b) Tramitar els contractes menors proposats per la Subsecretaria i proposar la contractació derivada dels acords marc i les invitacions dels sistemes dinàmics d'adquisició, els dos formalitzats per la Central de Compres de la Generalitat, relacionats amb els servicis i les dependències comunes i que propose la Subsecretaria.  
c) Portar el seguiment de l'execució dels expedients de contractació competència del Servici d'Assumptes Generals.  
d) Organitzar i coordinar el personal subaltern i els auxiliars de servicis, incloent-hi la gestió del servici de valises i la gestió i les relacions amb els servicis postals.  
e) Gestionar, controlar i supervisar els servicis generals i les dependències comunes, així com el règim interior i el manteniment d'instal·lacions de la Conselleria i altres funcions semblants.  
f) Fer el seguiment i l'actualització del Pla de prevenció de riscos laborals de la Conselleria, en coordinació amb la resta de les unitats administratives del departament i amb els òrgans de consulta i participació en matèria de prevenció de riscos laborals previstos per la normativa vigent.  
g) Dur a terme, en relació amb la legislació de prevenció de riscos laborals, la coordinació d'activitats empresarials en la seu de la Conselleria.  
h) Dur a terme la planificació horària, l'organització, la coordinació i l'assignació de servicis que ha de realitzar el personal conductor adscrit a la Subsecretaria.  
i) Realitzar estudis i propostes en relació amb l'organització dels assumptes generals de la Conselleria.  
j) Qualsevol altra que li encomane la Secretaria General Administrativa, en relació amb les matèries que li són pròpies.  
3.2. Servici de Gestió Econòmica i Pressupostària, al qual correspon exercir estes funcions:  
a) Gestionar i controlar l'execució pressupostària i fer-ne el seguiment, així com gestionar gastos i ingressos, excepte els encomanats al Servici de Gestió Econòmica del Patrimoni i del Parc Mòbil de la Subdirecció General de Patrimoni.  
b) Supervisar l'activitat de gestió economicopressupostària que realitzen altres unitats i tramitar els documents comptables de gastos i ingressos pressupostaris i extrapressupostaris i les corresponents modificacions pressupostàries, excepte els encomanats al Servici de Gestió Econòmica del Patrimoni i del Parc Mòbil de la Subdirecció General de Patrimoni.  
c) Realitzar el control i el seguiment de l'execució pressupostària i les seues modificacions i la gestió dels gastos i ingressos.  
d) Elaborar l'avantprojecte de pressupost de la Conselleria.  
e) Supervisar l'activitat de gestió economicopressupostària.  
f) Gestionar els gastos de personal i la tramitació de les incidències de nòmina.  
g) Coordinar les diferents caixes pagadores de la Conselleria i fer-ne el seguiment, així com comptabilitzar els comptes justificatius dels fons de caixa fixa gestionats pels centres directius de la Conselleria.  
  
h) Avaluar i analitzar els programes pressupostaris i, en general, desenvolupar totes les funcions de caràcter econòmic i pressupostari que li encarreguen els òrgans superiors.  
i) Establir les directrius per a la gestió correcta de gastos i ingressos i la utilització òptima dels recursos.  
j) Coordinar i elaborar la informació econòmica necessària per a la gestió de les unitats administratives i la que sol·liciten la Sindicatura de Comptes, la Intervenció General o altres òrgans superiors o de control.  
  
k) Coordinar el Registre Únic de Factures (RUF).  
l) Dur a terme totes les actuacions econòmiques relatives als arrendaments de béns immobles destinats a dependències pròpies de la Conselleria.  
m) Tramitar i efectuar les gestions encaminades a complir degudament l'execució de sentències i altres resolucions judicials, les decisions de les quals condemnen la Conselleria a pagar una quantitat líquida.  
n) Qualsevol altra que li encomane la Secretaria General Administrativa, en relació amb les matèries que li són pròpies.  
3.3. Servici de Personal, al qual correspon exercir estes funcions:  
  
a) Gestionar el personal de la Conselleria i tramitar-ne les incidències.  
b) Coordinar les accions, els processos, les estructures i els mètodes de treball, així com els procediments administratius i els instruments de gestió del personal.  
c) Realitzar els estudis, les propostes i les actuacions que calga efectuar respecte del personal de la Conselleria.  
d) Elaborar propostes de modificació que afecten les relacions de llocs de treball i les seues actualitzacions.  
e) Vetlar pel compliment de la normativa en matèria de personal.  
f) Tramitar les vacances, les llicències, els permisos i exercir el control horari.   
g) Tramitar els processos d'incapacitat temporal, els accidents de treball i les altes i baixes en la Seguretat Social.  
h) Tramitar els recursos en matèria de personal i procediments disciplinaris.  
i) Custodiar i mantindre els expedients de personal.  
j) Registre general i informació al públic.  
k) Qualsevol altra que li encomane la Secretaria General Administrativa, en relació amb les matèries que li són pròpies.  
3.4. Servici de Coordinació i Suport Tècnic, al qual correspon exercir estes funcions:  
a) Efectuar estudis i propostes sobre modificació de la normativa vigent, competència de la Subsecretaria, així com la tramitació.  
b) Coordinar i proposar la millora i la racionalització dels procediments i els processos administratius i de normalització de documentació administrativa, en col·laboració amb la resta d'unitats del departament.  
  
c) Elaborar informes dels textos normatius provinents d'altres conselleries.  
d) Tramitar les queixes, els suggeriments i els agraïments dirigits a la Conselleria, com a instruments per a millorar la qualitat dels servicis públics que presta.  
e) Elaborar informes relatius a l'activitat competencial de la Conselleria, a proposta de la persona titular de la Subsecretaria.  
f) Tramitar els procediments de responsabilitat patrimonial.  
g) Dur a terme les funcions de gestió i coordinació general en matèria de protecció de dades de caràcter personal en l'àmbit de la Conselleria, com a unitat de protecció de dades, de conformitat amb el règim específic en esta matèria.  
h) Exercir les funcions en matèria de transparència, dret d'accés, publicitat activa i dades obertes com a Unitat de Transparència de la Conselleria, fent les tasques que preveu l'article 67 del Decret 105/2017, de 28 de juliol, del Consell, de desplegament de la Llei 1/2022, de 13 d'abril, de la Generalitat, de Transparència i Bon Govern de la Comunitat Valenciana.  
i) Donar suport tècnic i de gestió a la Comissió de Transparència de la Conselleria.  
j) Portar el control de totes les sol·licituds d'accés a la informació rebudes, tramitades i resoltes en l'àmbit de la Conselleria, així com tramitar les dirigides a la Subsecretaria.  
k) Coordinar el seguiment dels informes sol·licitats per altres conselleries i per la resta de les administracions públiques competència de la Subsecretaria.  
l) Tramitar les queixes plantejades davant del Síndic de Greuges i el Defensor del Poble en l'àmbit competencial de la Conselleria, excepte les dels seus organismes autònoms i entitats dependents.  
m) Exercir la Secretaria de la Comissió de Defensa de la Competència.  
o) Coordinar l'actualització, la gestió i la millora del catàleg de procediments administratius de la Conselleria a través del Sistema Integrat d'Atenció a la Ciutadania.  
p) Efectuar l'atenció i la informació a la ciutadania a través del canal bústia de la ciutadania i altres canals de comunicació.  
q) Tramitació i seguiment del Pla estratègic de subvencions de la Conselleria.  
r) Qualsevol altra funció de finalitat anàloga que se li encomane.  
  
  
Article 42. Subdirecció General del Gabinet Tècnic  
Dependent funcionalment de la persona titular de la Conselleria i orgànicament de la Subsecretaria, la Subdirecció General del Gabinet Tècnic assumix les funcions relacionades amb assessorament tècnic, informes, estudis, documentació, publicacions, tramitació normativa, estadística i activitat parlamentària. Així mateix, exercirà com a Unitat d'Igualtat de la Conselleria, amb caràcter transversal i en coordinació amb el centre directiu de la Generalitat amb competències en matèria d'igualtat de gènere, conformement a l'Acord del Consell de 28 d'agost de 2015 i la resta de la normativa aplicable. De la Subdirecció General del Gabinet Tècnic depenen els servicis següents:  
  
  
1. Servici d'Informes i Activitat Parlamentària, al qual corresponen les funcions següents:  
a) Assessorar, de conformitat amb criteris de competència tècnica i des d'una perspectiva pluridisciplinària, la persona titular del departament.  
b) Elaborar i analitzar la informació i la documentació sobre les matèries pròpies de la Conselleria i preparar els informes, els estudis tècnics i les memòries que es requerisquen.  
c) Proposar i tramitar les actuacions de la Conselleria relacionades amb l'activitat parlamentària.  
d) Realitzar el control i el seguiment dels informes que, mensualment i trimestralment, s'han de remetre a les Corts Valencianes en compliment del que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en les lleis de pressupostos.  
e) Qualsevol altra funció de finalitat anàloga que se li encomane.  
  
  
2. Servici de Documentació, Publicacions i Estadística Departamental, al qual corresponen estes funcions:  
a) Gestionar les bases de dades documentals d'interés per a la Conselleria; col·laborar en el tractament, l'organització i la recuperació de la documentació rellevant per a desenvolupar les funcions d'assessorament corresponents a la Subdirecció General del Gabinet Tècnic; proposar i, si és el cas, elaborar publicacions i estadístiques en matèria de la Conselleria.  
b) Preparar els assumptes —i informar-ne— que s'hagen d'elevar al Consell i a la Comissió de Secretaries Autonòmiques i Subsecretaries, traslladar-ne els acords i custodiar-ne els certificats.  
  
c) Preparar i tramitar els nomenaments de les persones que, en representació de la Conselleria d'Hisenda, Economia i Administració Pública, han de formar part dels òrgans d'administració de les empreses públiques i les institucions i les comissions dependents de la Generalitat.  
d) Coordinar i tramitar els projectes normatius i gestionar la publicació de normes i actes de la Conselleria en els diaris i els butlletins oficials.  
e) Qualsevol altra funció de finalitat anàloga que se li encomane.  
  
  
Article 43. Subdirecció General de la Junta Superior de Contractació Administrativa de la Generalitat Valenciana  
A la Subdirecció General de la Junta Superior de Contractació Administrativa de la Generalitat Valenciana li corresponen les funcions que se li atribuïxen en la seua normativa reguladora i disposicions de desplegament a la Secretaria de la Junta.  
S'adscriu a la Subsecretaria, sota la seua dependència directa, i exercirà estes funcions:  
1. Exercir la Secretaria de l'òrgan col·legiat i dels seus òrgans delegats amb totes les funcions descrites en la seua norma de creació i disposicions de desplegament amb estes funcions:  
a) Donar suport tècnic i administratiu als òrgans de la Junta.  
b) Alçar les actes de les sessions i, en general, exercir les funcions pròpies de les secretaries d'òrgans col·legiats en relació amb el Ple i la Comissió de Classificació i Registres.  
c) Estudiar, elaborar i sotmetre a la consideració del Ple i de la Comissió de Classificació i Registres, a través de la presidència d'estos, la relació amb els assumptes i els expedients competència d'estos.  
  
d) Tramitar els expedients de classificació i fer les tasques d'anàlisi, gestió i proposta de les classificacions empresarials que ha d'acordar la Comissió de Classificació i Registres.  
e) Tramitar els expedients per a la conservació de la classificació per les empreses classificades; iniciar els expedients de revisió que, si és el cas, siguen procedents, i sotmetre a consideració de la Comissió de Classificació i Registres els acords que resulten pertinents.  
f) Preparar i obtindre informació sobre els assumptes que hagen de conéixer els òrgans de la Junta.  
g) Garantir l'impuls i l'execució dels acords dels òrgans de la Junta.  
  
h) Gestionar el Registre oficial de contractes de la Generalitat i practicar les inscripcions i les anotacions en el Registre de Contractistes i Empreses Classificades de la Comunitat Valenciana com a òrgan encarregat del registre.  
  
i) Custodiar la documentació corresponent a la totalitat de les funcions encomanades a la Junta Superior de Contractació Administrativa.  
  
j) Elaborar el projecte de memòria anual d'activitats, que haurà de sotmetre's a consideració del Ple de la Junta, per a l'aprovació i la dació de compte posterior al Consell de la Generalitat.  
k) Elaborar l'informe preceptiu al qual fa referència l'article 9.7 del Reial decret 55/2017, de 3 de febrer, pel qual es desplega la Llei 2/2015, de 30 de març, de desindexació de l'economia espanyola.  
l) Les funcions que li encomane la Presidència de la Junta Superior de Contractació Administrativa i qualsevol altra que assenyale la legislació vigent.  
2. Coordinar la contractació de l'Administració de la Generalitat i el seu sector públic.  
3. Coordinar amb l'Administració de l'Estat i d'altres comunitats autònomes en matèria de contractació del sector públic.  
4. Qualsevol altra funció que corresponga a la Subsecretaria en matèria de coordinació i seguiment de la contractació de la Generalitat  
  
Així mateix, li correspon planificar, dirigir, controlar, coordinar i supervisar l'activitat dels servicis sota la seua dependència que s'indiquen a continuació:  
  
1. Servici de Classificació d'Empreses i Revisió de Preus, que té atribuïdes les funcions següents:  
a) Estudiar els expedients de classificació d'empreses contractistes d'obres i servicis i fer les tasques d'anàlisi, gestió i proposta de les classificacions empresarials que ha d'acordar la Comissió de Classificació i Registres.  
b) Gestionar els expedients per a la conservació de la classificació per les empreses classificades; instruir els expedients de revisió de la classificació que, si és el cas, siguen procedents, i sotmetre a la consideració de la Comissió de Classificació i Registres els acords que resulten pertinents.  
c) Elaborar els formularis de sol·licitud de classificació d'empreses contractistes d'obres i servicis.  
d) Donar suport a la Secretaria de la Junta mitjançant l'estudi i la valoració de les estructures de costos dels contractes amb dret a revisió de preus.  
e) Donar suport a la Secretaría de la Junta en l'elaboració d'avantprojectes de disposicions que afecten estes matèries, així com en els informes de la Secretaria respecte de la legislació estatal que incidisca en classificació d'empreses i revisió de preus.  
  
2. Servici de Registre de Contractes i de Licitadors, al qual corresponen estes funcions:  
a) Millorar i actualitzar el Registre Oficial de Contractes de la Generalitat.  
b) Estudiar els actes d'inscripció en el Registre Oficial de Contractes de la Generalitat dels contractes adjudicats o formalitzats pels òrgans de contractació de l'Administració de la Generalitat i el seu sector públic instrumental, que estan compresos dins de l'àmbit d'aplicació de la legislació de contractes del sector públic, així com les seues incidències relatives a modificacions, pròrrogues, variacions de terminis o de preu, el seu import final i extinció, en els termes que preveu esta legislació i en les normes de desplegament d'este decret.  
c) Estudiar els actes d'inscripció en el Registre de Contractistes i Empreses Classificades de la Comunitat Valenciana.  
d) Elaborar les estadístiques del Registre Oficial de Contractes de la Generalitat, per a tindre un coneixement exacte dels contractes inscrits.  
e) Millorar i actualitzar el Registre de Contractistes i Empreses Classificades de la Comunitat Valenciana.  
f) Donar suport a la Secretaria de la Junta en l'elaboració d'avantprojectes de disposicions que afecten estes matèries, així com en els informes de la Secretaria respecte de la legislació estatal que incidisca en els registres respectius.  
g) Donar suport a la Secretaria de la Junta en la integració en el Registre Oficial de Licitadors i Empreses Classificades del Sector Públic.  
  
Article 44. Subdirecció General de la Central de Compres de la Generalitat Valenciana  
La Subdirecció General de la Central de Compres de la Generalitat s'adscriu a la Subsecretaria sota la seua dependència directa, i exercirà totes les facultats de gestió i suport tècnic a la Central de Compres de la Generalitat, òrgan col·legiat interdepartamental amb competències en matèria de contractació centralitzada, per a les funcions que té encomanades.  
Així mateix, li correspon planificar, controlar, coordinar i supervisar l'activitat dels servicis sota la seua dependència que s'indiquen a continuació:  
  
1. Servici de Compres Centralitzades de Subministraments, que té atribuïdes les funcions assenyalades en els apartats següents respecte dels contractes, els acords marc i els sistemes dinàmics d'adquisició relatius a subministraments d'adquisició centralitzada:  
a) Racionalitzar la contractació de subministraments d'ús comú, tret dels sanitaris, conformement a les funcions i les atribucions de la seua norma de creació.  
b) Tramitar els expedients de contractació centralitzada de subministraments per a l'Administració de la Generalitat, i els ens del seu sector públic instrumental.  
c) Elaborar els plecs de clàusules administratives particulars i els plecs de prescripcions tècniques que han de regir la contractació, sense perjuí que se sol·licite un informe i suport tècnic als òrgans especialitzats en funció dels béns que calga adquirir.  
d) Confeccionar, publicar i mantindre els catàlegs electrònics d'adquisició centralitzada que, si és el cas, s'elaboren.  
e) Atendre les peticions cursades per les unitats i gestionar la imputació dels gastos segons corresponga.  
f) Informar sobre les propostes de declaració o modificació dels subministraments de contractació centralitzada, així com modificar les ja declarades.  
g) Qualsevol altra funció que li encomane la persona titular de la Subsecretaria i qualsevol altra que assenyale la legislació vigent, en relació amb la contractació centralitzada.  
  
2. Servici de Compres Centralitzades d'Obres i Servicis, que té atribuïdes totes les funcions assenyalades en els apartats següents respecte dels contractes, els acords marc i els sistemes dinàmics d'adquisició relatius a obres i servicis:  
a) Racionalitzar la contractació de béns i servicis d'ús comú, tret dels sanitaris, conformement a les funcions i les atribucions de la seua norma de creació.  
b) Tramitar els expedients de contractació centralitzada d'obres i servicis per a l'Administració de la Generalitat, i els ens del seu sector públic instrumental  
c) Elaborar els plecs de clàusules administratives particulars i els plecs de prescripcions tècniques que han de regir la contractació, sense perjuí que se sol·licite un informe i suport tècnic als òrgans especialitzats en funció de les obres i els servicis que calga adquirir.  
d) Confeccionar, publicar i mantindre els catàlegs electrònics d'adquisició centralitzada que, si és el cas, s'elaboren.  
e) Atendre les peticions cursades per les unitats i gestionar la imputació dels gastos segons corresponga.  
f) Informar les propostes de declaració o modificació de les obres i els servicis de contractació centralitzada, així com modificar les ja declarades.  
g) Qualsevol altra funció que li encomane la persona titular de la Subsecretaria i qualsevol altra que assenyale la legislació vigent, en relació amb la contractació centralitzada.  
  
Article 45. Subdirecció General de Contractació  
La Subdirecció General de Contractació s'adscriu a la Subsecretaria sota la seua dependència directa, i li correspon assessorar i donar suport i assistència tècnica a la persona titular de la Subsecretaria i planificar, dirigir, controlar, coordinar i supervisar les activitats dels servicis següents:  
  
1. Servici de Contractació de les TIC, que té atribuïdes les funcions següents:  
a) Supervisar, estudiar i preparar en coordinació amb les altres unitats de la DGTIC, i dins de l'àmbit d'esta, la documentació relativa a les propostes inicials dels expedients de contractació.  
b) Elaborar els plecs contractuals a partir de les propostes efectuades pels diferents servicis de la DGTIC.  
c) Impulsar, coordinar i tramitar el procediment de contractació de les propostes de contractació.  
d) Tramitar la contractació derivada dels acords marc i cursar les invitacions dels sistemes dinàmics d'adquisició, tots dos formalitzats per la Central de Compres de la Generalitat, excepte els assignats al Servici d'Assumptes Generals.  
e) Coordinació amb la resta dels òrgans de la Conselleria per a impulsar, fins que es formalitzen, els expedientes competència del Servici, excepte els assignats al Servici d'Assumptes Generals i al Servici de Contractació.  
f) Elaborar els informes necessaris, en coordinació amb les unitats de la DGTIC, per a tramitar els expedients contractuals que donen resposta a les observacions formulades pels diferents òrgans de la Conselleria.  
g) Elaborar les propostes de pròrrogues i possibles modificacions contractuals que puguen plantejar els diferents servicis de la DGTIC.  
  
h) Donar suport jurídic i administratiu en les matèries pròpies del seu àmbit competencial.  
i) Elaborar les instruccions necessàries en matèria de contractació per a millorar l'eficiència en els procediments gestionats per la DGTIC.  
  
j) Efectuar les gestions oportunes per a assegurar la coordinació correcta amb el Servici de Gestió Econòmica i Pressupostària per a tramitar expedients amb implicacions pressupostàries.  
k) Qualsevol altra funció de finalitat anàloga que se li encomane.  
  
  
2. Servici de Contractació, que té atribuïdes estes funcions:  
  
a) Supervisar, estudiar i preparar en coordinació amb les unitats proponents de la Conselleria, excepte les que corresponen al Servici de Contractació de les TIC i el Servici d'Assumptes Generals, i dins de l'àmbit de les seues competències, la documentació relativa a les propostes inicials dels expedients de contractació.  
b) Elaborar els plecs contractuals a partir de les propostes efectuades per les diferents unitats proponents.  
c) Impulsar, coordinar i tramitar el procediment de contractació de les propostes de contractació.  
d) Tramitar la contractació derivada dels acords marc i cursar les invitacions dels sistemes dinàmics d'adquisició, tots dos formalitzats per la Central de Compres de la Generalitat, excepte les que corresponen al Servici de Contractació de les TIC i del Servici d'Assumptes Generals.  
e) Coordinació amb la resta d'òrgans de la Conselleria per a impulsar, fins que es formalitzen, els expedientes corresponents al Servici.  
  
f) Elaborar els informes necessaris, en coordinació amb les unitats proponents, per a tramitar els expedients contractuals que donen resposta a les observacions formulades pels diferents òrgans de la Conselleria.  
  
g) Tramitar les propostes de pròrrogues i possibles modificacions contractuals que puguen plantejar les diferents unitats proponents.  
  
h) Donar suport jurídic i administratiu en les matèries pròpies del seu àmbit competencial.  
i) Elaborar les instruccions necessàries en matèria de contractació per a millorar l'eficiència en els procediments.  
j) Efectuar les gestions oportunes per a assegurar la coordinació correcta amb el Servici de Gestió Econòmica i Pressupostària per a tramitar expedients amb implicacions pressupostàries.  
k) Qualsevol altra funció de finalitat anàloga que se li encomane.  
  
  
  
TÍTOL III  
Servicis territorials de la Conselleria d'Hisenda, Economia i Administració Pública  
  
Article 46. Organització territorial de la Conselleria  
1. Territorialment, la Conselleria d'Hisenda, Economia i Administració Pública s'organitza en servicis centrals i servicis territorials.  
  
2. Els servicis centrals tenen competència sobre tot el territori de la Comunitat Valenciana.  
3. Els servicis territorials són l'expressió organitzativa del principi de desconcentració que regix l'activitat administrativa de la Conselleria, i depenen orgànicament de la Subsecretaria i funcionalment d'esta o de cada direcció general, en les matèries de les competències respectives.  
  
  
Article 47. Servicis territorials  
Els servicis territorials d'àmbit provincial exercixen les funcions que tinguen atribuïdes legalment o reglamentàriament, i s'estructuren en tres Direccions Territorials d'Hisenda, Economia i Administració Pública, una per cada província.  
  
Article 48. Direccions territorials  
1. La persona al capdavant de la Direcció Territorial d'Hisenda, Economia i Administració Pública, amb rang de subdirecció general, exercirà la delegació de l'Administració de la Generalitat en matèria d'hisenda, economia i administració pública, i serà la representant permanent de la Conselleria en el terme de la seua jurisdicció en el seu àmbit competencial. Amb este caràcter i representació, exercirà la direcció immediata de tots els servicis, els programes i les activitats que en matèria econòmica desenvolupen els diversos òrgans integrats en la direcció territorial, així com les funcions de direcció, coordinació i control d'aquells, i serà l'òrgan regular i normal de relació amb els servicis centrals.  
2. Sense perjuí de les funcions atribuïdes a l'Agència Tributària Valenciana pel seu Estatut, correspondrà a les direccions territorials exercir i vetlar pel desenvolupament correcte de les competències pròpies de la Conselleria d'Hisenda, Economia i Administració Pública en l'àmbit territorial i material respectiu, mentre no estiguen atribuïdes específicament a altres òrgans de l'Administració. Per a exercir correctament les seues funcions, tindran atribuïdes les competències que assenyalen les normes legals i reglamentàries. En particular, tenen estes funcions:  
a) Coordinar, controlar i impulsar el funcionament de totes les unitats administratives de la direcció territorial, assumint-ne la direcció immediata.  
b) Coordinar la direcció territorial amb els òrgans centrals de la Conselleria, i, en general, amb qualsevol altre òrgan i institució.  
c) Qualsevol altra relacionada amb les funcions en matèria d'hisenda, econòmica i administració pública no atribuïdes a l'Agència Tributària Valenciana que li encomanen, en el seu àmbit territorial, els òrgans directius i superiors de la Conselleria.  
3. Contra els actes emanats en l'exercici de les funcions atribuïdes a les direccions territorials, per delegació de signatura, podran interposar-se, si és el cas, els recursos que siguen procedents, en funció de l'òrgan delegant, d'acord amb el que disposa la Llei 39/2015, d'1 d'octubre, del procediment administratiu comú de les administracions públiques.  
4. En les direccions territorials de la Conselleria d'Hisenda, Economia i Administració Pública hi haurà una àrea de joc i una àrea de la caixa de depòsit i fiances.  
  
Article 49. Secretaries territorials  
De cada Direcció Territorial depèn una Secretaria Territorial, amb rang de servici, les funcions de la qual són les següents:  
a) Les inherents als assumptes generals de la Direcció Territorial i, en particular, les següents: registre general, personal, horaris i conservació i custòdia de documentació general de la Direcció Territorial.  
  
b) En l'àmbit de la Direcció Territorial, les inherents en matèria de joc i en tresoreria i caixa de depòsit i fiances, excepte les que la normativa específica atribuïx com a pròpies de la direcció territorial d'Hisenda, Economia i Administració Pública.  
c) Prestar assistència a la Direcció Territorial i, en general, totes les altres que li encomane esta.  
  
Article 50. Règim de substitucions en les direccions territorials  
En cas de vacant, absència o malaltia de les persones titulars de la direcció o de la secretària territorial, del mateix àmbit territorial de la Conselleria d'Hisenda, Economia i Administració Pública, se substituiran entre elles. En cas d'absència, vacant o malaltia de les dos persones, per a la caixa de depòsits i fiances podran ser substituïdes per la persona titular de la Subdirecció General de Tresoreria, i per a les competències en matèria de joc, per la persona titular de la Subdirecció General de Joc.  
  
  
DISPOSICIONS ADDICIONALS  
  
Primera. Atribució de funcions de l'extint Servici de Joc o de la Secretaria de l'extinta Comissió Tècnica de Joc  
Les funcions que les normes reguladores de joc atribuïsquen a l'extint Servici de Joc o a la Secretaria de l'extinta Comissió Tècnica de Joc s'entendran atribuïdes a la Subdirecció General de Joc o als servicis en els quals s'estructura, en correspondència amb l'assignació de funcions efectuades en este Reglament.  
  
Segona. Atribució de funcions del Servici Central de Contractació a la Subdirecció General de la Junta Superior de Contractació Administrativa de la Comunitat Valenciana.  
Les referències que, en l'article 7.1 del Decret 35/2018, de 23 de març, del Consell, pel qual es regula la Junta Superior de Contractació Administrativa, el Registre Oficial de Contractes de la Generalitat, el Registre de Contractistes i Empreses Classificades de la Comunitat Valenciana i la Central de Compres de la Generalitat i s'adopten mesures respecte de la contractació centralitzada, es fan a la persona titular del Servici Central de Contractació, s'entendran fetes a la persona titular de la Subdirecció General de la Junta Superior de Contractació Administrativa de la Generalitat Valenciana.  
  
  
DISPOSICIÓ TRANSITÒRIA  
  
Única. Assumpció temporal de competències per part de la Direcció General de Funció Pública  
1. De conformitat amb el que es preveu en la disposició transitòria quarta del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i amb la finalitat d'exercir adequadament les competències assumides de manera temporal en matèria de selecció, la Comissió Permanent de Selecció, prevista en l'article 67.7 de la Llei 4/2021, de 16 d'abril, de la Funció Pública Valenciana, es podrà constituir adscrita a la direcció general competent en funció pública fins a la posada en funcionament de l'Escola Valenciana d'Administració Pública.  
2. L'objecte, la composició, les funcions i el règim de funcionament de la Comissió Permanent de Selecció seran els establits en el Decret 19/2023, de 3 de març, del Consell, pel qual s'aprova el Reglament d'organització i funcionament de l'Escola Valenciana d'Administració Pública.  
3. Els llocs de treball de la Comissió Permanent de Selecció tindran rang de direcció de servici.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions de rang igual o inferior que s'oposen a la present orde.  
  
  
DISPOSICIONS FINALS  
  
Primera. Desplegament reglamentari  
Es faculta la persona titular de la Conselleria per a adoptar les disposicions que requerisquen el desplegament i l'aplicació d'esta orde.  
  
Segona. Entrada en vigor  
Esta orde entrarà en vigor l'endemà de publicar-se en el Diari Oficial de la Generalitat Valenciana.  
  
València, 26 de març de 2024  
  
La consellera d'Hisenda,   
Economia i Administració Pública,  
RUTH MARÍA MERINO PEÑA


Còpia Permalink ELI